സിനിമയിൽ തൻറെ അവസരം മുടക്കിയ വ്യക്തിയെക്കുറിച്ച് നടി ഭാമ അടുത്തിടെ വെളിപ്പെടുത്തിയിരുന്നു . തന്നെ സിനിമയിൽ ഉൾപ്പെടുത്തിയാൽ തലവേദനയാകുമെന്ന് ഒരാൾ സംവിധായകരെ വിളിച്ചു പറഞ്ഞിരുന്നു എന്നായിരുന്നു ഭാമയുടെ വെളിപ്പെടുത്തൽ . മറുപടി എന്ന ചിത്രത്തിൽ അഭിനയിച്ചു കൊണ്ടിരിക്കെ വിഎം വിനു ആ വ്യക്തിയുടെ പേര് പറഞ്ഞ് കേട്ടപ്പോൾ താൻ ഞെട്ടിപ്പോയെന്നും താൻ ഏറെ ബഹുമാനിക്കുന്ന വ്യക്തിയായിരുന്നു അയാളെന്നും ഭാമ പറഞ്ഞിരുന്നു . എന്നാൽ ആ വ്യക്തിയുടെ പേര് വെളിപ്പെടുത്താൻ ഭാമ തയ്യാറായില്ല . ഭാമയെ ഒഴിവാക്കാൻ ശ്രമിച്ചതും നടൻ ദിലീപാണെന്ന് പ്രചരണമുണ്ടായി . തന്നെ ഒഴിവാക്കണമെന്ന് ആവശ്യപ്പെട്ട് സംവിധായകരെ വിളിച്ചിരുന്ന ആ വ്യക്തി ദിലീപില്ലെന്ന് ഭാമ ഫെയ്്സബുക്ക് പോസ്റ്റിൽ വ്യക്തമാക്കി . അമേരിക്കൻ ഷോയ്ക്കിടെ ദിലീപ് ഉപദ്രവിക്കാൻ ശ്രമിച്ചുവെന്ന വാർത്തയും ഭാമ തള്ളിക്കളഞ്ഞു . അത്തരത്തിലൊരു സംഭവം ഉണ്ടായിട്ടില്ല . താൻ വാരികയ്ക്ക് നൽകിയ അഭിമുഖത്തിലെ വാക്കുകൾ ബന്ധിപ്പിച്ചു വാർത്തകൾ വളച്ചൊടിക്കരുതെന്നും ഭാമ ഫെയ്സ്ബുക്ക് പോസ്റ്റിൽ പറഞ്ഞു . ഭാമയുടെ ഫേസ്ബുക്ക് പോസ്റ്റ് എല്ലാവർക്കും നമസ്കാരം , ഇപ്പോൾ പ്രചരിച്ചുകൊണ്ടിരിക്കുന്ന ഒരു വാർത്തയുടെ സത്യാവസ്ഥ നിങ്ങളെ ബോധ്യപ്പെടുത്തുവാൻ വേണ്ടി മാത്രമാണ് ഇപ്പോൾ ഇങ്ങനെയൊരു പോസ്റ്റ് ഇടുന്നത് . പ്രമുഖ വാരികയായ ' വനിതക്ക് ' ഞാൻ നൽകിയ ഇന്റർവ്യൂ വിലെ ചില പ്രസക്തഭാഗങ്ങൾ ആണ് എല്ലാവർക്കും തെറ്റിധാരണ നൽകാൻ കാരണമായതെന്ന് ഞാൻ കരുതുന്നു . ' പ്രസ്തുത വാരികയ്ക്ക് നൽകിയ അഭിമുഖത്തിൽ പറഞ്ഞ വ്യക്തി നടൻ ദിലീപ് അല്ല എന്ന് ആദ്യമേ പറഞ്ഞുകൊള്ളട്ടെ ' . ഒരാഴ്ച മുൻപ് മറ്റൊരു മാധ്യമത്തിൽ മുതിർന്ന പത്രലേഖകൻ എഴുതിയ റിപ്പോർട്ട് മായി , എനിക്ക് യാതൊരുവിധ ബന്ധവുമില്ലായെന്നും ഇപ്പോൾ ഞാൻ നൽകിയ അഭിമുഖത്തിലെ വാക്കുകൾ ബന്ധിപ്പിച്ചു വാർത്തകൾ വളച്ചൊടിക്കരുതെന്നും അഭ്യർത്ഥിക്കുന്നു . സ്നേഹത്തോടെ , ഭാമ


സഹസംവിധായകൻ ആൽബിയുടെയും അദ്ദേഹത്തിന്റെ ഭാര്യ സൈറയുടെയും കഥയാണ് ചിത്രം പറയുന്നത് . പേരിൽ സിനിമാക്കാരൻ എന്ന് പറയുന്നുണ്ട് എങ്കിലും സിനിമയ്ക്കുള്ളിലെ സിനിമയല്ല ഇത് . സിനിമയിൽ ജോലി ചെയ്യുന്ന ഒരാളുടെ ജീവിതം മാത്രം ആണ് . സഹ സംവിധായകനിൽ നിന്നും മാറി സ്വന്തം സിനിമ സ്വപ്നം കണ്ടു നടക്കുന്ന കഥാപാത്രം . വീട്ടിൽ നിന്ന് വലിയ സപ്പോർട്ട് ഇല്ല . അതെ സമയം പ്രണയിച്ച കുട്ടിയെ വിവാഹം ചെയ്യേണ്ടാതായും വരുന്നു . ഈ പശ്ചാത്തലത്തിൽ നിന്നും ആൽബിയുടെ മുന്നോട്ടുള്ള യാത്ര ഒരു സിനിമാക്കാരൻ പറയുന്നത് . സിനിമയുടെ ആദ്യ ഭാഗത്ത് ആൽബിയുടെ ജീവിതവും പശ്ചാത്തലവും ഒക്കെ ആണ് പറയുന്നതെങ്കിലും ഇടവേള അടുക്കുമ്പോഴേക്കും പ്രതീക്ഷയ്ക്കപ്പുറത്തേക്കു സിനിമ എത്തുന്നു . ആദ്യ പകുതിയിൽ കണ്ടത്തിൽ നിന്നും മാറി പൂർണമായി വേറൊരു തലത്തിലാണ് രണ്ടാം പകുതി പറയുന്നത് . വിനീത് ഇത്രയും കാലം ചെയ്തതിൽ വച്ച് വളരെ ഈസി ആയും നല്ല രീതിയിലും ചെയ്ത കഥാപാത്രമാണ് ആൽബി . അനുരാഗ കരിക്കിൻ വെള്ളം ' എന്ന ചിത്രത്തിലെ എലി എന്നാ കഥാപാത്രത്തിന് ശേഷം രജീഷ വിജയന്റെ മികച്ച കഥാപാത്രം തന്നെ ആണ് സൈറയും . രണ്ടു പേരുടെയും പ്രകടനങ്ങൾ സിനിമയുടെ നല്ല ഘടകങ്ങളിൽ പെടുന്നതാണ് . പ്രണയ സീനുകളിൽ , ഇമോഷണൽ സീനുകളിൽ ഒക്കെ നല്ല കെമിസ്ട്രി തന്നെ ഉണ്ട് . പത്തു കല്പനകൾ എന്ന ചിത്രത്തിൽ വില്ലൻ കഥാപാത്രത്തെ അവതരിപ്പിച്ചു ശ്രദ്ധേയനായ പ്രശാന്ത് നാരായണൻ ഈ ചിത്രത്തിൽ ഒരു കിടിലൻ പോലീസ് വേഷം ചെയ്തിട്ടുണ്ട് . അനുശ്രീ , രൺജി പണിക്കർ , ഹരീഷ് , ലാൽ എന്നിവരും മികച്ച പ്രകടനം ആണ് കാഴ്ചവച്ചത് . ഗാനങ്ങൾ ചിത്രത്തിന്റെ കഥയ്ക്ക് ചേർന്ന് നിൽക്കുന്നതാണ് . പക്ഷേ അത്ര മികച്ചതായി തോന്നിയില്ല . എങ്കിലും പശ്ചാത്തല സംഗീതം മികച്ചു നിൽക്കുന്നു . നല്ല കാഴ്ചകളും സിനിമയുടെ ആസ്വാദനം നല്ലതാക്കുന്നു . ആദ്യം കഥാപാത്രത്തെയും കഥാ പശ്ചാതലതെയും പ്രേക്ഷകന് പരിചിതമാക്കുക . അതിനു ശേഷം കഥയുടെ പ്രധാന കാര്യതിലെത്തിക്കുക . ഇത്രയും സമയത്തിനിടയ്ക് കഥാപാത്രത്തെ പ്രേക്ഷകന് ഇഷ്ടപ്പെടുന്നിടത്ത് സംവിധായകൻ വിജയിക്കുന്നു . പിന്നീട് ആ ഇഷ്ടം കാരണം പ്രേക്ഷകന് അനുഭവിക്കേണ്ടി വരുന്ന പിരിമുറുക്കം . മലയാളത്തിൽ ഇങ്ങനെ ഒരു സാഹചര്യം സൃഷ്ടിച്ച ചില സിനിമകൾ നമുക്ക് വളരെ പരിചിതമാണ് . അത്തരം ഒരു രീതി പിന്തുടരുന്ന അവതരണം ആണ് സിനിമാക്കരനിലും പ്രകടമാവുന്നത് . എങ്കിലും വേറൊന്നിന്റെ ആവർത്തനം ആകുന്നില്ല എന്നതും ശ്രദ്ദേയം . ഒറ്റവാക്കിൽ വാക്കിൽ പറഞ്ഞാൽ ഇതൊരു ഫാമിലി ഡ്രാമ എന്നും പറയാം അല്ലെങ്കിൽ ഫാമിലി ത്രില്ലർ എന്നും പറയാം . ഒരേ സമയം രണ്ടു വിഭാഗവും വളരെ മികച്ച രീതിയിൽ അവതരിപ്പിക്കപ്പെട്ടു എന്നത് തന്നെ കാരണം , ട്രെയിലറിലും പോസ്റ്ററിലും കണ്ടതിനപ്പുറം ഉള്ള കാഴ്ചകൾ സമ്മാനിക്കുന്നുണ്ട് ഈ സിനിമ . അതുകൊണ്ട് തന്നെ തിയേറ്റർ കാഴ്ചകളിൽ നഷ്ടമാവാത ഒന്ന് തന്നെ ആയിരിക്കും ഇത് . സത്യസന്ധത ആണ് ഒരാളെ വിജയത്തിൽ എത്തിക്കുന്നത് എന്നും സിനിമ അടിവരയിടുന്നു . സംവിധായകന് തന്നെ ആണ് കൈയ്യടി . ഇടയ്ക്ക് നർമത്തിൽ പൊതിഞ്ഞും മറ്റു ചിലപ്പോൾ സെന്റിമെന്റൽ സീനുകളിൽ മാറിയും പിന്നീട് ഒരു ത്രില്ലർ മൂഡിലേക്കും പോകുന്ന സിനിമ . ഒരു നിമിഷം പോലും ബോറടിപ്പിക്കാതെ സിനിമ മുന്നോട്ടു പോയിട്ടും ഉണ്ട് . പെരുന്നാൾ കാലത്തു തീർച്ചയായും കാണാൻ പറ്റിയ സിനിമ ആണ് ' ഒരു സിനിമാക്കാരൻ '


രാജ്യത്തെ ഏഴ് നഗരങ്ങളിൽ മാത്രം 6.85 ലക്ഷം വീടുകൾ വിറ്റുപോകാതെ ഒഴിഞ്ഞുകിടക്കുന്നുവെന്ന് റിപ്പോർട്ട് . സെപ്റ്റംബറിൽ അവസാനിച്ച പാദത്തിലെ കണക്കുകളാണിത് . എന്നാൽ കഴിഞ്ഞ വർഷത്തെ അപേക്ഷിച്ച് ഒൻപത് ശതമാനത്തോളം കുറവുണ്ടെങ്കിലും രാജ്യത്തെ റിയൽ എസ്റ്റേറ്റ് മേഖല കടുത്ത പ്രതിസന്ധി നേരിടുന്നുവെന്ന് സൂചിപ്പിക്കുന്ന കണക്കുകളാണ് പുറത്തുവരുന്നത് . രാജ്യ തലസ്ഥാനമായ ഡൽഹിയിൽ തന്നെയാണ് ഏറ്റവുമധികം വീടുകളും വെറുതെ കിടക്കുന്നത് . രണ്ട് ലക്ഷത്തോളം വീടുകളാണ് ഡൽഹിയിലെ രാജ്യ തലസ്ഥാന പ്രദേശത്ത് മാത്രം ( എൻ . സി . ആർ ) വിറ്റുപോകാനുള്ളത് . കഴിഞ്ഞ വർഷത്തെ അപേക്ഷിച്ച് ഇതിൽ 12,000 എണ്ണത്തിന്റെ കുറവുണ്ട് . മുംബൈ നഗരത്തിൽ 1.92 ലക്ഷവും ബംഗളുരുവിൽ 1.04 ലക്ഷവും വീടുകൾ ഒഴിഞ്ഞുകിടക്കുന്നു . ദക്ഷിണേന്ത്യൻ നഗരങ്ങളിൽ പൊതുവേ റിയൽ എസ്റ്റേറ്റ് മേഖലയിൽ വലിയ പ്രതിസന്ധിയില്ലെന്നും കണക്കുകൾ വ്യക്തമാക്കുന്നു .


ചരക്ക് സേവന നികുതി പരിശോധനയുടെ പേരിൽ വാണിജ്യ നികുതി വകുപ്പ് ബുദ്ധിമുട്ടിക്കുന്നതായി സ്വർണവ്യാപാരികൾ . കൃത്യമായ രേഖകൾ ഹാജരാക്കിയാലും വ്യാപാരികളെ പീഡിപ്പിക്കുന്ന നിലപാടാണ് വകുപ്പിന്റേത് . രാജ്യത്ത് സ്വർണത്തിന് ഏകീകൃത വില നിലവാരം കൊണ്ടു വരണമെന്നും വ്യാപാരികൾ ആവശ്യപ്പെട്ടു . ജി . എസ് . ടി നിലവിൽ വന്നതിന് ശേഷം സ്വർണ്ണ വ്യാപാര മേഖലയിലുണ്ടായ മാന്ദ്യത്തിൽ കച്ചവടക്കാർ ആശങ്കയിലാണ് . ഇതിന് ആക്കം കൂട്ടുന്ന നിലപാടാണ് വാണിജ്യ നികുതിവകുപ്പിന്റെ ഭാഗത്ത് നിന്നുണ്ടാകുന്നതെന്നും സ്വർണ വ്യാപാരികൾ പരാതിപ്പെടുന്നു . വ്യാപാര മേഖലയിലെ പ്രതിസന്ധികൾ പരിഹരിക്കാൻ അടിയന്തര നടപടികൾ വേണമെന്നാണ് ആവശ്യം . ഇതിനായി രാജ്യത്ത് ഏകീകൃത വില സംവിധാനം കൊണ്ടു വരണമെന്നും ഓൾ കേരള ഗോൾഡ് ആന്റ് സിൽവർ മെർച്ചന്റ്സ് അസോസിയേഷൻ ആവശ്യപ്പെട്ടു . ഈ ആവശ്യം കേരളത്തിലെത്തുന്ന സെൻട്രൽ എക്സൈസ് കമ്മീഷണറെ അറിയിക്കും .


ടീം ഇന്ത്യയുടെ നായകൻ വിരാട് കോലിയുടെ തകർപ്പൻ പ്രകടനങ്ങളെ പ്രശംസിക്കുകയാണ് എല്ലാവരും . വിരാട് കോലിയെ പ്രശംസിച്ച് പാക്കിസ്ഥാൻ വനിതാ ക്രിക്കറ്റ് താരങ്ങളും രംഗത്ത് എത്തിയിരിക്കുയാണ് . സെയ്ദ , കൈനത് തുടങ്ങിയ പാക് ക്രിക്കറ്റർമാരാണ് വിരാട് കോലിയെ പ്രശംസിച്ച് രംഗത്ത് എത്തിയിരിക്കുന്നത് . വിരാട് കോലി ശരിക്കും ജീനിയസ് ആണെന്ന് സെയ്ദ പറയുന്നു . കോലി എന്തുതാരം താരമാണെന്നാണ് കൈനത് പറയുന്നത് . ദക്ഷിണാഫ്രിക്കയ്ക്ക് എതിരെയുള്ള ഏകദിന പരമ്പരയിലെ അവസാനത്തെ മത്സരത്തിൽ 96 പന്തുകളിൽ നിന്ന് രണ്ട് സിക്സറും 19 ഫോറുകളും ഉൾപ്പടെ 129 റൺസ് എടുത്ത് വിരാട് കോലി പുറത്താകാതെ നിന്നിരുന്നു . ഏകദിനത്തിൽ 35 സെഞ്ച്വറികളാണ് വിരാട് കോലി നേടിയിരിക്കുന്നത് . ഇതിഹാസ താരം സച്ചിൻ ടെൻഡുൽക്കർ മാത്രാണ് വിരാട് കോലിക്ക് മുന്നിലുള്ളത് .


അക്രമണോത്സുകത എന്നത് എന്നെ സംബന്ധിച്ചിടത്തോളം വിജയിക്കാൻ ടീമിനായി ആവശ്യമായതെല്ലാം ചെയ്യുക എന്നതാണ് . ഓരോ പന്തിലും അതിനുള്ള ശ്രമമുണ്ടാവും . അക്രമണോത്സുകതയെ ഓരോരുത്തരും ഓരോതരത്തിലായിരിക്കും നിർവചിക്കുക . പക്ഷെ എന്നെ സംബന്ധിച്ചിടത്തോളം ടീമിനായി 120 ശതമാനവും നൽകി എന്തുവിലകൊടുത്തും ജയിക്കുക എന്നതാണ് അതുകൊണ്ട് അർത്ഥമാക്കുന്നത് . ബാറ്റ് ചെയ്യുമ്പോഴായാലും സഹതാരങ്ങൾക്കായി ബെഞ്ചിലിരുന്ന് കൈയടിക്കുമ്പോഴായാലും റണ്ണിനായി ഓടുമ്പോഴായാലും അത് അങ്ങനെതന്നെയാണ് . സ്വന്തം നാട്ടിൽ കളിക്കുന്ന ഓസ്ട്രേലിയ കടുത്ത വെല്ലുവിളി ഉയർത്തുമെന്നുറപ്പാണ് . സ്മിത്തിന്റെയും വാർണറുടെയും അഭാവം ഓസ്ട്രേലിയക്ക് തിരിച്ചടിയാണെങ്കിലും അവരുടെ നിരയിൽ ലോകോത്തര താരങ്ങളുണ്ട് . അതുകൊണ്ടുതന്നെ ഓസ്ട്രേലിയയെ തോൽപ്പിക്കാൻ മികച്ച പ്രകടനം പുറത്തെടുത്തേ മതിയാവൂ . രാജ്യാന്തര ക്രിക്കറ്റിൽ ഒരു ടീമിനെയും വിലകുറച്ചു കാണാനാവില്ല . ഓസ്ട്രേലിയയിൽ പരമ്പര ജയിക്കാനുള്ള അവസാന അവസരമാണിത് എന്നൊന്നും ഞങ്ങൾ കരുതുന്നില്ല . അത്തരമൊരു മനോഭാവത്തോടെ കളിക്കാനിറങ്ങാനും കഴിയില്ല . എന്തായാലും അവിടെയും ഇവിടെയുമെല്ലാം ഇടക്കിടെ ഒരോ ടെസ്റ്റ് ജയിക്കുന്ന ടീമാവാൻ ഞങ്ങൾ എന്തായാലും ആഗ്രഹിക്കുന്നില്ല . പരിമിത ഓവർ ക്രിക്കറ്റിൽ മികച്ച പ്രകടനം നടത്തുന്ന ഭുവനേശ്വർകുമാറും ജസ്പ്രീത് ബൂമ്രയും ടീമിലുള്ളത് തന്റെ ഭാഗ്യമാണെന്നും കോലി പറഞ്ഞു . ലോകകപ്പ് വരെ ഇനിയുള്ള മത്സരങ്ങളിൽ അധികം പരീക്ഷണങ്ങൾക്ക് മുതിരില്ലെന്നും ലോകകപ്പ് ടീമിനെ തന്നെ പരമാവധി മത്സരങ്ങളിൽ കളിപ്പിക്കാനാണ് ശ്രമിക്കുകയെന്നും കോലി പറഞ്ഞു .


327 റൺസിന്റെ വിജയലക്ഷ്യത്തിലേക്ക് 53/4 എന്ന സ്കോറിൽ നാലാം ദിനം ബാറ്റിംഗിനിറങ്ങിയ ലങ്കക്കായി കുശാൽ മെൻഡിസും ( 86 ) , റോഷൻ സിൽവയും ( 65 ) പുഷ്പകുമാരയും ( 42 ) പൊരുതിനോക്കിയെങ്കിലും മോയിൻ അലിയുടെയും ലീച്ചിന്റെയയും സ്പിന്നിന് മുന്നിൽ ഒടുവിൽ ലങ്ക മുട്ടുമടക്കി . ലങ്കയുടെ രണ്ടാം ഇന്നിംഗ്സ് 284 റൺസിൽ അവസാനിച്ചു . ഇംഗ്ലണ്ടിനായി ലീച്ചും മോയിൻ അലിയും നാലു വിക്കറ്റ് വീതം വീഴ്ത്തി . അവസാന വിക്കറ്റിൽ പുഷ്പകുമാരയും ലക്മലും ചേർന്ന് 58 റൺസിന്റെ കൂട്ടുകെട്ടുയർത്തി ഇംഗ്ലണ്ടിനെ പേടിപ്പിച്ചെങ്കിലും ചായക്കുശേഷമുള്ള ആദ്യ ഓവറിൽ ലീച്ച് പുഷ്പകുമാരയെ മടക്കിയതോടെ ലങ്കൻ പ്രതീക്ഷ അവസാനിച്ചു . 2001ൽ നാസർ ഹുസൈനുശേഷം ലങ്കയിൽ ടെസ്റ്റ് പരമ്പര ജയിക്കുന്ന ആദ്യ നായകനായ ജോ റൂട്ട് പരമ്പര തൂത്തുവാരുന്ന ആദ്യ ഇംഗ്ലീഷ് നായകനുമായി . ഇംഗ്ലണ്ടിനായി സെഞ്ചുറി നേടിയ ജോണി ബെയർസ്റ്റോ കളിയിലെ കേമനായപ്പോൾ ഇംഗ്ലണ്ടിന്റെ ബെൻ ഫോക്സ് പരമ്പരയുടെ താരമായി . 1963നുശേഷം ഇതാദ്യമായാണ് ഇംഗ്ലണ്ട് വിദേശത്ത് ഒരു ടെസ്റ്റ് പരമ്പരയിൽ സമ്പൂർണ ജയം സ്വന്തമാക്കുന്നത് . നാട്ടിൽ ഒരു ടെസ്റ്റ് പരമ്പരയിൽ ലങ്ക സമ്പൂർണ തോൽവി വഴങ്ങുന്നത് ഇത് മൂന്നാം തവണ മാത്രമണ് . 2004ൽ ഓസ്ട്രേലിയയും കഴിഞ്ഞ വർഷം ഇന്ത്യയുമാണ് ലങ്കയ്ക്കെതിരെ അവരുടെ നാട്ടിൽ മുമ്പ് സമ്പൂർണ വിജയം നേടിയ ടീമുകൾ . ഏകദിന പരമ്പരയും ( 3 - 1 ) ട്വന്റി - 20 പരമ്പരയും ( 1 - 0 ) നേരത്തെ ഇംഗ്ലണ്ട് സ്വന്തമാക്കിയിരുന്നു .


കാൽപ്പന്ത് കളിയിൽ വിസ്മയം തീർത്ത റൊണാൾഡീഞ്ഞോ വിവാഹത്തിലും വ്യത്യസ്തനാവുന്നു . ഓഗസ്റ്റിലാണ് റൊണാൾഡീഞ്ഞോയുടെ വേറിട്ട വിവാഹം . രണ്ട് യുവതികളെ ഒന്നിച്ച് വിവാഹം കഴിക്കാനാണ് ബ്രസീലിയൻ ഫുട്ബോൾ താരം ഒരുങ്ങുന്നത് . ഈ വർഷം ആദ്യം റൊണാൾഡീഞ്ഞോ ഔദ്യോഗികമായി ഫുട്ബോളിൽ നിന്നും വിടപറഞ്ഞിരുന്നു . പ്രിസില്ല , ബേട്രിസ എന്നീ യുവതികളെയാണ് ആഗസ്റ്റിൽ റൊണോ വിവാഹം കഴിക്കുന്നത് . 38 കാരനായ റൊണാൾഡീഞ്ഞോ ബേട്രിസയുമായി 2016 മുതൽ പ്രണയത്തിലാണ് . എന്നാൽ പ്രിസില്ല അതിന് രണ്ട് വർഷം മുൻപാണ് ബ്രസീൽ ടീമിലെ മുൻകളിക്കാരൻറെ ഹൃദയത്തിൽ കയറിയത് . ഇരു കാമുകിമാരും തമ്മിൽ പ്രശ്നം ഒന്നുമില്ലാത്തതിനാൽ 2016 മുതൽ മൂന്നുപേരും ഒന്നിച്ചാണ് താമസം .


സംസ്ഥാന സ്കൂൾ കായികമേളയുടെ രണ്ടാം ദിനത്തിലെ ഏക റെക്കോർഡ് എറണാകുളത്തിൻറെ സാന്ദ്ര ബാബുവിന് . റെക്കോർഡ് വരൾച്ച നേരിടുന്ന സ്കൂൾ കായികമേളയുടെ രണ്ടാം ദിനം താരമാകുകയായിരുന്നു സാന്ദ്ര . സീനിയർ പെൺകുട്ടികളുടെ ട്രിപ്പിൾ ജംപിൽ സാന്ദ്ര 12.81 മീറ്ററോടെയാണ് റെക്കോർഡ് ബുക്കിൽ സ്ഥാനം നേടിയത് . ഏഴ് താരങ്ങൾ ഇരട്ട സ്വർണം സ്വന്തമാക്കി . ആദർശ് ഗോപി , സൽമാൻ ഫാറൂഖ് , എ എസ് സാന്ദ്ര , സ്നേഹ ജോസ് , സാഹിദുർ റഹ്മാൻ , അനുമാത്യു , കെസിയ മറിയം ബെന്നി എന്നിവരാണ് ഇരട്ടസ്വർണത്തിളക്കം സ്വന്തമാക്കിയത് . ഹർഡിൽസിൽ യൂത്ത് ഒളിംപ്യൻ വിഷ്ണുപ്രിയയുടെ നേതൃത്വത്തിൽ പാലക്കാട് ആധിപത്യം കാട്ടി . സീനിയർ ആൺകുട്ടികളുടെ പോൾവോൾട്ടിൽ രണ്ടുതാരങ്ങൾ സ്വർണം പങ്കിട്ടു എന്നത് സവിശേഷതാണ് . കോതമംഗലം സെൻറ് ജോർജ് സ്കൂളിലെ എ കെ സിദ്ധാർഥും അനീഷ് മധുവുമാണ് സ്വർണം നേടിയത് . ഇരുവരും 4.30 മീറ്റർ ഉയരം കീഴടക്കിയാണ് ഒപ്പത്തിനൊപ്പം നിന്നത് . എറണാകുളം ജില്ല 192പോയിൻറുമായി കിരീടത്തോട് അടുക്കുകയാണ് . പാലക്കാടാണ് രണ്ടാമത് . സ്കുളുകളിൽ കോതമംഗലം സെൻറ് ജോർജ് സ്കൂൾ ആണ് മുന്നിൽ . നിലവിലെ ജേതാക്കളായ കോതമംഗലം മാർ ബേസിൽ രണ്ടാം സ്ഥാനത്താണ് .


നടിയെ ആക്രമിച്ച കേസിൽ മുഴുവൻ പ്രതികളും പിടിയിലായിട്ടില്ലെന്ന് കേസിലെ മുഖ്യപ്രതി സുനിൽകുമാർ . അങ്കമാലി കോടതിയിൽ ഹാജരാക്കാൻ കൊണ്ടുവന്നപ്പോഴാണ് സുനിൽ മാധ്യമങ്ങളോട് ഇക്കാര്യം പറഞ്ഞത് . നേരത്തെ സ്രാവുകൾ ഇനിയും കുടുങ്ങാനുണ്ടെന്ന് സുനിൽകുമാർ മാധ്യമങ്ങളോട് പറഞ്ഞിരുന്നു . റിമാൻഡ് കാലാവധി അവസാനിച്ചതിനെ തുടർന്നാണ് സുനിൽകുമാർ , മാർട്ടിൻ , വിജേഷ് , വടിവാൾ സലിം തുടങ്ങിയ പ്രതികളെ കോടതിയിൽ ഹാജരാക്കിയത് . സുനിൽകുമാറിന്റെ രഹസ്യമൊഴി രേഖപ്പെടുത്തണമെന്ന് അദ്ദേഹത്തിന്റെ അഭിഭാഷകൻ കോടതിയോട് ആവശ്യപ്പെടും . കോടതിയോട് മാത്രമായി സുനിയ്ക്ക് ചില കാര്യങ്ങൾ പറയാനുണ്ടെന്നാകും അഭിഭാഷകൻ ആവശ്യപ്പെടുക . നേരത്തെ പൾസർ സുനിയെ നേരത്തെ മുതൽ അറിയാമെന്ന് ദിലീപിന്റെ മാനേജർ അപ്പുണ്ണി അന്വേഷണ സംഘത്തിന് മൊഴി നൽകിയിരുന്നു . ദിലീപിന്റെ നിർദേശപ്രകാരമാണ് പൾസർ സുനിയെ വിളിച്ചത് . പൾസർ സുനിയെ വിളിച്ച് സംസാരിക്കുമ്പോൾ ദിലീപ് അടുത്തുണ്ടായിരുന്നെന്നും അപ്പുണ്ണി മൊഴി നൽകിയിട്ടുണ്ട് .


കാൾസണിൻറെ തുടർച്ചയായ നാലാം ലോക കിരീടമാണിത് . 12 മത്സരങ്ങളും സമനിലയിൽ അവസാനിച്ചതോടെയാണ് ചാമ്പ്യൻഷിപ്പ് ടൈ ബ്രേക്കറിലേക്ക് നീണ്ടത് . ചാമ്പ്യൻഷിപ്പിന്റെ 132 വർഷത്തെ ചരിത്രത്തിലാദ്യമായാണ് ടൈബ്രേക്കറിലൂടെ ലോകചാമ്പ്യനെ കണ്ടെത്തേണ്ടിവന്നത് . 1972ൽ ബോബി ഫിഷർ ചാമ്പ്യനായശേഷം കരുവാനയിലൂടെ ആദ്യ ചാമ്പ്യനെ പ്രതീക്ഷിച്ച അമേരിക്കക്കും നിരാശരാകേണ്ടിവന്നു . ഈ വിജയം വലിയ ഉത്തേജനം ആണെന്ന് മത്സരശേഷം കാൾസൻ പറഞ്ഞു . കരുവാന കരുത്തനായ എതിരാളിയായിരുന്നുവെന്നും അതുകൊണ്ടുതന്നെ ഈ വിജയം ഏറെ പ്രിയപ്പെട്ടതാണെന്നും കാൾസൻ പറഞ്ഞു . ലോക റാങ്കിംഗിൽ ഒന്നാം സ്ഥാനക്കാരനാണ് കാൾസൻ . കരുവാനയാകട്ടെ പതിനെട്ടാം സ്ഥാനക്കാരനും .


രാജ്യത്തെ ഏറ്റവും മികച്ച ഓൺലൈൻ ടാക്സി സേവനങ്ങളാണ് ഓലയും യൂബറും . കൊച്ചിയും തിരുവനന്തപുരം അടക്കം കേരളത്തിലും ഇപ്പോൾ ഇത്തരം ടാക്സി സേവനങ്ങൾ ലഭ്യമാണ് . സ്വകാര്യ ഓട്ടോ / ടാക്സി ഡ്രൈവർമാരുടെ തീവട്ടിക്കൊള്ളയിൽ നിന്ന് സാധാരണ യാത്രക്കാർക്ക് ആശ്വാസം നൽകുന്നതാണ് ഈ ഓൺലൈൻ ടാക്സികൾ . എന്നാൽ നിങ്ങൾക്ക് മറ്റൊരു സത്യം അറിയാമോ ? അതിലും ചില കളളത്തരങ്ങൾ നടക്കുന്നുണ്ട് . അത് കമ്പനി ചെയ്യുന്നതല്ല , ഡ്രൈവർമാർ ചെയ്യുന്നതാണ് . അത്യാവശ്യമായി ഒരു സ്ഥലത്ത് പോകാൻ നിങ്ങൾ ടാക്സി ബുക്ക് ചെയ്തു എന്ന് വിചാരിക്കുക . എന്നാൽ കുറച്ച് നേരത്തിന് ശേഷം ആ റൈഡ് ക്യാൻസൽ ചെയ്യാൻ ഡ്രൈവർ ആവശ്യപ്പെട്ടാൽ ഏതാണ്ട് ഉറപ്പിച്ചോളൂ . . . അതിൽ ഒരു ചെറിയ കളളത്തരം ഉണ്ട് . ഒല , യൂബർ ടാക്സി സർവ്വീസുകളിൽ മുമ്പ് ജോലി ചെയ്തിരുന്ന ഒരാൾ വെളിപ്പെടുത്തിയ കാര്യങ്ങൾ റെഡിഫ് പ്രസിദ്ധീകരിച്ചിട്ടുണ്ട് . എന്തൊക്കെയാണവ . . .


ട്വിറ്ററിൻറെ ലൈവ് സ്ട്രീമിംഗ് ആപ്പായ പെരിസ്കോപ്പിന് എതിരെ പ്രതിഷേധം . ലോകത്തെ മുഴുവൻ കാണിച്ച് യുവതി ആത്മഹത്യ ചെയ്തത് പെരിസ്കോപ്പിലൂടെ ലൈവായി സ്ട്രീം ചെയ്തതാണ് . പാരിസിലാണ് കഴിഞ്ഞ ബുധനാഴ്ച പെരിസ്കോപ്പിൽ വീഡിയോ തത്സമയം കാണിച്ചുകൊണ്ട് സബേർബൻ ട്രെയിനിനു മുന്നിൽ ചാടി യുവതി ആത്മഹത്യ ചെയ്തത് . ആത്മഹത്യ ചെയ്ത യുവതിയുടെ പേര് പൊലീസ് പുറത്തുവിട്ടിട്ടില്ല . ലൈഗീക പീഡനത്തെ തുടർന്നാണ് തൻറെ ആത്മഹത്യയെന്ന് യുവതി പെരിസ്കോപ്പ് വീഡിയോയിൽ പറയുന്നുണ്ട് . പീഡിപ്പിച്ച് ആളുടെ പേരും യുവതി പറയുന്നത് വീഡിയോയിൽ വ്യക്തമാണ് . പെരിസ്കോപ്പ് ഉപഭോക്താക്കളായ ആയിരക്കണക്കിനു പേരാണ് ഈ വീഡിയോ തത്സമയം കണ്ടത് . യുവതി എന്തിനാണ് ആത്മഹത്യ ലൈവാക്കിയത് എന്നത് വ്യക്തമല്ല . പെരിസ്കോപ്പിലൂടെ വീഡിയോ കണ്ട ഒരാളാണ് ഇത് പൊലീസിനെ അറിയിച്ചത് . ട്വിറ്റർ അക്കൌണ്ടിലൂടെ വീഡിയോ തത്സമയം മറ്റുള്ളവരെ കാണിക്കാൻ സാധിക്കുന്ന പെരിസ്കോപ്പ് ആപ്ലിക്കേഷൻ കഴിഞ്ഞ വർഷമാണ് ട്വിറ്റർ പുറത്തിറക്കിയത് . ഒട്ടും സുരക്ഷിതമല്ലാത്ത ഓൺലൈൻ ലൈവ് സ്ട്രീമിങ്ങിൽ ആർക്കും എന്ത് ചെയ്യാം എന്നതാണ് പുതിയ സംഭവം ഉയർത്തുന്ന പ്രശ്നം എന്നാണ് സോഷ്യൽ മീഡിയ വിദഗ്ധർ പറയുന്നത് .


ബിഗ് ബില്യൺ ഡേ സെയിലിൻറെ ഭാഗമായി ഫ്ലിപ്പ്കാർട്ട് ഓൺലൈൻ ഷോപ്പിംഗ് സൈറ്റിൽ ഐഫോണുകൾക്ക് വൻ വിലക്കുറവ് . ഐഫോൺ 5എസ് , ഐഫോൺ 6 എന്നിവയ്ക്കാണ് വിലക്കുറവ് . ഐഫോൺ 5 എസ് 16ജിബി മോഡലിനു 17,799 രൂപയാണ് ഓഫർ വില . 20000 രൂപയ്ക്ക് മുകളിലായിരുന്നു ഈ മോഡലിൻറെ നേരത്തെയുള്ള വില . 36990 രൂപ വിലയുണ്ടായിരുന്ന 16 ജിബി മോഡൽ ഐഫോൺ 6 നു 29,990 രൂപയാണ് നിലവിലുള്ള വില . 4 . 7 ഇഞ്ച് ഡിസ്പ്ലെ , 8 എംപി പിൻ ക്യാമറ , 1.2 സെൽഫി ക്യാമറ എന്നിവയാണ് ഐഫോൺ 6 ൻറെ സവിശേഷതകൾ . ഐഫോൺ 6 എസ് 16 ജിബി വേരിയന്റിൻറെ വില 37,990 രൂപയും 64 ജിബി വേരിയന്റിൻറെ വില 47,990 രൂപയുമാണ് . 37900 രൂപ വിലയുണ്ടായിരുന്ന ഐപാഡ് എയർ2 വിൻറെ ഓഫർ വില 31,900 രൂപയാണ് .


ഐഎസ്എല്ലിൽ മുഖം മിനുക്കിയെത്തുന്ന കേരള ബ്ലാസ്റ്റേഴ്സ് ഇക്കുറി കളിക്കുക പുത്തൻ ജഴ്സിയണിഞ്ഞ് . മഞ്ഞപ്പടയുടെ പുതിയ ജഴ്സി കൊച്ചിയിലും കോഴിക്കോടും നടന്ന ചടങ്ങുകളിൽ പുറത്തിറക്കി . മാഞ്ചസ്റ്റർ ആസ്ഥാനമായ അഡ്മിറൽ സ്പോർട്സ് കമ്പനിയാണ് ബ്ലാസ്റ്റേഴ്സിൻറെ പുത്തൻ ജഴ്സി നിർമ്മിച്ചിരിക്കുന്നത് . മഞ്ഞ നിറത്തിൽ കഴുത്തിലും കൈകളിലും നീല വരകളോട് കൂടിയതാണ് പുതിയ കുപ്പായം . ലുലു മാളിൽ സൂപ്പർതാരം ഇയാൻ ഹ്യൂം , മലയാളി താരങ്ങളായ അജിത് ശിവൻ . റിനോ ആൻറോ എന്നിവർ പങ്കെടുത്തു . കോഴിക്കോട് ഹൈലൈറ്റ് മാളിൽ നടന്ന ചടങ്ങിൽ സി . കെ വിനീതാണ് ജഴ്സി പുറത്തിറക്കിയത് . രണ്ടുവർഷത്തെ ഇടവേളയ്ക്കു ശേഷം മഞ്ഞപ്പടയിൽ തിരിച്ചെത്തിയ ഇയാൻ ഹ്യൂം ആരാധകരോട് ഔദ്യോഗിക ജഴ്സി തന്നെ വാങ്ങണമെന്ന് ആവശ്യപ്പെട്ടു . പുതിയ ജഴ്സിയുടെ വില 499 രൂപയാണ് .


1 , തിരക്കേറിയ എടിഎമ്മിൽ മാത്രം പോകുക - ആളൊഴിഞ്ഞ ഭാഗത്തുള്ള എടിഎമ്മുകളിൽ പോകരുത് . എപ്പോഴും നല്ല തിരക്കുള്ള എടിഎമ്മിൽ മാത്രം പോകുക . 2 , പകൽ തിരക്കേറിയ സമയത്ത് വേണം എടിഎമ്മിൽ പോകാൻ രാത്രിയിലും പുലർച്ചെയും എടിഎമ്മിൽ പോകരുത് . പകൽ തിരക്കേറിയ സമയത്തുവേണം എടിഎമ്മിൽ പോകാൻ . രാത്രിയിൽ പണത്തിന് അത്യാവശ്യമാണെങ്കിൽ ഏറ്റവും അടുത്ത ബന്ധുക്കൾക്കൊപ്പം വേണം എടിഎമ്മിൽ പോകാൻ . 3 , എടിഎം നന്നായി നിരീക്ഷിക്കണം - എടിഎമ്മിനുള്ളിൽ ചാരക്യാമറകൾ സ്ഥാപിച്ചാണ് അടുത്തിടെ കേരളത്തിൽ ഉൾപ്പടെ തട്ടിപ്പ് നടത്തിയത് . അതുകൊണ്ടുതന്നെ എടിഎമ്മിൽ എത്തുമ്പോൾ , അസ്വാഭാവികമായി എന്തെങ്കിലും മെഷീന് ചുറ്റുമുണ്ടോയെന്ന് നിരീക്ഷിക്കണം . എന്തെങ്കിലും അസ്വാഭാവികത കണ്ടാൽ പണമെടുക്കാതെ മടങ്ങണം . 4 , അപരിചിതരെ ശ്രദ്ധിക്കുക - എടിഎമ്മിന് പുറത്ത് അപരിചിതരായിട്ടുള്ള ആളുകൾ ഏറെനേരമായി ചുറ്റിക്കറങ്ങുന്നുണ്ടെങ്കിൽ ശ്രദ്ധിക്കണം . സംശയാസ്പദമായി തോന്നുവെങ്കിൽ ബാങ്ക് അധികൃതരെയും പൊലീസിനെയും വിവരം അറിയിക്കണം . 5 , പാതിവഴിയിൽ കാർഡ് പിൻവലിക്കരുത് - ഇടപാട് നടക്കാതിരിക്കുകയോ , പണം ലഭിക്കാതിരിക്കുകയോ ചെയ്താൽ , കാർഡ് ഉടൻ പിൻവലിച്ച് മടങ്ങരുത് . ഇത് കള്ളൻമാർക്ക് അവസരമൊരുക്കും . ഇത്തരം അവസരങ്ങളിൽ സെക്യൂരിറ്റിയുടെ സഹായം തേടുക . ഇടപാട് ക്യാൻസർ ആക്കിയെന്ന് ഉറപ്പുവരുത്തിയശേഷം വേണം അവിടെനിന്ന് മടങ്ങാൻ . 6 , എന്ത് വില കൊടുത്തും പിൻ സംരക്ഷിക്കണം - എടിഎമ്മിന്റെ പിൻ നമ്പർ ഏറ്റവും രഹസ്യമായി സൂക്ഷിക്കേണ്ട ഒന്നാണ് . ഒരു കാരണവശാലും അത് നമ്മൾ ആഗ്രഹിക്കാത്ത ഒരാളുടെ കൈയിൽ എത്തരുത് . എടിഎമ്മിൽ പോകുമ്പോൾ , പിൻ പേപ്പറിൽ എഴുതി കൊണ്ടുപോകരുത് . പിൻ നമ്പർ മനസിൽ തന്നെ സൂക്ഷിക്കുക . ഓർത്തുവെയ്ക്കാൻ പറ്റിയ നമ്പർ വേണം പിൻ ആക്കുവാൻ . 7 , എടിഎമ്മിൽ എപ്പോഴും ശ്രദ്ധവേണം - ഇടപാട് നടത്താൻ എടിഎമ്മിൽ കയറുമ്പോൾ , ചുറ്റുപാടും ശ്രദ്ധ വേണം . കാർഡ് ഉപയോഗിച്ചുകൊണ്ടിരിക്കുമ്പോൾ മറ്റാരെങ്കിലും അവിടേക്കു വരുന്നുണ്ടോയെന്ന് ശ്രദ്ദിക്കണം . 8 , ഇടപാടിൽ പിശകുണ്ടോയെന്ന് ശ്രദ്ധിക്കുക - എടിഎമ്മിൽ കയറി ബാലൻസ് പരിശോധിക്കുമ്പോൾ , നിങ്ങൾ ഉദ്ദേശിക്കുന്ന പണം ഇല്ലെങ്കിൽ , ഉടൻ തന്നെ വിവരം ബാങ്കിൽ അറിയിക്കണം . കൂടാതെ രസീത് എടുത്തു സൂക്ഷിക്കുകയും വേണം . വ്യാജ ഇടപാട് നടന്നിട്ടുണ്ടോയെന്ന് അറിയാൻ , മിനി സ്റ്റേറ്റ്മെന്റ് എടുക്കുന്നതും നല്ലതാണ് . 9 , പണം എണ്ണിനോക്കണം - എടിഎം മെഷീൻ തരുന്ന പണം കൃത്യമായിരിക്കുമെന്ന ധാരണയൊന്നും വേണ്ട . ചിലപ്പോൾ കുറവുണ്ടാകാം , കൂടുതലാകാം . അതുകൊണ്ട് പണമെടുത്ത ശേഷം എണ്ണിനോക്കാൻ മറക്കരുത് .


ലണ്ടനിലെ പ്രമുഖ പ്ലാസ്റ്റിക് സർജറി ക്ലിനിക്കിൽ നടന്ന സൈബർ ആക്രമണത്തിൽ നിരവധി പ്രമുഖ നടിമാരുടെ നഗ്ന ചിത്രങ്ങൾ ചോർന്നു . ഡാർക്ക് ഓവർലോഡ് എന്ന ഹാക്കർമാരാണ് ക്ലിനിക്കിലെ വിവരങ്ങൾ ചോർത്തി എന്നു പറഞ്ഞ് രംഗത്തെത്തിയത് . പ്രമുഖ സിനിമാ നടിമാരെല്ലാം പ്ലാസ്റ്റിക് സർജറി നടത്താനായി ഇവിടെയാണ് എത്താറ് . നടിമാരുടേതടക്കം നിരവധിപ്പേരുടെ നഗ്നചിത്രങ്ങളും മറ്റ് വിവരങ്ങളും ചോർത്തിയെന്നും ഇവ പ്രസിദ്ധപ്പെടുത്തും എന്ന ഭീഷണിയുമായി ഹാക്കർമാർ രംഗത്തു വന്നിട്ടുണ്ട് . എന്നാൽ വിവരങ്ങൾ പ്രസിദ്ധീകരിക്കാൻ അനുവദിക്കില്ലെന്നും അതിനുള്ള പ്രവർത്തനങ്ങൾ നടത്തുന്നതായും ക്ലിനിക്ക് അധികൃതർ അറിയിച്ചു . ബ്രിട്ടൻ രാജ കുടുംബാഗങ്ങളുടെ ചിത്രങ്ങളും ചോർത്തപ്പെട്ടതിൽ ഉൾപ്പെടുന്നതായി ദേശീയ മാധ്യമങ്ങൾ റിപ്പോർട്ട് ചെയ്യുന്നു . ഇതോടൊപ്പം ഹോളിവുഡ് നായികമാരുടെയും വിവിധ രാജ്യങ്ങളിൽ നിന്നും പ്ലാസ്റ്റിക് സർജറിക്ക് എത്തിയവരുടെയും പേരുകൾ , ചിത്രങ്ങൾ എന്നിവയും ചോർത്തിയതായി ഹാക്കർമാർ അവകാശപ്പെടുന്നു . ശരീര ഭാഗങ്ങളിൽ സർജറി നടത്തുന്നതിന്റെ ക്ലോസ് അപ്പ് ചിത്രങ്ങളും സർജറിക്ക് ശേഷമുള്ള ചിത്രങ്ങളും തങ്ങൾക്ക് ലഭിച്ചു എന്നാണ് ഡാർക്ക് ഓവർലോഡ് അവകാശപ്പെടുന്നത് . വിവരങ്ങളും നഗ്ന ചിത്രങ്ങളും ചോർന്നതായി ക്ലിനിക്ക് അധികൃതരും സമ്മതിച്ചിട്ടുണ്ട് . സുരക്ഷിതമായാണ് വിവരങ്ങൾ സൂക്ഷിച്ചതെന്നും എങ്ങനെയാണ് വിവരങ്ങൾ ചോർന്നതെന്ന് അറിയില്ലെന്നും അവർ പറഞ്ഞു


രൂപയുടെ മൂല്യത്തകർച്ച നേരിടാൻ പ്രധാനമന്ത്രിയുടെ അദ്ധ്യക്ഷതയിൽ ചേർന്ന ഉന്നതതലയോഗം കൈക്കൊണ്ട നിർദ്ദേശങ്ങൾ റിസർവ് ബാങ്ക് നടപ്പാക്കിത്തുടങ്ങി . ഉൽപ്പാദന മേഖലയിൽ പ്രവർത്തിക്കുന്ന കമ്പനികൾക്ക് വിദേശ ഫണ്ടുകൾ സ്വീകരിക്കുന്നതിന് ഇത് പ്രകാരം ഇളവുകൾ നൽകും . ഇന്ത്യൻ ബാങ്കുകൾക്ക് മസാല ബോണ്ടുകൾ കൈകാര്യം ചെയ്യുന്നതിലും റിസർവ് ബാങ്ക് ഇളവുകൾ പ്രഖ്യാപിച്ചു . കഴിഞ്ഞ ദിവസം രൂപയുടെ മൂല്യം ഡോളറിനെതിരെ 72.98 എന്ന നിലയിലേക്ക് വരെ ഇടിഞ്ഞിരുന്നു . ഇതോടെയാണ് അതിവേഗ നടപടികളിലൂടെ രൂപയെ മൂല്യത്തകർച്ചയിൽ നിന്ന് സംരക്ഷിച്ച് നിർത്താൻ യുദ്ധകാല അടിസ്ഥാനത്തിലുളള പ്രവർത്തനങ്ങളുമായി മുന്നോട്ട് നീങ്ങുകയാണ് റിസർവ് ബാങ്ക് . വിദേശ നാണ്യം വിറ്റഴിച്ച് രൂപയുടെ മൂല്യത്തകർച്ച നിയന്ത്രിക്കാൻ റിസർവ് ബാങ്ക് വലിയ പരിശ്രമങ്ങളാണ് നടത്തിവരുന്നത് . രൂപയുടെ മൂല്യത്തകർച്ച കുറയ്ക്കാനായി വർധിച്ചുകൊണ്ടിരിക്കുന്ന കറന്റ് അക്കൌണ്ട് കമ്മി ( സിഎഡി ) അടിയന്തരമായി കുറയ്ക്കാൻ സർക്കാർ തീരുമാനമെടുത്തിരുന്നു . ഇതിനായി ആവശ്യകത കുറഞ്ഞവയുടെ ഇറക്കുമതി തടയുന്നത് ഉൾപ്പെടെയുളള അഞ്ച് മാർഗ്ഗങ്ങളാണ് കേന്ദ്ര സർക്കാർ പ്രഖ്യാപിച്ചത് . ഇതേത്തുടർന്ന് സിഎഡി കുറയ്ക്കാനായി ബാഹ്യ വാണിജ്യ വായ്പാ ( ഇസിബി ) ഉദാരവൽക്കരണത്തിന് റിസർവ് ബാങ്ക് നടപടികൾ തുടങ്ങിയതായി ദേശീയ മാധ്യമങ്ങൾ റിപ്പോർട്ട് ചെയ്യുന്നു . എന്നാൽ , ഇസിബിയുടെ ചില നടപടിക്രമങ്ങൾ ലഘുകരിക്കുന്നതുമായി ബന്ധപ്പെട്ടും ഇന്ത്യൻ രൂപയ്ക്ക് പ്രധാന്യം നൽകിക്കൊണ്ട് പുറത്തിറക്കുന്ന മസാല ബോണ്ടുകളുടെ നടപടിക്രമങ്ങൾ ലഘുകരിക്കുന്നതിലെ ചില വ്യവസ്ഥകളെ സംബന്ധിച്ചും സർക്കാരുമായി ചർച്ച ചെയ്ത് തീരുമാനമെടുക്കാനാണ് റിസർവ് ബാങ്ക് തീരുമാനം . പുതുക്കിയ നയം അനുസരിച്ച് നിർമാണ മേഖലയുമായി ബന്ധപ്പെട്ടവയ്ക്ക് വായ്പയായി 50 മില്യൺ ഡോളർ അഥവാ ഒരു വർഷം കുറഞ്ഞ കാലാവധിയുള്ള കാലാവധിയുള്ള ഇസിബികൾ സമാഹരിക്കാൻ അനുവദിക്കും . മുൻപ് ശരാശരി കുറഞ്ഞ കാലാവധി മൂന്നു വർഷമായിരുന്നു . ഇന്ത്യൻ ബാങ്കുകൾക്ക് വിദേശത്ത് മസാല ബോണ്ടുകൾ വിൽക്കാൻ കഴിയുന്ന വ്യവസ്ഥകളിലും കേന്ദ്രബാങ്ക് മാറ്റങ്ങൾ വരുത്തി . നിലവിൽ , ഇന്ത്യൻ ബാങ്കുകൾ അത്തരം ബോണ്ടുകൾക്കു വേണ്ടി അറേഞ്ചറായോ അല്ലെങ്കിൽ അണ്ടർറൈറ്ററായോ മാത്രമേ പ്രവർത്തിക്കാൻ വ്യവസ്ഥയുണ്ടായിരുന്നൊള്ളൂ .


പൃഥ്വിരാജ് നായകനാകുന്ന സയൻസ് ഫിക്ഷൻ ഹൊറർ സിനിമയാണ് നയൻ . ചിത്രം റിലീസിന് എത്തിക്കാനുള്ള ഒരുക്കത്തിലാണ് അണിയറപ്രവർത്തകർ . ഐഎസ്ആർഒ ശാസ്ത്രജ്ഞനായിട്ടാണ് പൃഥ്വിരാജ് ചിത്രത്തിൽ അഭിനയിക്കുന്നത് . എ ജീനസ് മൊഹമ്മദാണ് ചിത്രം സംവിധാനം ചെയ്യുന്നത് . പൃഥ്വിരാജിന്റെ ആദ്യ നിർമാണ സംരഭമായ പൃഥ്വിരാജ് പ്രൊഡക്ഷൻസ് സോണി പിച്വർ റിലീസിങ് ഇൻറർനാഷണലുമായി കൈകോർത്ത് ചെയ്യുന്ന ചിത്രമാണ് നയൻ . ഷാൻ റഹ്മാനാണ് ചിത്രത്തിനായി സംഗീത സംവിധാനം നിർവഹിക്കുന്നത് . സയൻസ് ഫിക്ഷൻ സ്വഭാവമുള്ള ചിത്രമായിരിക്കും നയൻ . ഗോദയിലൂടെ മലയാളത്തിലെത്തിയ വാമിഖയാണ് ചിത്രത്തിലെ നായിക . പ്രകാസ് രാജും ഒരു പ്രധാന കഥാപാത്രത്തെ അവതരിപ്പിക്കുന്നു . റെഡ് ജെമിനി 5കെയിൽ ഷൂട്ട് ചെയ്ത ചിത്രത്തിന്റെ ഛായാഗ്രാഹണം നിർവഹിച്ചിരിക്കുന്നത് അഭിനന്ദൻ രാമാനുജം ആണ് .


മലയാളികൾക്കിടയിലുള്ള ഐഎസ് ആശയപ്രചരണം നടന്നത് ഫേസ്ബുക്കും മെസ്സേജിംഗ് ആപ്പുകളും വഴി . ഐ എസ് അനുഭാവികൾ ആദ്യ ഘട്ടത്തിൽ ആശയവിനിമയം നടത്തിയത് അൻസാറുല ഖലീഫ കേരള എന്ന പേജിലുടെയാണ് . തസ്ലീമ നസ്രിനെതിരെ വധഭീഷണി മുഴക്കിയത് ചർച്ചാ വിഷയമായതോടെ ഈ പേജ് അപ്രത്യക്ഷമാവുകയായിരുന്നു . അൻസാറുൾ എന്ന് തുടങ്ങുന്ന പേരിലാണ് ഐസിസിൻറെ വിവിധരാജ്യങ്ങളിലെ ശാഖകൾ പ്രവർത്തിക്കുന്നത് . മലയാളികൾ അംഗങ്ങളായ അൻസാറുൾ ഖലീഫ എന്ന പേജ് ഈ മാസം തുടക്കം വരെ സജീവമായിരുന്നു . അക്ബർ കെ പുരം , അബു മുയാദ് തുടങ്ങിയ വ്യാജ പേരുകളിലാണ് ഇതിൽ പോസ്റ്റുകളിട്ടിരുന്നത് . ഐസിസ് അനുഭാവം പ്രകടമാക്കുന്ന പ്രൊഫൈൽ ചിത്രവും കവർ ചിത്രവമുള്ള ഈ പേജ് അപ്രത്യക്ഷമായത് തസ്ലിമ നസ്രീനെതിരെയുള്ള വധഭീഷണി പ്രത്യക്ഷപ്പെടതിന് പിന്നാലെയണ് . ഗൾഫിൽ നിന്നാണ് പേജ് അപഡേറ്റ് ചെയ്തതെങ്കിലും രഹസ്യാന്വേഷണ ഏജൻസികൾക്ക് കണ്ണികളെ കണ്ടെത്താനായിരുന്നില്ല . വാട്ട്സ്ആപ്പ് അനിസ്സലാമികമാണെന്നും പകരം ടെലിഗ്രാം ഇപയോഗിക്കണമെന്നും ഇവർ ആഹ്വാനം നൽകിയിരുന്നു . മുഖ്യധാരാ മുസ്ലിം സംഘടനകളുമായി ഐസിസ് അനുകൂലികൾ അകലം പാലിച്ചിരുന്നു . എന്നാൽ സമീപകാലത്തായി ചില തീവ്ര സ്വഭാവമുള്ള ത്വരീഖത്തുകൾ സംസ്ഥാനത്ത് വീണ്ടും സജീവമായിരുന്നു . ഇവയിലൂടെയും ഐസിസ് പ്രചാരണം നടന്നോ എന്ന് രഹസ്യാന്വേഷണവിഭാഗങ്ങൾ സംശയിക്കുന്നുണ്ട് . സോഷ്യൽ മീഡിയ , ആപ്പുകൾ എന്നിവയിലൂടെയാണ് ആശയപ്രചാരണം നടത്തിയെന്നതിനാൽ പ്രസിദ്ധീകരണങ്ങൾ ഒഴിവാക്കാൻ ഇവർ പ്രത്യേകം ശ്രദ്ധിച്ചിരുന്നു .


പെട്രോൾ , ഡീസൽ വില വർദ്ധനവ് കൊണ്ട് നട്ടം തിരിയുന്ന നാട്ടുകാർക്ക് അടുത്തൊന്നും ആശ്വാസം ലഭിക്കില്ലെന്നാണ് സാമ്പത്തിക വിദഗ്ദരുടെ പ്രവചനം . ഇന്ധന വിലയിൽ വരും ദിവസങ്ങളിൽ രാജ്യത്ത് ഇനിയും വില വർദ്ധിക്കും . രാജ്യാന്തര വിപണിയിൽ ക്രൂഡ് ഓയിലിന്റെ വില കൂടുന്നതിനൊപ്പം ഡോളറിനെതിരെ രൂപയുടെ മൂല്യം ഇടിയുന്നതും ഇന്ധന വില വർദ്ധനവിന് ആക്കം കൂട്ടും . ആഗോള വിപണിയിൽ എണ്ണ വില വലിയ തോതിലാണ് വർദ്ധിച്ചുകൊണ്ടിരിക്കുന്നത് . 26 മാസത്തെ ഏറ്റവും ഉയർന്ന നിരക്കിലാണ് അസംസ്കൃത എണ്ണയുടെ വില . 59 . 49 ഡോളറാണ് ഇപ്പോഴത്തെ വില . ഈ വർഷം അവസാനമാകുമ്പോഴേക്കും എണ്ണവില ബാരലിന് 60 ഡോളറിലേക്കെത്തിക്കാനായിരുന്നു എണ്ണ ഉൽപ്പാദക രാജ്യങ്ങളുടെ കൂട്ടായ്മയായ ഒപെകിന്റെ ലക്ഷ്യം . ക്രൂഡ് ഓയിൽ വില കഴിഞ്ഞ ദിവസം ഒരു വർഷത്തെ ഏറ്റവും ഉയർന്ന നിലയിലെത്തിയിരുന്നു . 2015 ജൂലൈ മാസത്തിനു ശേഷമുള്ള ഉയർന്ന വിലയിലാണ് ക്രൂഡ് ഓയിൽ ഇപ്പോൾ ലഭിക്കുന്നത് . ഇതിനിടെയാണ് രൂപയുടെ മൂല്യവും ഇടിയുന്നത് . അഞ്ച് ദിവസങ്ങളായി ഡോളറിനെതിരെ രൂപയുടെ മൂല്യം തുടർച്ചയായി ഇടിഞ്ഞുകൊണ്ടിരിക്കുകയാണ് . ഇതും പെട്രോൾ , ഡിസൽ വില വർദ്ധിക്കാൻ ഇടയാക്കും . രൂപയുടെ മൂല്യം ഇടിയുമ്പോൾ ക്രൂഡ് ഓയിൽ ഇറക്കുമതി ചെയ്യാനുള്ള ചെലവ് ഇനിയും കൂടും . എണ്ണവില ഉയരാതെ നിന്നാൽപോലും ഇറക്കുമതിക്ക് കൂടുതൽ തുക ചെലവിടേണ്ടിവരുന്ന സ്ഥിതിയാണ് . ഇതിനൊപ്പം എണ്ണവില ഉയരുകകൂടി ചെയ്തതോടെ ചെലവിൽ വൻ കുതിപ്പുണ്ടാകും .


രാജ്യത്തെ കമ്പനികളെ ശമ്പളക്കാര്യത്തിൽ വലിയ ആലോചനകളിലേക്ക് തള്ളിവിട്ടുകൊണ്ട് അതോറിറ്റി ഓഫ് അഡ്വാൻസ് റൂളിങ് ( എ . എ . ആർ . ) ഉത്തരവ് . ഈടാക്കുന്നതുമായി ബന്ധപ്പെട്ടായിരുന്നു എ . എ . ആറിൻറെ റൂളിങ് . പുതിയ സാമ്പത്തിക വർഷത്തിലെ ശമ്പള വർദ്ധനവിനെക്കുറിച്ചും ജീവനക്കാരുടെ പ്രവർത്തനമികവിനെക്കുറിച്ചും ചർച്ചകൾ നടതക്കുന്നതിനിടെയിലാണ് എ . എ . ആർ . കേരള ബെഞ്ചിൻറെ റൂളിങ് . മലബാറിലെ ഒരു കമ്പനിയാണ് കാൻറീൻ സേവനങ്ങൾക്കായി ചിലവഴിക്കുന്ന തുക ജീവനക്കാരിൽ നിന്നും റിക്കവർ ചെയ്യാനായി അഡ്വാൻസ് ഉത്തരവ് വേണമെന്ന് എ . എ . ആറിനോട് ആവശ്യപ്പെട്ടത് . ഇതിനെ തുടർന്ന് സ്ഥാപനത്തിനനുകൂലമായി എ . എ . ആർ . ഉത്തരവ് പുറപ്പെടുവിക്കുകയും ചെയ്തു . ആക്ടിലെ സെക്ഷൻ 2 ( 83 ) പ്രകാരം കാൻറീനിലൂടെയോ അല്ലാതെയോ ജീവനക്കാർക്ക് നൽകുന്ന ഭക്ഷണസേവനങ്ങളുടെ ചെലവ് അതാത് സ്ഥാപനങ്ങൾക്ക് , ജി . എസ് . ടി . നികുതിയുടെ പരിധിയിൽ വരുന്നതിനാൽ തിരിച്ചുപിടിക്കാവുന്നതാണ് . എ . എ . ആർ . പുറപ്പെടുവിച്ച ഈ ഉത്തരവ് മലബാറിലെ കമ്പനിക്ക് മാത്രമാണെയെന്ന് ഉത്തരവിൽ പറയുമ്പോഴും , കൂടുതൽ സ്ഥാപനങ്ങൾ ഈ ഉത്തരവ് ചൂണ്ടിക്കാട്ടിക്കൊണ്ട് സമാന റൂളിങ് നേടിയെടുക്കാൻ സാധ്യതയുണ്ട് . ഏപ്രിൽ മാസത്തിൽ പുറപ്പെടുവിച്ച ഈ ഉത്തരവിനെ വലിയ ആശങ്കയോടെയാണ് തൊഴിൽ മേഖലയും ജീവനക്കാരും കാണുന്നത് . 1948 ഫാക്ടറീസ് ആക്ട് പ്രകാരം 250 ജീവനക്കാരുളള സ്ഥാപനങ്ങളിൽ കാൻറീൻ സേവനങ്ങൾ തൊഴിൽ ഉടമ നൽകണമെന്നാണ് . ഈ ആക്ട് ദുർബലപ്പെടാൻ എ . എ . ആറിൻറ റൂളിങ് വഴിവച്ചേക്കും .


ഒക്ടോബർ രണ്ടിന് രാജ്യം ഗാന്ധി ജയന്തി ആഘോഷിക്കുമ്പോൾ സ്പെഷ്യൽ ഗാന്ധി ഇമോജിയുമായി എത്തിയിരിക്കുകയാണ് സോഷ്യൽ മീഡിയ പ്ലാറ്റ്ഫോമായ ട്വിറ്ററും . രാഷ്ട്രപിതാവിന്റെ 150ാം ജന്മദിനത്തോടനുബന്ധിച്ചാണ് അദ്ദേഹത്തിന്റെ മുഖമുള്ള ഇമോജിയുമായി ട്വിറ്റർ എത്തിയിരിക്കുന്നത് . അന്നേദിവസം പ്രവർത്തിച്ചു തുടങ്ങുന്ന ഈ സ്പെഷ്യൽ ഇമോജി ഒരാഴ്ച മുഴുവനും ലഭ്യമാകും . താഴെ പറയുന്ന ഹാഷ്ടാഗുകൾ ഉപയോഗിച്ച് ട്വീറ്റ് ചെയ്യുമ്പോൾ മാത്രമാണ് ഈ ഇമോജി പ്രത്യേക്ഷപ്പെടുക . # GandhiJayanti , # MahatmaGandhi , # MKGandhi , # BapuAt150 , # MyGandhigiri , # NexusOfGood , # MahatmaAt150 , # गाँधीजयंती , # ગાંધીજયંતિ മഹാത്മാഗാന്ധിയുടെ കാരിക്കേച്ചറാണ് ഇതിൽ ഉപയോഗിച്ചിരിക്കുന്നത് . നീലയും വെള്ളയും നിറങ്ങളിലാണ് ഇത് രൂപകല്പന ചെയ്തിരിക്കുന്നത് . ട്വിറ്റർ ലോഗോയെ പ്രതിനിധീകരിക്കുന്ന നിറങ്ങളാണിത് . ഇത്തരം പ്രത്യേക സന്ദർഭങ്ങളിൽ ഇമോജികൾ പരിചയപ്പെടുത്തുന്നത് ആദ്യമായല്ല . ദീപാവലി , ഗണേശ ചതുർത്ഥി , സ്വാതന്ത്ര്യദിനം , റിപ്പബ്ലിക് ദിനം , അന്താരാഷ്ട്ര യോഗാ ദിനം , അംബേദ്കർ ജയന്തി തുടങ്ങിയ ആഘോഷവേളകളിലും ട്വിറ്റർ ഇമോജികളുമായി എത്തിയിട്ടുണ്ട് .


മാമാങ്കത്തിൽ നിന്ന് യുവനടൻ ധ്രുവനെ മാറ്റിയ വിവരം ദിവസങ്ങൾക്ക് മുൻപ് പുറത്തുവന്നിരുന്നു . സംവിധായകനെയും മാറ്റി എന്ന തരത്തിലുള്ള വാർത്തകളാണ് ഇപ്പോൾ പ്രചരിക്കുന്നത് . എന്താണ് വാസ്തവം ? ഞാൻ ഇതുവരെ മാമാങ്കത്തിൽ നിന്ന് മാറിയിട്ടില്ല . പത്ത് , പതിനെട്ട് വർഷമെടുത്ത് ഞാൻ തന്നെയുണ്ടാക്കിയ പ്രോജക്ടാണ് അത് . ബാക്കിയുള്ളവരെല്ലാം പിന്നീട് വന്നുചേർന്നതാണ് . അതിൽ നിന്ന് ഞാൻ എങ്ങനെ മാറും ? ചിത്രത്തിൽ നിന്ന് എന്നെ മാറ്റി എന്ന തരത്തിലുള്ള പ്രചരണങ്ങളിൽ വസ്തുതയില്ല . ഞാൻ തന്നെയാണ് ' മാമാങ്ക ' ത്തിന്റെ സംവിധായകൻ . നിർമ്മാതാവുമായി എന്തെങ്കിലും ഇഷ്യൂ ഉണ്ടായിരുന്നോ ? സ്വാഭാവികമായി വരാവുന്ന ഇഷ്യൂസ് ഒക്കെ ഇവിടെയുമുണ്ട് . ആദ്യത്തെ പടമെന്ന് പറയുമ്പോൾ നമുക്ക് ലഭിക്കാവുന്ന സപ്പോർട്ട് സിസ്റ്റം വളരെ കുറവായിരിക്കും . പ്രത്യേകിച്ച് നമ്മളുടേത് പോലെയൊരു ഇന്റസ്ട്രിയിൽ പുതുതായി ഒരാൾ വരുമ്പോൾ ഉണ്ടാകാവുന്ന ഒരുപാട് പ്രതിബന്ധങ്ങളും പ്രതിസന്ധികളുമുണ്ട് . സ്വാഭാവികമായും അതിനെ അതിജീവിക്കേണ്ടതായിവരും . അത് അത്ര എളുപ്പമുള്ള കാര്യമല്ല . പ്രശ്നങ്ങളുണ്ട് , ഇല്ലെന്ന് ഞാൻ പറയുന്നില്ല . എന്നുകരുതി ഞാൻ പിന്മാറിയിട്ടില്ല . ഞാൻ പതിനെട്ട് വർഷമെടുത്ത് ഉണ്ടാക്കിയ പ്രോജക്ടാണ് മാമാങ്കം . എനിക്ക് അതിൽനിന്ന് മാറാൻ പറ്റില്ല . മാമാങ്കം അടുത്ത ഷെഡ്യൂളിലേക്ക് എത്തുമ്പോൾ നിർമ്മാതാവ് വേണു കുന്നപ്പിള്ളി തന്നെ ആയിരിക്കുമോ ? അതെ , ഇപ്പോൾ അങ്ങനെ തന്നെയാണ് . അതിൽനിന്ന് ഒരു മാറ്റവും ഉള്ളതായി ഞാൻ കേട്ടിട്ടില്ല . എഴുത്തുകാരനും സംവിധായകനും ഞാൻ തന്നെയാണ് . അതല്ലാതെയൊരു കമ്യൂണിക്കേഷൻ ഒഫിഷ്യലായോ അതിന്റെ സൂചനകൾ പോലുമോ ഇപ്പോൾ എനിക്ക് കിട്ടിയിട്ടില്ല . ചില പ്രശ്നങ്ങളുണ്ടായിരുന്നു . അതൊക്കെ പരിഹരിക്കപ്പെട്ടിട്ടുണ്ടെന്നാണ് എന്റെ വിശ്വാസം . ധ്രുവന്റെ വിഷയം എന്തായിരുന്നു ? എങ്ങനെയാണ് മുന്നറിയിപ്പൊന്നുമില്ലാതെ പൊടുന്നനെ അയാൾ പുറത്താക്കപ്പെടുന്നത് ? ഞാൻ അത് സംബന്ധിച്ച് മറ്റെന്തെങ്കിലും കാര്യങ്ങൾ പറയുന്നത് ശരിയല്ല . എനിക്കാകെ പറയാൻ കഴിയുന്നത് ധ്രുവൻ വളരെ ഗംഭീരമായി അഭിനയിച്ചിരുന്നു എന്നതാണ് . അസാധാരണമായ രീതിയിലുള്ള ഡെഡിക്കേഷനുണ്ടായിരുന്നു അവന് . ' ക്വീൻ ' ഹിറ്റായതിന് ശേഷമാണ് ധ്രുവൻ ' മാമാങ്ക ' ത്തിലേക്ക് വരുന്നത് . ആ സമയത്ത് ഒരുപാട് പ്രോജക്ടുകൾ അവൻ ഈ സിനിമയ്ക്കുവേണ്ടി വിട്ടിട്ടുണ്ട് . അതെനിക്ക് വ്യക്തിപരമായി അറിയാവുന്ന കാര്യമാണ് . ഈ സിനിമയോട് അത്രമേൽ ഇഷ്ടം തോന്നിയതുകൊണ്ട് അവൻ സാമ്പത്തികമായ നഷ്ടങ്ങളെക്കുറിച്ചൊന്നും ആലോചിക്കാതെ ഈ സിനിമയ്ക്കൊപ്പം നിൽക്കുകയായിരുന്നു . പുലർച്ചെ നാല് മുതൽ രാത്രി 12 വരെ അതിനുവേണ്ടിയുള്ള വ്യായാമങ്ങളും കളരിയുമൊക്കെയായി മുഴുവൻ സമയവും നൽകുകയായിരുന്നു അവൻ . മുഴുവൻ സ്ക്രിപ്റ്റും അവന് അറിയാമായിരുന്നു . എല്ലാ സംഭാഷണങ്ങളും അവയുടെ എല്ലാത്തരം സൂക്ഷ്മതയോടെയും അറിയാമായിരുന്നു . ഒരു കാര്യം രണ്ടാമത് അവനോട് പറഞ്ഞ് മനസിലാക്കേണ്ട പ്രശ്നം പോലും വന്നിട്ടില്ല . കാരണം അതൊക്കെ അവന്റെ ഉള്ളിൽ നിന്ന് വരുകയായിരുന്നു . അത്രയും ഫോക്കസ്ഡ് ആയിട്ടാണ് ധ്രുവൻ ഈ പടത്തിൽ വർക്ക് ചെയ്തിട്ടുള്ളത് . പിന്നെ എന്താണ് സംഭവിച്ചതെന്ന് ചോദിച്ചാൽ , ശരിയായിട്ടുള്ള കീഴ്വഴക്കങ്ങളല്ല നടക്കുന്നതെന്ന് എനിക്ക് തോന്നുന്നുണ്ട് . ഈ ഘട്ടത്തിൽ ഇതിനപ്പുറമുള്ള ഒരു അഭിപ്രായപ്രകടനം നടത്തുന്നത് ശരിയാണെന്ന് എനിക്ക് തോന്നുന്നില്ല . ആദ്യ രണ്ട് ഷെഡ്യൂളുകളിലും ധ്രുവൻ അഭിനയിച്ചിരുന്നു , അല്ലേ ? ഉവ്വ് . രണ്ടാമത്തെ ഷെഡ്യൂളിൽ പ്രധാനമായും ഉണ്ടായിരുന്നത് അവനും മമ്മൂക്കയും തമ്മിലുള്ള കോമ്പിനേഷൻ സീനുകളാണ് . ചിത്രത്തിൽ വളരെ പ്രധാനപ്പെട്ട ഒരു കഥാപാത്രമായിരുന്നു ധ്രുവന്റേത് . 25 ദിവസത്തോളം അവൻ അഭിനയിച്ചിട്ടുണ്ട് . ഗംഭീര പെർഫോമൻസ് ആയിരുന്നു . അത് മമ്മൂക്കയ്ക്കും ഭയങ്കരമായി ഇഷ്ടപ്പെട്ടിരുന്നു . രണ്ടാമത്തെ ടേക്കിനൊക്കെ പോകുമ്പോൾ മമ്മൂക്ക ചോദിക്കുമായിരുന്നു , എന്തിനാണെന്ന് . കാരണം അത്രയും നന്നായി ധ്രുവൻ പെർഫോം ചെയ്തിരുന്നു . മമ്മൂക്ക വളരെ ഹാപ്പിയായിരുന്നു . തുടക്കത്തിൽ അവന്റെ ശരീരമാണ് ഒരു പ്രശ്നമായിരുന്നത് . പക്ഷേ അത്രയും അർപ്പണത്തോടെ നമ്മൾ വിചാരിക്കാത്ത തരത്തിൽ അവൻ ശരീരത്തെ രൂപാന്തരപ്പെടുത്തി . അങ്ങനെയൊരു നടനെ ചിത്രത്തിലേക്ക് ഇനിയും തിരിച്ചുകൊണ്ടുവരാനാകുമെന്ന് പ്രതീക്ഷയുണ്ടോ ? അറിയില്ല . ഏതെങ്കിലുമൊക്കെ തരത്തിലുള്ള നെറിയും ധാർമ്മികതയുമൊക്കെ നമ്മുടെ ഇന്റസ്ട്രിയിൽ ഉണ്ടെന്ന് തന്നെയാണ് ഞാൻ പ്രതീക്ഷിക്കുന്നത് . കാരണം അവന് തിരിച്ചൊന്നും പറയാൻ പറ്റില്ല . അവൻ വളരെ നിസ്സഹായനാണ് . തീർത്തൊരു വാക്ക് പറഞ്ഞാൽ അവന് ഒരു ഭാവി ഉണ്ടാവില്ല . ഞാനടക്കമുള്ളവർ വളരെ അരക്ഷിതമായ അവസ്ഥകളിലാണ് ഇപ്പോൾ നിൽക്കുന്നത് . നിർഭയമായും സ്വതന്ത്രമായും ഒരു നിലപാടെടുക്കുക എന്ന് പറയുന്നത് അസംഭാവ്യമാണ് ഇക്കാര്യത്തിൽ . അങ്ങനെയൊരു അവസ്ഥയിലാണ് നിൽക്കുന്നത് . സ്വാഭാവികമായും അത്രയധികം സമ്മർദ്ദത്തിലാണ് . ധ്രുവന്റെ കാര്യത്തിൽ മമ്മൂക്കയിലാണ് നമ്മുടെ പ്രതീക്ഷ . അടുത്ത ഷെഡ്യൂൾ എപ്പോൾ തുടങ്ങാനാവുമെന്നാണ് പ്രതീക്ഷ ? അതിന്റെ കാര്യങ്ങൾ തീരുമാനിച്ച് വരുന്നതേയുള്ളൂ . ആദ്യ രണ്ട് ഷെഡ്യൂളുകളിലൂടെ സിനിമയുടെ എത്ര ശതമാനം ചിത്രീകരിച്ചിട്ടുണ്ടാവും ? 35 ശതമാനത്തിൽ കൂടുതൽ ഷൂട്ട് ചെയ്തിട്ടുണ്ട് ഇതേവരെ . അത് ധ്രുവനും ഉൾപ്പെടുന്ന ഭാഗങ്ങളാണ് .


നിവിൻ പോളിയുടെ ഈ വർഷത്തെ ആദ്യ ചിത്രം ' മിഖായേലി ' ന്റെ റിലീസ് തീയതി പ്രഖ്യാപിച്ചു . മമ്മൂട്ടി നായകനായ ' ദി ഗ്രേറ്റ് ഫാദർ ' എന്ന അരങ്ങേറ്റ ചിത്രത്തിന് ശേഷം ഹനീഫ് അദേനി സംവിധാനം ചെയ്യുന്ന ' മിഖായേൽ ' ഈ മാസം 18നാണ് തീയേറ്ററുകളിലെത്തുക . ആന്റോ ജോസഫ് നിർമ്മിക്കുന്ന ചിത്രത്തിന്റെ തിരക്കഥയും സംവിധായകന്റേത് തന്നെയാണ് . ' ഗ്രേറ്റ് ഫാദറി ' ന് ശേഷം ' അബ്രഹാമിന്റെ സന്തതികൾ ' എന്ന മമ്മൂട്ടി ചിത്രത്തിനും ഹനീഫ് തിരക്കഥയൊരുക്കിയിരുന്നു . മമ്മൂട്ടി നായകനായെത്തിയ ഈ രണ്ട് ചിത്രങ്ങളും ബോക്സ്ഓഫീസിൽ വിജയമായിരുന്നു . വിഷ്ണു പണിക്കർ ഛായാഗ്രഹണം നിർവ്വഹിക്കുന്ന ' മിഖായേലി ' ന് സംഗീതം പകരുന്നത് ഗോപി സുന്ദറാണ് . ഹരിനാരായണന്റേതാണ് വരികൾ . എഡിറ്റിംഗ് മഹേഷ് നാരായണൻ . ആൻ മെഗാ മീഡിയ ചിത്രം തീയേറ്ററുകളിലെത്തിക്കും .


ലോകത്തിന്റെ ഐടി തലസ്ഥാനമാകാൻ ബാംഗ്ലൂർ ഒരുങ്ങുന്നു . ഇതിനായി കർണാടക സർക്കാർ പുതിയ ഐടി നയം പ്രഖ്യാപിക്കാൻ ഒരുങ്ങുകയാണ് . 2013 ഒക്ടോബർ 22 ന് നടക്കുന്ന ഐടിഇ ബിസ് എന്ന പരിപാടിക്കിടെ പുതിയ ഐടി നയം പ്രഖ്യാപിക്കും . പുതിയ ഐടി നയത്തിലും തൊഴിൽ നിയമങ്ങൾക്ക് സ്ഥാനമുണ്ടാകില്ല . ഐടി മേഖലയിൽ കൂടുതൽ നിക്ഷേപകരെ ആകർഷിക്കാൻ ആണ് പദ്ധതി . ടയർ ടു , ടയർ ത്രീ നഗരങ്ങളിൽ ഐടി നിക്ഷേപ സൌഹൃദ അന്തരീക്ഷം സൃഷ്ടിക്കുന്നതായിരിക്കും പുതിയ നയം . തൊഴിൽ നിയമം ബാധകമല്ലാതിരിക്കുന്നതോടെ കൂടുതൽ നിക്ഷേപത്തിനും സാധ്യത ഏറുകയാണ് . മറ്റ് മേഖലകളെ പോലെ സമരങ്ങളോ പണിമുടക്കുകളോ തൊഴിൽ നിയമം ബാധകമല്ലാത്ത ഐടി മേഖലയിൽ ഉണ്ടാകില്ല എന്നതാണ് നിക്ഷേപകരെ ആകർഷിക്കുന്നത് . നിലവിൽ കർണാടകത്തിൽ ഒമ്പത് ലക്ഷം ഐടി ജീവനക്കാരാണ് ഉള്ളത് . ഇത് 2020 ആകുമ്പോൾ രണ്ട് കോടി ആക്കുകയാണ് ലക്ഷ്യം . ഐടിമേഖലയിൽ നിന്നുള്ള കയറ്റമുതി 1.65 ലക്ഷം കോടിരൂപയിൽ നിന്ന് 4 ലക്ഷം കോടി രൂപയാക്കി ഉയർത്തുക എന്നതും പുതിയ നയത്തിന്റെ ലക്ഷ്യമാണെന്ന് ഐടി സെക്രട്ടറി ശ്രീവത്സ കൃഷ്ണ അറിയിച്ചു . പുതിയ ഐടി നയം സംസ്ഥാനത്തെ ലോകത്തിലെ തന്ന് ഏറ്റവും വലിയ ഐടി മേഖലാക്കുമെന്നും , അമേരിക്കയിലെ സിലിക്കൺ വാലിയെ പോലും കടത്തിവെട്ടുമെന്നും അധികൃതർ പ്രത്യാശ പ്രകടിപ്പിക്കുന്നു . നിലവിൽ ബാംഗ്ലൂർ ആണ് രാജ്യത്തിന്റെ ഐടി തലസ്ഥാനം . എന്നാൽ കർണാകടത്തിലെ തന്നെ മറ്റ് ചില നഗരങ്ങളിലും ഐടി വ്യവസായം ധ്രുതഗതിയിൽ പുരോഗമിച്ചുകൊണ്ടിരിക്കുകയാണ് . ഇപ്പോൾ തന്നെ മൈസൂരിൽ ൻഫോസിസിന്റെ 270 ഏക്കറിൽ പരന്നു കിടക്കുന്ന കാമ്പസ് തുടങ്ങിക്കഴിഞ്ഞു . മംഗലാപുരവും ഹുബ്ലിയും ഐടി കേന്ദ്രങ്ങളായിക്കൊണ്ടിരിക്കുകയാണ് . ഇതിഹാസ സമാനമായിരിക്കും പുതിയ ഐടി നയത്തിന്റെ പ്രഖ്യാപനം എന്നാണ് ഐടിമന്ത്രി എസ്ആർ പാട്ടീൽ പറഞ്ഞത് . സ്റ്റാമ്പ് ഡ്യൂട്ടിയിൽ ഇളവ് നൽകാനും വൈദ്യുതി സബ്സിഡി നൽകാനും പദ്ധതിയുണ്ടെന്നാണ് അറിയുന്നത് .


ഐപിഎല്ലിൽ മുംബൈ ഇന്ത്യൻസിനെതിരെ രാജസ്ഥാൻ റോയൽസിന് 168 റൺസ് വിജയലക്ഷ്യം . ടോസ് നേടി ആദ്യം ബാറ്റ് ചെയ്ത മുംബൈക്ക് സ്വപ്നതുല്യമായ തുടക്കം ലഭിച്ചിട്ടും വമ്പൻ സ്കോർ നേടാനായില്ല . ആദ്യ പന്തിൽ തന്നെ എൽവിൻ ലൂയിസിനെ ( 0 ) നഷ്ടമായെങ്കിലും സൂര്യകുമാർ യാദവും ഇഷാൻ കിഷനും ചേർന്ന് മുംബൈയ്ക്കായി വൻ സ്കോറിനുള്ള അടിത്തറയിട്ടു . രണ്ടാം വിക്കറ്റിൽ 129 റൺസാണ് ഇരുവരും ചേർന്ന് 14 ഓവറിൽ അടിച്ചെടുത്തത് . പതിനഞ്ചാം ഓവറിൽ ഇഷാൻ കിഷൻ പുറത്താവുമ്പോൾ 130 റൺസായിരുന്നു മുംബൈയുടെ സ്കോർ . അവസാന അഞ്ചോവറിൽ വിക്കറ്റുകൾ കൈവശമുണ്ടായിട്ടും 37 റൺസെടുക്കാനെ മുംബൈക്കായുള്ളു . 47 പന്തിൽ 72 റൺസെടുത്ത സൂര്യകുമാർ യാദവാണ് മുംബൈയുടെ ടോപ് സ്കോറർ . ഇഷാൻ കിഷൻ 42 പന്തിൽ 58 റൺസെടുത്തു . ഇരുവരും പുറത്തായശേഷം തുടർച്ചയായി വിക്കറ്റുകൾ നഷ്മായത് മുംബൈയുടെ സ്കോറിംഗിനെ ബാധിച്ചു . 20 പന്തിൽ 21 റൺസുമായി പുറത്താകാതെ നിന്ന പൊള്ളാർഡാണ് മുംബൈ നിരയിൽ രണ്ടക്കം കടന്ന മൂന്നാമത്തെ ബാറ്റ്സ്മാൻ . ക്യാപ്റ്റൻ രോഹിത് ശർമ ആദ്യ പന്തിൽ തന്നെ റണ്ണൌട്ടായപ്പോൾ ക്രുനാൽ പാണ്ഡ്യ ( 7 ) , ഹർദ്ദീക് പാണ്ഡ്യ ( 4 ) എന്നിവർ നിരാശപ്പെടുത്തി . രാജസ്ഥാനായി അരങ്ങേറിയ ജെഫ്രേ ആർച്ചർ നാലോവറിൽ 22 റൺസ് മാത്രം വഴങ്ങി മൂന്ന് വിക്കറ്റെടുത്തു . പത്തൊമ്പതാം ഓവറിലായിരുന്നു ആർച്ചറുടെ മൂന്ന് വിക്കറ്റുകളും . രാജസ്ഥാനായി ധവാൽ കുൽക്കർണിയും രണ്ട് വിക്കറ്റെടുത്തു .


ഏഷ്യൻ ഗെയിംസിൽ ' നേട്ടങ്ങളുടെ ഞായറാഴ്ച ' യ്ക്ക് ശേഷം ഇന്ത്യയുടെ മെഡൽ നേട്ടം തുടരുന്നു . ജാവലിൻ ത്രോയിൽ നീരജ് ചോപ്ര സ്വർണ്ണവും ലോംഗ് ജംപിൽ മലയാളി താരം വി . നീന വെള്ളിയും നേടി . ജാവലിൻ ത്രോ ഇനത്തിൽ ഇന്ത്യയുടെ ആദ്യ സ്വർണ്ണമെന്ന പ്രത്യേകതയുമുണ്ട് നീരജ് ചോപ്രയുടെ നേട്ടത്തിന് . മൂന്നാം ശ്രമത്തിലാണ് ദേശീയ റെക്കോർഡോടെ നീരജ് ചരിത്രം കുറിച്ചത് . 88 . 06 മീറ്ററാണ് നീരജ് കൈവരിച്ച ദൂരം . സ്വന്തം ദേശീയ റെക്കോർഡ് മറികടന്നുള്ള പ്രകടനവുമായി അദ്ദേഹത്തിൻറേത് . മറ്റൊരു ഇന്ത്യൻ താരം ശിവ്പാൽ സിംഗിന് ഏഴാം സ്ഥാനം ( 74.11 ) കൊണ്ട് തൃപ്തിപ്പെടേണ്ടിവന്നു . അതേസമയം ലോംഗ് ജംപിൽ 6.51 മീറ്റർ ദൂരത്തോടെയാണ് വി . നീന വെള്ളി നേടിയത് . ഈ നേട്ടങ്ങളോടെ ഇത്തവണത്തെ ഏഷ്യൻ ഗെയിംസിൽ ഇന്ത്യയുടെ ആകെ മെഡലുകളുടെ എണ്ണം 41 ആയി . 8 സ്വർണ്ണവും 13 വെള്ളിയും 20 വെങ്കലവും ഉൾപ്പെടുന്നതാണ് ഇന്ത്യൻ മെഡൽ പട്ടിക .


ഈ സ്വപ്നത്തിൽ പങ്ക് ചേരാൻ ക്ഷണിച്ചുള്ള പരസ്യം ഉടൻ പുറത്തിറങ്ങും . മൂന്ന് പേർക്കാണ് അവസരം . ആർക്ക് വേണമെങ്കിലും അപേക്ഷിക്കാമെങ്കിലും പൈലറ്റുമാർക്കാണ് മുൻഗണന . മൂന്ന് വർഷത്തെ പരിശീലനത്തിന് ശേഷമാകും ബഹിരാകാശത്തേക്കുള്ള സഞ്ചാരം . പതിനാറ് മിനിറ്റുകൾ കൊണ്ട് പേടകം ഭ്രമണപഥത്തിലെത്തും . മൂന്ന് മുതൽ ഏഴ് ദിവസം വരെ ബഹിരാകാശത്ത് തങ്ങാനാകുന്ന പേടകം കടലിൽ തിരിച്ചിറങ്ങും . ജിഎസ്എൽവി മാർക് ത്രീയാണു വിക്ഷേപണത്തിന് ഉപയോഗിക്കുക . ആളില്ലാത്ത രണ്ടു യാത്രയ്ക്കു ശേഷമായിരിക്കും മനുഷ്യപേടകം വിക്ഷേപിക്കുക . പതിനയ്യായിരം തൊഴിലവസരങ്ങൾ സൃഷ്ടിക്കുന്ന ഗഗൻ യാൻ പതിനായിരം കോടി രൂപയിൽ താഴെ പൂർത്തിയാക്കാനാണ് ലക്ഷ്യമിടുന്നത് . അടുത്തവർഷം ജനുവരി മൂന്നിനും ഫെബ്രുവരി പതിനാറിനും ഇടയ്ക്ക് രണ്ടാം ചാന്ദ്ര ദൌത്യം പൂർത്തിയാക്കാനാണ് ഐഎസ്ആർഒ തീരുമാനം .


ഫേസ്ബുക്കിൽ ഇത് കുത്തിപ്പോക്കൽ കാലമാണ് . സോഷ്യൽ മീഡിയ ട്രോളിംഗിൻറെ പുതിയൊരു രൂപം എന്ന് തന്നെ പറയാം . മുൻപ് രാഷ്ട്രീയ നേതാക്കൾക്കെതിരെ ഇത് കൃത്യമായി പ്രയോഗിക്കപ്പെട്ടിരുന്നു . മുൻപ് പറഞ്ഞതിൽ നിന്നും വ്യത്യസ്തമായി ഏതെങ്കിലും നേതാവ് പറഞ്ഞാൽ അദ്ദേഹത്തിൻറെ മുൻപോസ്റ്റ് വീണ്ടും ശ്രദ്ധയിൽ പെടുത്തുക എന്നതായിരുന്നു രീതി . എന്നാൽ ഫേസ്ബുക്കിലെ ഏതു സാധാരണക്കാരനും ' കുത്തിപ്പോക്കൽ ' ട്രോളിൻറെ ഇരയാകുന്ന അവസ്ഥയാണ് ഇത് . പഴയ ചിത്രങ്ങളും , മുൻപ് ഇട്ട സ്റ്റാറ്റസുകളും ഇപ്പോഴും ഫീഡിൽ എത്തുകയും അതിനാൽ കളിയാക്കപ്പെടുകയുമാണ് അൽപ്പം തമാശയും , അൽപ്പം ഗൌരവം ഉള്ളതുമായി കുത്തിപ്പോക്കൽ രീതി . വർഷങ്ങൾക്ക് മുൻപ് ഫേസ്ബുക്ക് തുടക്കകാലത്ത് ഇട്ട ചിത്രങ്ങളിൽ ആരെങ്കിലും കമൻറോ ലൈക്കോ ചെയ്താൽ അത് വീണ്ടും ഫേസ്ബുക്ക് ഉപയോക്താവിൻറെയും , സുഹൃത്തുക്കളുടെയും ടൈംലൈനിൽ പ്രത്യക്ഷപ്പെടും . നിങ്ങൾ വർഷങ്ങളായി ഫേസ്ബുക്കിൽ ഉണ്ടാക്കിയെടുത്ത ഇമേജ് തന്നെ തച്ചുടക്കുന്ന ചിത്രമാണ് അതെങ്കിൽ കളിയാക്കപ്പെട്ടേക്കാം . ഇത്തരം ട്രോളിങ്ങിൻറെ ഭാഗമായവർ തന്നെ തന്നെ കളിയാക്കിയവർക്കും ഇതേ വഴിയിൽ പണി കൊടുത്തതോടെയാണ് സോഷ്യൽ മീഡിയയിൽ ' കുത്തിപ്പോക്കൽ ' ട്രെൻറായത് . ഇനി ഈ കുത്തിപ്പോക്കലിൽ നിന്നും രക്ഷപ്പെടണോ ? അതിന് ഒറ്റവഴിയെ ഉള്ളൂ , ചിത്രങ്ങളുടെ പ്രൈവസി സെറ്റിംഗ്സ് മാറ്റുക . ചിത്രങ്ങൾ ആർക്കൊക്കെ കാണാം എന്ന ഓപ്ഷൻ ഓൺലി മീ ആക്കുകയാണ് പോംവഴി .


വരാനിരിക്കുന്ന ആഴ്ച ഇന്ത്യൻ ഓഹരി വിപണിക്ക് ഏറ്റവും വിലപ്പെട്ടതാണ് . ഡിസംബർ 11 ചൊവ്വാഴ്ച അഞ്ച് സംസ്ഥാനങ്ങളിലെ തെരഞ്ഞെടുപ്പ് ഫലം പുറത്തു വരുന്നതിനെ ആകാംക്ഷയോടെയാണ് ഇന്ത്യൻ ഓഹരി വിപണി കാണുന്നത് . ഇത് കൂടാതെ ചൈന - യുഎസ് വ്യാപാര യുദ്ധം വീണ്ടും രൂക്ഷമാകുമോ എന്ന ഭയവും ഇന്ത്യൻ ഓഹരി വിപണിയുടെ നെഞ്ചിടിപ്പ് കൂട്ടുന്നു . അമേരിക്കൻ ഫെഡറൽ റിസർവിന്റെ നയതീരുമാനങ്ങളിൽ മാറ്റമുണ്ടായാൽ ഇന്ത്യയിൽ നിന്ന് വിദേശ ഫണ്ടുകൾ പുറത്തേക്ക് ഒഴുകാനുളള സാധ്യതയും വിപണി നിരീക്ഷകർ പങ്കുവയ്ക്കുന്നു . വരുന്ന ആഴ്ച ഇന്ത്യൻ ഓഹരി വിപണിയെ മാക്രോ ഇക്കണോമിക്ക് ഡേറ്റ വലിയ രീതിയിൽ സ്വാധീനിക്കുമെന്നും നിരീക്ഷകർ വ്യക്തമാക്കുന്നു . വ്യവസായ ഉൽപാദന സൂചികയും പണപ്പെരുപ്പവും വരുന്ന വാരം ഓഹരി വിപണിയിൽ പ്രധാന ചലനങ്ങൾക്ക് കാരണമായേക്കും . എങ്കിലും , രാജ്യത്ത് 2019 ഏപ്രിൽ - മെയ് മാസത്തിൽ നടക്കാനിരിക്കുന്ന പൊതു തെരഞ്ഞെടുപ്പിന്റെ സെമി ഫൈനൽ എന്നറിയപ്പെടുന്ന അഞ്ച് സംസ്ഥാനങ്ങളിലെ തെരഞ്ഞെടുപ്പ് ഫലമാകും വിപണിയിൽ ഏറ്റവും സ്വാധീനം ചെലുത്താൻ സാധ്യതയുളളത് . രാജസ്ഥാൻ , മധ്യപ്രദേശ് , മിസോറാം , തെലുങ്കാന , ഛത്തീസ്ഗഡ് എന്നീ അഞ്ച് സംസ്ഥാനങ്ങളിലെ തെരഞ്ഞെടുപ്പ് ഫലമാണ് 11 ന് പുറത്തു വരാനിരിക്കുന്നത് .


അസ്യൂസ് തങ്ങളുടെ പുതിയ ഫ്ലാഗ്ഷിപ്പ് സ്മാർട്ട്ഫോൺ അസ്യൂസ് എആർ അവതരിപ്പിച്ചു . ലാസ് വേഗസിൽ പുരോഗമിക്കുന്ന കൺസ്യൂമർ എക്സിബിഷനിലാണ് ടെക് ലോകത്തെ അമ്പരിപ്പിച്ച പ്രഖ്യാപനം അസ്യൂസ് നടത്തിയത് . 8 ജിബി റാം ഉൾപ്പെട്ടിട്ടുള്ള ലോകത്തിലെ ആദ്യ സ്മാർട്ട്ഫോണാണ് അസ്യൂസ് എആർ എന്നതാണ് പ്രധാന പ്രത്യേകത . ഗൂഗിൾ ടാംഗോ എന്ന ഓഗ്മെൻറ് റിയാലിറ്റി പ്രോഗ്രാമും , വിർച്ച്വൽ റിയാലിറ്റി സോഫ്റ്റ് വെയറായ ഡെയ് ഡ്രീമും ഇതിനോടൊപ്പം ഇറങ്ങിയിട്ടുണ്ട് . ഇതോടൊപ്പം തന്നെ 5000 എംഎഎച്ച് കരുത്തുള്ള അസ്യൂസ് 3 സൂം എന്ന ഫോണും അസ്യൂസ് ഇറക്കിയിട്ടുണ്ട് . എട്ട് ജിബി റാം ശേഷിയുള്ള ഫോണിന് പുറമേ 6 ജിബി റാം മോഡലും സെൻഫോൺ എആറിന് ഉണ്ടാകും . ഹോം ബട്ടണിലാണ് ഫിംഗർ പ്രിന്റ് സ്കാനർ സെൻഫോൺ എആറിലും ഉൾപ്പെടുത്തിയിട്ടുണ്ട് . ക്വാൽക്കോം സ്നാപ്ഡ്രാഗൺ വേർഷനിലെ ഏറ്റവും കരുത്തുറ്റ ക്വാൽക്കോം സ്നാപ്ഡ്രാഗൺ 821 പ്രോസസറാണ് സെൻഫോൺ എആറി ഉണ്ടാകുക . എന്നാൽ , കൂടാതെ വേപ്പർ കൂളിങ്ങ് സിസ്റ്റം ഫീച്ചറും സെൻഫോൺ എആറിൽ നൽകുന്നുണ്ട് സോണി ഐഎംX318 ലെൻസോട് കൂടിയ 23 മെഗാപിക്സൽ പ്രൈമറി ക്യമാറയും 8 മെഗാപിക്സൽ സെക്കണ്ടറി ക്യാമറയും മികച്ച ക്യാമറ അനുഭവം സമ്മാനിക്കും എന്നാണ് പ്രതീക്ഷ . 2017 ന്റെ രണ്ടാം പാദത്തോടെ മാത്രമായിരിക്കും ലോക വിപണിയിലേക്ക് ആൻഡ്രോയ്ഡിൻറെ ഏറ്റവും പുതിയ പതിപ്പിൽ എത്തുന്ന ഫോൺ എത്തുക .


ഫോണിൽ യൂട്യൂബ് ഉപയോഗിക്കുന്നവരുടെ എണ്ണം ഇന്ന് ഏറെയാണ് . അടുത്ത് തന്നെ യൂട്യൂബിൻറെ ഡെസ്ക്ടോപ്പ് ഉപയോഗം മൊബൈൽ ഉപയോഗത്തെ മറികടക്കും എന്നാണ് ഗൂഗിൾ തന്നെ വ്യക്തമാക്കുന്നത് . എന്നാൽ ഫോണിൽ പ്രത്യേകിച്ച് ആൻഡ്രോയ്ഡ് ഫോണിൽ യൂട്യൂബ് ഉപയോഗിക്കുന്നവർക്ക് സന്തോഷ വാർത്തയല്ല . ഫോണിലെ യൂട്യൂബ് ഉപയോഗം ഹാക്കിംഗ് പ്രശ്നങ്ങൾ ഉണ്ടാക്കുമെന്ന് റിപ്പോർട്ട് . പലപ്പോഴും ഒരു ശബ്ദരൂപത്തിൽ യൂട്യൂബ് വീഡിയോയോടൊപ്പം എംബഡ് ചെയ്യപ്പെട്ടിരിക്കുന്ന ഫയലാണ് ഹാക്കിംഗിന് വഴിയൊരുക്കുക . മനുഷ്യൻറെ ശബ്ദമാണെന്ന തരത്തിൽ എംബഡ് ചെയ്യപ്പെട്ടിരിക്കുന്ന ഈ ഓഡിയോ ഫയൽ തിരിച്ചറിയുന്ന വോയ്സ് സോഫ്റ്റ് വെയർ മാൽവെയർ ഇൻസ്റ്റാൾ ചെയ്യുകയാണ് ചെയ്യുക . ഫോണുകളിലെ ശബ്ദം തിരിച്ചറിഞ്ഞു പ്രതികരിക്കുന്ന സംവിധാനത്തിലൂടെയായിരിക്കും ഹാക്കിംഗുണ്ടാവുകയെന്നാണ് വിദഗ്ദരുടെ മുന്നറിയിപ്പ് . ഇത്തരത്തിൽ നിരവധി ഫോണുകൾ ഹാക്ക് ചെയ്യപ്പെട്ടതായാണ് കരുതുന്നത് .


എ എഫ് സി ഏഷ്യൻ കപ്പിൽ ഇരട്ട ഗോൾ നേടി ഇന്ത്യൻ താരം സുനിൽ ഛേത്രി ചരിത്രനേട്ടത്തിൽ . നിലവിൽ കളിക്കുന്ന താരങ്ങളിൽ അന്താരാഷ്ട്ര മത്സരങ്ങളിൽ കൂടുതൽ ഗോൾ നേടുന്ന രണ്ടാമത്തെ താരമെന്ന നേട്ടത്തിലെത്തി ഛേത്രി . അർജൻറീനൻ ഇതിഹാസം ലിയോണൽ മെസിയെയാണ് പിന്തള്ളിയത് . പോർച്ചുഗൽ ഇതിഹാസം ക്രിസ്റ്റ്യാനോ റൊണാൾഡോ മാത്രമാണ് പട്ടികയിൽ ഛേത്രിക്ക് മുന്നിലുള്ളത് . തായ്ലൻഡിനെതിരെ രണ്ട് തവണ വലകുലുക്കിയതോടെ ഛേത്രിയുടെ ഗോൾ സമ്പാദ്യം 67ലെത്തി . ലിയോണൽ മെസി 65 ഗോളുകളാണ് നേടിയിട്ടുള്ളത് . പട്ടികയിൽ മുന്നിലുള്ള റൊണാൾഡോയ്ക്ക് 85 ഗോളാണുള്ളത് . ഛേത്രി മിന്നലായ മത്സരത്തിൽ തായ്ലൻഡിനെ 4 - 1ന് ഇന്ത്യ പരാജയപ്പെടുത്തി . അനിരുദ്ധ് ഥാപ്പയും ജെജെ ലാൽപെഖുലയുമാണ് മറ്റ് ഗോൾവീരൻമാർ . തേരാസിലിൻറെ വകയായിരുന്നു തായ്ലൻഡിൻറെ ഏക മറുപടി . ഏഷ്യൻ കപ്പിൽ ഇന്ത്യയുടെ ഏക്കാലത്തെയും മികച്ച വിജയമാണിത് .


ഓസ്ട്രേലിയക്കെതിരായ മൂന്നാം ഏകദിനത്തിൽ ആരാധകരെ അമ്പരപ്പിച്ച തീരുമാനമായിരുന്നു ഹർദ്ദീക് പാണ്ഡ്യയെ നാലാം നമ്പറിലിറക്കിയത് . രഹാനെയുടെ വിക്കറ്റ് വീണപ്പോൾ കോലിക്ക് കൂട്ടായി മനീഷ് പാണ്ഡെ എത്തുമെന്നായിരുന്നു ഏവരും കരുതിയത് . കഴിഞ്ഞ രണ്ട് മത്സരങ്ങളിലും തിളങ്ങാൻ കഴിയാതിരുന്ന മനീഷ് പാണ്ഡെയ്ക്ക് മികച്ച പ്രകടനം പുറത്തെടുത്ത് നാലാം നമ്പറിൽ തന്റെ സ്ഥാനം അരക്കിട്ടുറപ്പിക്കാനും അവസരമുണ്ടായിരുന്നു . എന്നാൽ എല്ലാവരെയും അമ്പരപ്പിച്ച് ക്രീസിലെത്തിയത് പാണ്ഡ്യ . ക്രീസിലെത്തിയ ഉടൻ തകർപ്പനടികളുമായി പാണ്ഡ്യ കളം നിറയുകയും കളി ഓസീസിന്റെ കൈയിൽ നിന്ന് തട്ടിയെടുക്കുകയും ചെയ്തു . മത്സരശേഷം നടന്ന സമ്മാനദാനച്ചടങ്ങിൽ പാണ്ഡ്യയെ എന്തുകൊണ്ട് നാലാം നമ്പറിലിറക്കിയെന്ന് സഞ്ജയ് മഞ്ജരേക്കർ ചോദിച്ചപ്പോൾ ക്യാപ്റ്റൻ വിരാട് കോലി ആ രഹസ്യം പരസ്യമാക്കി . അത് കോച്ച് രവി ശാസ്ത്രിയുടെ തീരുമാനമായിരുന്നു . സ്പിന്നർമാരെ ആക്രമിച്ച് കളിക്കാവുന്ന താരത്തെ ആയിരുന്നു ആ സമയത്ത് ആവശ്യം . കോച്ച് രവി ശാസ്ത്രിയുടെ ആശയയമായിരുന്നു അത് . ക്രീസിലെത്തിയ ഉടൻ ഓസ്ട്രേലിയൻ സ്പിന്നർ ആഷ്ടൺ അഗറിനെ സിക്സറിന് പറത്തി പാണ്ഡ്യ നിലപാട് വ്യക്തമാക്കുകയും ചെയ്തു . കഴിഞ്ഞ അഞ്ചോ ആറോ വർഷമായി ഇന്ത്യ കാത്തിരുന്ന ഓൾ റൌണ്ടറാണ് പാണ്ഡ്യയെന്നും കോലി വ്യക്തമാക്കി . പാണ്ഡ്യയുടെ സാന്നിധ്യം ടീമിന് സന്തുലനം നൽകുന്നുവെന്നും ഇന്ത്യൻ ക്രിക്കറ്റിന് പാണ്ഡ്യ വലിയ മുതൽക്കൂട്ടാണെന്നും കോലി വ്യക്തമാക്കി . 72 പന്തിൽ 78 റൺസെടുത്ത പാണ്ഡ്യ വിജയത്തിനരികെയാണ് പുറത്തായത് .


മെൽബൺ ക്രിക്കറ്റ് ടെസ്റ്റിന്റെ രണ്ടാം ദിനത്തിലെ ബാറ്റിംഗിനിടെയാണ് പെയ്നും ഫിഞ്ചും ചേർന്ന് മെൽബണിലെ വലിയ ഗ്രൌണ്ടിൽ സിക്സറടിക്കാൻ രോഹിത്തിനെ വെല്ലുവിളിച്ചത് . സ്റ്റംപ് മൈക്ക് പിടിച്ചെടുത്ത പെയ്നിന്റെയും ഫിഞ്ചിന്റെയും സംഭാഷണങ്ങളിലാണ് രോഹിത്തിനെ പ്രകോപിപ്പിക്കാനായി ഓസീസ് ശ്രമിക്കുന്നത് വ്യക്തമായി കേൾക്കാനാവുന്നത് . Also Read : ഹിറ്റ്മാനെ വെല്ലുവിളിച്ച് ഓസീസ് ക്യാപ്റ്റൻ ; മെൽബണിൽ സിക്സടിച്ചാൽ ഐപിഎല്ലിൽ മുംബൈയെ പിന്തുണക്കാം ഫിഞ്ചിനോട് പെയ്ൻ , നിങ്ങൾ ഐപിഎല്ലിൽ ഒരുവിധം എല്ലാ ടീമിനും കളിച്ചിട്ടുണ്ടല്ലേ , ബംഗലൂരുവിന് ഒഴികെ എന്നായിരുന്നു അപ്പോൾ ഫിഞ്ചിന്റെ മറുപടി . ബംഗലൂരുവിന് ഒഴികെ മാത്രമോ എന്നായിരുന്നു അപ്പോൾ പെയ്നിന്റെ മറു ചോദ്യം . ഇതിനുശേഷമായിരുന്നു രോഹിത്തിനോട് മെൽബണിൽ സിക്സടിക്കാനുള്ള വെല്ലുവിളി . എന്തായാലും പെയ്നിന്റെ പ്രകോപനത്തിൽ വീഴാതിരുന്ന രോഹിത് 63 റൺസുമായി പുറത്താകാതെ നിന്നു . അഞ്ച് ബൌണ്ടറികൾ സഹിതമാണ് രോഹിത് 63 റൺസടിച്ചത് .


രൺവീറിന്റെയും ദീപിക പദുക്കോണിന്റെയും ഒരു ബ്ലാക്ക് ആൻഡ് വൈറ്റ് ചുംബന ചിത്രം കുറച്ചു ദിവസമായി ഇന്റർനെറ്റിന് ചൂട് പകരുകയാണ് . റൺവീറും ദീപികയും 2015ൽ നടത്തിയ ഒരു ഫോട്ടോഷൂട്ടിലെ ഒരു ചിത്രമാണ് വൈറലായിരിക്കുന്നത് . സന ആർഷ് എന്ന ആരാധികയാണ് ഈ ചിത്രം ട്വിറ്ററിൽ പോസ്റ്റ് ചെയ്തത് . എന്റെ എല്ലാ നിയന്ത്രണങ്ങളും തെറ്റിക്കുന്ന ചിത്രം . . . എന്ന തലക്കെട്ടിൽ ദീപ്വീർ എന്ന ഹാഷ് ടാഗിലായിരുന്നു ചിത്രം പോസ്റ്റ് ചെയ്ത് . അടുത്തിടെ ഒരു മാധ്യമത്തിന് നൽകിയ അഭിമുഖത്തിൽ രൺവീർ ഇങ്ങനെ പറഞ്ഞിരുന്നു . ' ഞാൻ കരുതുന്നു , ഏറ്റവും നന്നായി ചുംബിക്കുന്നവളാണ് ദീപിക , നിങ്ങൾ കണ്ടിട്ടില്ലേ ആൻഗ് ലഗാ ദേ രേ . . . മുജേ രംഗ് ലഗാ ദേരെ എന്ന പാട്ടിലെ രംഗങ്ങൾ . . . . ' ആരാധകരെ ഏറെ രസിപ്പിച്ച അഭിമുഖങ്ങളിലൊന്നായിരുന്നു ഇത് . എന്നാൽ രൺവീറും ദീപികയും തമ്മിലുള്ള ബ്ലാക്ക് ആൻഡ് വൈറ്റ് ചിത്രം ചൂടുപിടിപ്പിച്ചത് ഇരുവരുടെയും ആരാധകരെയായിരുന്നു . ദീപ്വീർ എന്ന ഹാഷ് ടാഗിൽ ദീപികയും രൺവീറും ഒന്നിച്ച സിനിമകളിലെ ചിത്രങ്ങളും രംഗങ്ങളും ട്വിറ്ററിൽ തരംഗമാവുകയാണ് . ഒരു ചുംബന രംഗത്തിൽ നിയന്ത്രണം പോയ ആരാധികയുടെ ചിത്രം ഇപ്പോൾ ഇന്റർനെറ്റിനെ തന്നെ ചൂടുപിടിപ്പിക്കുകയാണ് .


ആക്രമണത്തിന് ഇരയായ നടിക്ക് താര സംഘടനയായ ' അമ്മ ' യുടെ പൂർണ്ണപിന്തുണയില്ല . വിഷയം ഇന്നത്തെ അമ്മയുടെ യോഗത്തിൽ ചർച്ച ചെയ്യില്ലെന്നും പ്രസിഡന്റ് ഇന്നസെന്റ് അറിയിച്ചു . കേസിൽ അന്വേഷണം നന്നായി പോകുന്നുണ്ട് . കോടതിയുടെ പരിഗണനയിലയുള്ള വിഷയമാണ് . അതിൽ കൂടുതൽ ചർച്ചയുടെ ആവശ്യമില്ല . നടിക്കെതിരെ കഴിഞ്ഞ ദിവസങ്ങളിൽ അമ്മയിലെ ചില അംഗങ്ങൾ നടത്തിയ പരാമർശവും പരിശോധിക്കില്ല . അതെല്ലാം ഓരോരുത്തരുടെയും വ്യക്തിപരമായ അഭിപ്രായങ്ങളല്ലേയെന്നും ഇന്നസെന്റ് പറയുന്നു . ആക്രമണ കേസിൽ നടിയ്ക്കെതിരെ പരോക്ഷമായ വിമർശനം ഉയരുമ്പോൾ സംശയത്തിന്റെ മുൾമുനയിൽ ദിലീപിനെ നിർത്തുന്നത് ശരിയല്ലെന്ന നിലപാടാണ് അമ്മയിലെ ഭൂരിപക്ഷം അംഗങ്ങൾക്കുമുള്ളത് .


ഇന്ത്യൻ ചലച്ചിത്ര മേഖലയുടെ മാത്രമല്ല ലോക സിനിമയുടെ തന്നെ ശ്രദ്ധ നേടികൊണ്ടാണ് ബോളിവുഡ് താരസുന്ദരി പ്രിയങ്ക ചോപ്ര വിവാഹിതയായത് . അമേരിക്കൻ പോപ്പ് ഗായകൻ നിക്ക് ജോനസ് പ്രിയങ്കയുടെ കഴുത്തിൽ മിന്നു ചാർത്തിയപ്പോൾ താര വിവാഹങ്ങളുടെ പട്ടികയിലെ തിളങ്ങുന്ന അധ്യായമായി അത് . ജോധ്പൂരിലെ ഉമൈദ് ഭവൻ കൊട്ടാരത്തിൽ ക്രിസ്തീയ ആചാരപ്രകാരമായിരുന്നു വിവാഹം . നിക്കിന്റെ അച്ഛൻ പോൾ കെവിൻ ജോനാസായിരുന്നു വിവാഹത്തിന് കാർമികത്വം നൽകിയത് . പിന്നീട് പഞ്ചാബി ശൈലിയിലും വിവാഹചടങ്ങ് നടന്നു . ആഘോഷപൂർവ്വം കൊണ്ടാടിയ വിവാഹ ചടങ്ങുകൾക്കിടയിൽ മലയാളിക്ക് എന്ത് കാര്യം എന്ന് ചോദിച്ചാൽ കാര്യമുണ്ടായിരുന്നു എന്നതാണ് ഉത്തരം . ജോധ്പൂരിലെ ഉമൈദ് ഭവൻ കൊട്ടാരത്തിൽ ക്രിസ്തീയ ആചാരപ്രകാരം വിവാഹം പൊടിപൊടിച്ചപ്പോൾ അവിടെ പെഴ്തിറങ്ങിയ സംഗീതത്തിൻറെ രൂപത്തിലായിരുന്നു മലയാളികളുടെ സാന്നിധ്യം . മലയാളക്കരയ്ക്ക് എന്നും അഭിമാനം പകർന്നിട്ടുള്ള ഓർഫിയോ ബാൻഡിലെ കലാകാരൻമാരായിരുന്നു താര വിവാഹ ചടങ്ങിനെ മനോഹരമാക്കിയ സംഗീതം പകർന്നത് . അംബാനിയുടെ മകളുടെ വിവാഹ നിശ്ചയ വേദിയെ മനോഹരമാക്കിയതോടെയാണ് ഓർഫിയോ സംഘത്തെ തേടി ഇങ്ങനെയൊരു അവസരം എത്തിയത് . സുബിൻ , കാരൾ , കുശ്മിത , തന്യ എന്നിവരടങ്ങിയ സംഘമായിരുന്നു ജോധ്പൂർ വിവാഹവേദിയിൽ സംഗീതം മുഴക്കിയത് . എറണാകുളം സ്വദേശിയാണ് കാരൾ . സുബിൻ കുമാർ എ എസ് ആകട്ടെ കോട്ടയം സ്വദേശിയും . പ്രിയങ്ക - നിക്ക് വിവാഹത്തെ മനോഹരമാക്കിയതിൻറെ ഖ്യാതി ഓർഫിയോ സംഘത്തിന് സമ്മാനിക്കുന്ന അഭിമാനം ചെറുതല്ല . വലിയ വേദികളിൽ ഇനിയും മലയാളക്കരയുടെ സാന്നിധ്യമായി ഓർഫിയോ ഉണ്ടാകും . 26 കാരനായ നിക്ക് ജൊനാസും , 35 കാരിയായ പ്രിയങ്കയും ദീർഘനാളത്തെ പ്രണയത്തിന് ശേഷമാണ് വിവാഹിതരായത് .


വിലക്കയറ്റത്തിന്റെ പശ്ചാത്തലത്തിൽ കേന്ദ്ര ധനമന്ത്രി അരുൺ ജെയ്റ്റ്ലി കേന്ദ്രമന്ത്രിമാരുടെയും ഉന്നത ഉദ്യോഗസ്ഥരുടെയും അടിയന്തരയോഗം വിളിച്ചു . കേന്ദ്ര നഗരവികസന മന്ത്രി വെങ്കയ്യ നായിഡു , ഗതാഗത മന്ത്രി നിതിൻ ഗഡ്കരി , കേന്ദ്ര കൃഷി മന്ത്രി രാധാ മോഹൻ സിംഗ് , ഭക്ഷ്യ മന്ത്രി രാം വിലാസ് പസ്വാൻ , വാണിജ്യ മന്ത്രി നിർമല സീതാരാമൻ എന്നിവരും സാമ്പത്തിക ഉപദേഷ്ടാവ് അരവിന്ദ് സുബ്രഹ്മണ്യൻ ഉൾപ്പടെയുള്ള മുതിർന്ന ഉദ്യോഗസ്ഥരും യോഗത്തിൽ പങ്കെടുക്കും . ചില്ലറ വിലയെ അടിസ്ഥാനമാക്കിയുള്ള പണപ്പെരുപ്പം രാജ്യത്ത് 21 മാസത്തെ ഏറ്റവും ഉയരത്തിലെത്തിയിരുന്നു . ഇതോടെ ഭക്ഷ്യവസ്തുക്കൾക്കു രാജ്യത്തു കുത്തനെ വില കൂടിയിരുന്നു . പച്ചക്കറികളുടെ വിലക്കയറ്റം രണ്ടു ശതമാനത്തിൽ നിന്ന് 12.94 ശതമാനമായാണു കുത്തനെ കൂടിയത് . ഹൈദരാബാദ് ഉൾപ്പടെയുള്ള നഗരങ്ങളിൽ തക്കാളിയ്ക്കു കിലോ നൂറു രൂപയാണ് ഇപ്പോൾ വില . ഉരുളക്കിഴങ്ങിനും ഉള്ളിയ്ക്കും വില കൂടുകയാണ് . ഈ സാഹചര്യത്തിൽ അവശ്യഭക്ഷ്യവസ്തുക്കളുടെ വിലക്കയറ്റം നിയന്ത്രിയ്ക്കാനുള്ള നടപടികളാകും യോഗത്തിൽ പ്രധാനമായും ചർച്ചയാവുക .


ഐഫോൺ എക്സ് 64ജിബി , 256 ജിബി പതിപ്പുകളിലാണ് എത്തുന്നത് . ഇതിൽ 256 മോഡലിന് 102000 രൂപ വിലവരുമെന്നാണ് റിപ്പോർട്ട് . എന്നാൽ മറ്റൊരു രസകരമായ കാര്യം ഐഫോൺ എക്സ് എന്തെങ്കിലും കേട് വന്നാൽ പുതുക്കിയെടുക്കാനുള്ള തുകയ്ക്ക് നമ്മുക്ക് മറ്റ് രണ്ട് ഫോൺ വാങ്ങാം എന്നതാണ് . എന്താണ് ഇത് എന്നല്ലെ , ഐഫോൺ എക്സിൻറെ സ്ക്രീൻ തകർന്നാൽ മാറ്റുവാൻ 279 ഡോളർ അതായത് , 18,111 രൂപ ചിലവ് വരും . ഇതിന് പുറമേ ബാക്കി പാർട്സുകൂടി തകരാറിലായൽ ഏതാണ്ട് 40,000 രൂപയ്ക്ക് അടുത്ത് ചിലവാകും . അതായത് വൺ പ്ലസിൻറെ ഒരു ഫോൺ വാങ്ങാം . അതേ സമയത്ത് ഈ പാർട്സുകൾക്ക് ആപ്പിൾ നൽകുന്ന ഡാമേജ് കെയർ ആപ്പിൾ കെയൽ പ്ലസ് പ്ലസ് ഈ വിലയിൽ കുറവാണ് . അതായത് ഐഫോൺ എക്സ് പരിപാലിക്കാൻ വലിയ ചിലവ് വരും എന്ന് അർത്ഥം .


ഏറ്റവും വലിയ ഓൺലൈൻ വിപണന ശൃംഖലയായ ഫ്ലിപ്കാർട്ടിനെ അമേരിക്ക കേന്ദ്രമായി പ്രവർത്തതിക്കുന്ന ബഹുരാഷ്ട്ര സൂപ്പർ മാർക്കറ്റ് കമ്പനിയായ വാൾമാർട്ട് ഏറ്റെടുത്തു . 20 ബില്ല്യൺ ഡോളറിനാണ് ഏറ്റെടുത്തതെന്നാണ് റിപ്പോർട്ട് . ലോകത്തിലെ ഏറ്റവും വലിയ വ്യാപാര ബന്ധമാണ് നടന്നത് . ഫ്ളിപ്കാർട്ടിന്റെ 75 ശതമാനം ഓഹരികള്ളാണ് വാൾമാർട്ട് വാങ്ങാനുള്ള കരാറിൽ ഒപ്പിച്ചിരിക്കുന്നത് . നിലവിൽ സോഫ്റ്റ് ബാങ്കിനായിരുന്നു ഫ്ളിപ്കാർട്ടിൽ ഏറ്റവും കൂടുതൽ ഓഹരികളുണ്ടായിരുന്നത് . ബാംഗ്ലൂർ അടിസ്ഥാനമായുള്ള കമ്പനിയിൽ 23 ശതമാനം ഓഹരി പങ്കാളിത്തമായിരുന്നു സോഫ്റ്റ് ബാങ്കിനുണ്ടായിരുന്നത് . ഇ കൊമേഴ്സ് രംഗത്തെ ഏറ്റവും വലിയ ഏറ്റെടുക്കലാണ് ഇത് . അതേസമയം വാൾമാർട്ടിന്റെ ചരിത്രത്തിലെ ഏറ്റവും വലിയ ഏറ്റെടുക്കലും ഇത് തന്നെയാണ് . ജപ്പാൻ സമയം ചൊവ്വാഴ്ച രാത്രിയാണ് കരാർ ഒപ്പിട്ടത് . സോഫ്റ്റ് ബാങ്കിന് പുറമെ ടൈഗർ ഗ്ലോബൽ മാനേജ്മെന്റും അവരുടെ ഓഹരികൾ വിറ്റൊഴിയും . ഗൂഗിളിന്റെ മാതൃ കമ്പനിയായ ആൽഫബെറ്റും ഈ ഇ കൊമേഴ്സ് സംരംഭത്തിൽ ഓഹരിയെടുക്കുമെന്നാണ് പുറത്തുവരുന്ന റിപ്പോർട്ടുകൾ .


ഇന്ത്യക്കെതിരായ ഏകദിന പരമ്പരയ്ക്കുള്ള ന്യുസീലൻഡ് ക്രിക്കറ്റ് ടീമിനെ പ്രഖ്യാപിച്ചു . സ്പെഷ്യലിസ്റ്റ് ബാറ്റ്സ്മാൻ ആയി കോറി ആൻഡേഴ്സനെ ഉൾപ്പെടുത്തിയതാണ് ശ്രദ്ധേയം . പുറംവേദന കാരണം സിംബാബ്വെ , ദക്ഷിണാഫ്രിക്ക പര്യടനങ്ങളിൽ ആൻഡേഴ്സൺ കളിച്ചിരുന്നില്ല . പരിക്ക് കാരണം ടെസ്റ്റ് പരമ്പരയിൽ വിശ്രമം നൽകിയ പേസർ ടിം സൌത്തിയും ടീമിലെത്തി . കെയിൻ വില്ല്യംസൺ നയിക്കുന്ന ടീമിൽ മാർട്ടിൻ ഗപ്ടിൽ , റോസ് ടെയ്ലർ , ട്രെന്റ് ബൌൾട്ട് , ജെയിംസ് നീഷാം , ഇഷ് സോധി എന്നിവരാണ് പ്രമുഖ താരങ്ങൾ . അതേസമയം പരിക്കേറ്റ വെടിക്കെട്ട് ബാറ്റ്സ്മാൻ കോളിൻ മൻറോ ടീമിലില്ല . അഞ്ച് ഏകദിനങ്ങളുള്ള പരമ്പരയിലെ ആദ്യ മത്സരം അടുത്ത മാസം 16ന് ധർമ്മശാലയിൽ നടക്കും . ഐസിസി റാങ്കിംഗിൽ നിലവിൽ ന്യുസീലൻഡ് രണ്ടാമതും ഇന്ത്യ മൂന്നാം സ്ഥാനത്തുമാണ് . മൂന്ന് മത്സരങ്ങളടങ്ങിയ ടെസ്റ്റ് പരമ്പര 22ന് കാൺപൂരിൽ തുടങ്ങും .


സെറീന വില്യംസ് ഗ്രാൻസ്ലാം റെക്കോർഡുകൾ തകർക്കുമെന്ന് ടെന്നീസ് ഇതിഹാസം സ്റ്റെഫി ഗ്രാഫ് . കോർട്ടിൽ തിരിച്ചെത്തിയാൽ ഒരു കുട്ടിയുടെ അമ്മയായ സെറീന ഉറപ്പായും റെക്കോർഡുകൾ കടപുഴക്കുമെന്നാണ് സ്റ്റെഫി ഗ്രാഫിൻറെ അഭിപ്രായം . ടെന്നീസ് ചരിത്രത്തിലെ മികച്ച വനിതാതാരമാണ് സ്റ്റെഫി ഗ്രാഫ് . ഗ്രാൻസ്ലാം സിംഗിൾസിൽ 24 കിരീടങ്ങൾ നേടിയിട്ടുള്ള മാർഗരറ്റ് കോർട്ടിൻറെ റെക്കോർഡ് മറികടക്കാൻ സെറീനയ്ക്ക് ഒരു കിരീടം കൂടി മതി . ഒരൊറ്റ ഗ്രാൻസ്ലാമിൽ പത്തോ പത്തിലധികമോ കിരീടം നേടിയ ഏകതാരമാണ് ഗ്രാഫ് . ഓസ്ട്രലിയൻ ഓപ്പൺ 1960നും 1973നും ഇടയിൽ 11 തവണ സ്റ്റെഫി ഗ്രാഫ് സ്വന്തമാക്കി . 22 ഗ്രാൻസ്ലാം സിംഗിൾസ് കീരീടങ്ങൾ നേടിയിട്ടുള്ള സ്റ്റെഫി ഗ്രാഫ് 377 ആഴ്ച്ചയോളം ലോക ഒന്നാം നമ്പർ സ്ഥാനം അലങ്കരിച്ചിരുന്നു . ജനുവരിയിൽ നടക്കുന്ന ഓസ്ട്രലിയൻ ഓപ്പണിൽ സെറീന തിരിച്ചെത്തുമെന്നാണ് പ്രതീക്ഷിക്കുന്നത് .


മുൻ നായകൻ എംഎസ് ധോണിയാണ് എക്കാലത്തെയും മികച്ച ഇന്ത്യൻ ക്രിക്കറ്റ് താരമെന്ന് വിഖ്യാത ഓൾറൌണ്ടർ കപിൽ ദേവ് . ഇന്ത്യ ടുഡേയ്ക്ക് നൽകിയ അഭിമുഖത്തിലാണ് 1983 ലോകകപ്പ് ഇന്ത്യക്ക് നേടിത്തന്ന നായകൻ ധോണിയെ പ്രകീർത്തിച്ചത് . കപിൽ ദേവിന് ശേഷം ഇന്ത്യക്ക് ലോകകപ്പ് നേടിത്തന്ന നായകനാണ് എംഎസ് ധോണി . " ഇന്ത്യ കണ്ട എക്കാലത്തെയും മികച്ച താരമാണ് ധോണി . 90 ടെസ്റ്റുകൾ കളിച്ച ശേഷം അദേഹം യുവാക്കൾക്ക് വഴിമാറിക്കൊടുത്തു . തന്നെക്കാൾ പ്രധാന്യം രാജ്യത്തിന് നൽകിയ ധോണിയെ ഓർത്ത് അഭിമാനിക്കുന്നതായും " കപിൽ അഭിമുഖത്തിൽ പറഞ്ഞു . രണ്ട് ലോകകപ്പുകൾ നേടിത്തന്ന ധോണിയെ ഇന്ത്യയുടെ എക്കാലത്തെയും മികച്ച നായകനായാണ് കണക്കാക്കുന്നത് . ധോണിക്ക് കീഴിൽ 2007ൽ ടി20 ലോകകകപ്പും 2011ൽ ഏകദിന ലോകകപ്പും 2013ൽ ചാമ്പ്യൻസ് ട്രോഫിയും ഇന്ത്യ നേടി . ഇവ മൂന്നും നേടിയ ഏക നായകൻ കൂടിയാണ് എംഎസ് ധോണി .


കേന്ദ്രത്തിൽ കോൺഗ്രസ് നേതൃത്വത്തിലുളള യുപിഎ സർക്കാർ അധികാരത്തിൽ വന്നാൽ നിലവിലുളള ജിഎസ്ടി റദ്ദാക്കുമെന്നും ഇതിന് പകരമായി ജിഎസ്ടി - 2 നടപ്പാക്കുമെന്നും കോൺഗ്രസ് വ്യക്തമാക്കി . എഐസിസിയുടെ പ്രസ്സ് കോൺഫറൻസിൽ പഞ്ചാബ് ധനമന്ത്രി മൻപ്രീത് ബാദലാണ് ഇത്തരത്തിൽ അഭിപ്രായപ്പെട്ടത് . ദേശീയ മാധ്യമമായ ഇക്കണോമിക് ടൈംസാണ് ഇത് സംബന്ധിച്ച വാർത്ത റിപ്പോർട്ട് ചെയ്തത് . വരുന്ന ലോക്സഭ തെരഞ്ഞെടുപ്പിനുളള പ്രകടന പത്രികയിൽ ജിഎസ്ടി - 2 ഉൾപ്പെടുത്തുമെന്നും പെട്രോൾ ഉൾപ്പടെയുളളവയെ ജിഎസ്ടിയുടെ പരിധിയിൽ കൊണ്ടുവരുമെന്നും മൻപ്രീദ് ബാദൽ പറഞ്ഞു . നിലവിലുളള ചരക്ക് സേവന നികുതിയിൽ തിരുത്താൻ കഴിയാത്ത വിധം പിഴവുകൾ ഉളളതായി അദ്ദേഹം ആരോപിച്ചു . നേരത്തെ ജിഎസ്ടിയെ ( ചരക്ക് സേവന നികുതി ) ഗബ്ബർ സിങ് ടാക്സ് എന്ന് കോൺഗ്രസ് അദ്ധ്യക്ഷൻ രാഹുൽ ഗാന്ധി കുറ്റപ്പെടുത്തിയിരുന്നു . ലോകത്ത് ചരക്ക് സേവന നികുതി നന്നായി നടപ്പാക്കിയ രാജ്യങ്ങളിലെ സംവിധാനത്തെക്കുറിച്ച് പഠിക്കാൻ സർക്കാർ ശ്രമിച്ചതേയില്ല . ഇപ്പോൾ കേന്ദ്ര സർക്കാർ നികുതി വെട്ടിക്കുറയ്ക്കുന്നത് കേടു തീർക്കൽ മാത്രമാണെന്നും മൻപ്രീത് ബാദൽ ചൂണ്ടിക്കാട്ടി .


മെസ്യൂ എം3 മാക്സ് പുറത്തിറങ്ങി . ചൈനീസ് മൊബൈൽ നിർമ്മാതാക്കൾ ബിയജിംങ്ങിലാണ് ഈ ഫോൺ പുറത്തിറക്കിയത് . 6 ഇഞ്ചാണ് ഈ ഫോണിൻറെ ഡിസ്പ്ലേ . പോളി സിലിക്കോൺ ആണ് ഡിസ്പ്ലേ . 4100 എംഎഎച്ചാണ് ഈ ഫോണിൻറെ ബാറ്ററി ശേഷി . 45 ശതമാനം ചർജ് 30 മിനുട്ട് കൊണ്ട് ചാർജ് ചെയ്യപ്പെടുന്ന ഫാസ്റ്റ് റീചാർജിംഗ് ഈ ഫോണിനിലുണ്ട് . ഒപ്പം ഈ ഫോണിൽ ഗസ്റ്റ് മോഡും , ഫിംഗർപ്രിൻറ് സ്കാനറുമുണ്ട് . 64 ബിറ്റ് ചിപ്പ് ആണ് ഈ ഫോണിൻറെ കരുത്ത് . 3ജിബിയാണ് റാം ശേഷി . 64 ജിബിയാണ് ഇൻറേണൽ സ്റ്റോറേജ് . 128 ജിബി എസ്ഡി കാർഡ് ഉപയോഗിക്കാം . 13 എംപി പിൻ ക്യാമറയും , 5 എംപി മുൻക്യാമറയും ഈ ഫോണിനുണ്ട് . ഗ്രേ , സിൽവർ , ഗോൾഡ് , റോസ് ഗോൾഡ് എന്നീ കളറുകളിൽ ലഭിക്കുന്ന ഫോണിൻറെ ഇപ്പോഴത്തെ വില 255 ഡോളറാണ് .


സാമ്പത്തിക ഇടപാടുകൾ മുതൽ സർക്കാർ ക്ഷേമ പദ്ധതികൾക്ക് വരെ ആധാർ നിർബന്ധമാക്കിയതോടെ ഇന്ത്യൻ പൌരന്മാർക്ക് ആധാർ ബന്ധിപ്പിക്കൽ നടപടികളിൽ നിന്ന് വിട്ടുനിൽക്കാൻ കഴിയില്ലെന്ന് ഏതാണ്ടുറപ്പായി . മൊബൈൽ - ആധാർ ബന്ധിപ്പിക്കൽ വിഷയത്തിൽ സർക്കാർ നീക്കത്തിൽ ഇടപെടാനില്ലെന്ന് സുപ്രീം കോടതിയും വ്യക്തമാക്കിയിരുന്നു . ഇതോടെ ആധാറും മൊബൈലും ബന്ധിപ്പിക്കുന്നത് സംബന്ധിച്ച ആശങ്കകൾ ഇതുവരെയും വിട്ടുമാറിയിട്ടില്ല . ആധാർ നഷ്ടപ്പെട്ടാൽ എന്തുചെയ്യണം ? ഓൺലൈനിൽ ലഭിക്കുന്നതെങ്ങനെ , അഞ്ച് മിനിറ്റ് മാത്രം ! ! മൊബൈൽ നമ്പർ വേരിഫിക്കേഷൻ ആധാർ ഉപയോഗിച്ച് എളുപ്പത്തിലാക്കുന്ന നീക്കത്തിന്റെ ഭാഗമായാണ് ടെലികോം മന്ത്രാലയത്തിന്റെ ഈ നീക്കം . വീട്ടിലിരുന്ന് മൊബൈൽ - ആധാർ ബന്ധിപ്പിക്കൽ എളുപ്പത്തിൽ പൂർത്തിയാക്കുന്നതിനുള്ള സംവിധാനമാണ് ഇതോടെ പ്രാബല്യത്തിൽ വന്നിട്ടുള്ളത് . ധാറും സിം കാർഡുമായി ബന്ധിപ്പിക്കേണ്ട അവസാന തിയ്യതി 2018 ഫെബ്രുവരി 6 ആണെങ്കിലും കേന്ദ്രസർക്കാർ ഇത് സംബന്ധിച്ച് രണ്ടാമത് അറിയിപ്പ് നൽകിയതോടെ തന്നെ ടെലികോം കമ്പനികൾ ഉപയോക്താക്കൾക്ക് ഇത് സംബന്ധിച്ച് അറിയിപ്പുകൾ നൽകിക്കൊണ്ടേയിരുന്നു .


മലയാള ടെലിവിഷൻ ചാനലുകൾ അധികം കടന്നുചെല്ലാത്ത മേഖല ആണ് മനശാസ്ത്രം . ടെലിവിഷനിൽ ചർച്ചകളിലും ഫോൺ - ഇൻ പ്രോഗ്രാമുകളിലും ഒതുങ്ങുന്ന ഈ മേഖലയെ അടുത്തറിയുന്ന പുതിയ പരിപാടിയാണ് ഏഷ്യാനെറ്റ് പ്ലസിലെ ' രഹസ്യ സഞ്ചാരങ്ങൾ ' . ക്ലിനിക്കൽ സൈക്കോളജിസ്റ്റായ ഡോ . കെ ഗിരീഷിന്റെ കേസ് ഡയറിയിൽ നിന്നും രൂപപ്പെടുത്തുന്ന കഥാപരമ്പരയുടെ അവതാരകനായി പ്രമുഖ ചലച്ചിത്രപ്രവർത്തകൻ ശങ്കർ രാമകൃഷ്ണൻ എത്തുന്നു . ശനി , ഞായർ ദിവസങ്ങളിൽ രാത്രി 10 മണിക്ക് ഏഷ്യാനെറ്റ് പ്ലസിൽ ' രഹസ്യ സഞ്ചാരങ്ങൾ ' സംപ്രേക്ഷണം ചെയ്യുന്നു . യഥാർഥ സംഭവങ്ങളെ കേസ് ഡയറികളിൽനിന്നും കഥാരൂപത്തിൽ അവതരിപ്പിക്കുന്ന പുതിയ പരമ്പര വിജ്ഞാനവും പ്രദാനം ചെയ്യുന്നു . നിഗൂഢ മനസ്സുകൾക്കേൽക്കുന്ന ക്ഷതങ്ങളും അവയ്ക്കുള്ള പ്രതിവിധികളും പരിപാടിയിൽ പ്രതിപാദിക്കുന്നു . രചനയും നിർമ്മാണവും അനന്തപത്മനാഭൻ നിർവഹിക്കുന്നു .


അപകട ഇൻഷറൻസ് പരിരക്ഷ കൂടി ഉൾപ്പെടുത്തിക്കൊണ്ട് പ്രധാനമന്ത്രി ജൻ ധൻ യോജന പദ്ധതി കൂടുതൽ ആകർഷകമാക്കാൻ കേന്ദ്രസർക്കാർ ആലോചന . ജൻ ധൻ യോജന അക്കൌണ്ട് ഗുണഭോക്താക്കളായിട്ടുളള എല്ലാവർക്കും സൌജന്യം അപകട ഇൻഷറൻസ് നൽകാനാണ് സർക്കാർ ആലോചന . നിലവിൽ പദ്ധതിയുടെ ഭാഗമായി ലൈഫ് - അപകട ഇൻഷറൻസ് ഉള്ളവർക്ക് ഇതിന് പുറമേ ഇരട്ടി സംരക്ഷണം എന്ന നിലയ്ക്ക് പുതിയ ഇൻഷറൻസും ലഭിക്കും . നിലവിൽ 320 മില്യൺ ജൻ ധൻ അക്കൌണ്ട് ഉടമകൾ രാജ്യത്തുണ്ട് . നിലവിൽ ജൻ ധൻ അക്കൌണ്ട് ഉള്ളവർക്ക് 30,000 രൂപയുടെ ലൈഫ് ഇൻഷറൻസ് പരിരക്ഷയും റുപേ ഡെബിറ്റ് കാർഡുമുണ്ട് . ഇവരിൽ 240 മില്യൺ ഗുണഭോക്താക്കൾക്ക് നിലവിൽ അപകട ഇൻഷറൻസ് പരിരക്ഷയുണ്ട് . ഒരു ലക്ഷം രൂപയുടേതാണ് ഇൻഷറൻസ് പരിരക്ഷ . ഈ അപകട ഇൻഷറൻസ് പരിരക്ഷ എല്ലാ ജൻ ധൻ അക്കൌണ്ട് ഉടമകളിലേക്കും വ്യാപിപ്പിക്കുന്നതാണ് ഇപ്പോൾ പ്രധാനമന്ത്രി പരിഗണിക്കുന്നത് .


ഇന്ത്യൻ താരം ശീഖർ ധവാനെ ചീത്തവിളിച്ചും ആംഗ്യത്തിലൂടെയും അധിക്ഷേപിച്ച ദക്ഷിണാഫ്രിക്കൻ പേസർ കഗിസോ റബാഡയ്ക്ക് പിഴ ശിക്ഷ . പോർട്ട് എലിസബത്തിൽ നടന്ന അഞ്ചാം ഏകദിനത്തിലാണ് വിക്കറ്റെടുത്ത ശേഷം ധവാനെ റബാഡ അധിക്ഷേപിച്ചത് . റബാഡ അച്ചടക്കലംഘനം നടത്തി എന്ന് വിലയിരുത്തിയ ഐസിസി മാച്ച് ഫീയുടെ 15 ശതമാനം പിഴയും ഒരു നെഗറ്റീവ് പോയിൻറും ചുമത്തി . അതിവേഗം സ്കോർ ഉയർത്തിക്കൊണ്ടിരുന്ന ശീഖർ ധവാനെ പുറത്താക്കിയ ശേഷം കൈവീശി ഡ്രസിംഗ് റൂമിലേക്ക് മടക്കിയയ്ക്കുകയായിരുന്നു റബാഡ . ടാറ്റാ ബൈ ബൈയ്ക്കൊപ്പം അശ്ലീല പദപ്രയോഗവും ദക്ഷിണാഫ്രിക്കൻ താരം നടത്തി . പുറത്താകുമ്പോൾ 23 പന്തിൽ എട്ട് ബൌണ്ടറികൾ സഹിതം ധവാൻ 34 റൺസെടുത്തിരുന്നു . മോശം പെരുമാറ്റത്തിൻറെ പേരിൽ മുമ്പും നടപടി നേരിട്ട താരമാണ് കഗിസോ റബാഡ ഇതോടെ അച്ചടക്കലംഘനത്തിന് റബഡയ്ക്ക് മേൽ ഐസിസി ചുമത്തിയ നെഗറ്റീവ് പോയിൻറുകൾ അഞ്ചായി . 2017 ഫെബ്രുവരിയിൽ ശ്രീലങ്കയ്ക്കെതിരായ ഏകദിനത്തിനിടെ റബാഡയ്ക്ക് മൂന്ന് നെഗറ്റീവ് പോയിൻറ് ലഭിച്ചിരുന്നു . പിന്നാലെ ജൂലൈ ഏഴിന് നടന്ന ഇംഗ്ലണ്ട് ടെസ്റ്റിൽ മോശം പെരുമാറ്റത്തിൻറെ പേരിൽ ഒരു നെഗറ്റീവ് പോയിൻറും റബാഡയുടെ പേരിലായി . അച്ചടക്കലംഘത്തിൻറെ പേരിൽ റബാഡയെ കഴിഞ്ഞ വർഷം ഐസിസി വിലക്കിയിരുന്നു .


പ്രധാൻ മന്ത്രി ഗരീബ് കല്യാൺ യോജന വഴി കള്ളപ്പണം വെളിപ്പെടുത്തിയ വ്യക്തിയ്ക്ക് 40 ശതമാനം നികുതി വിധിച്ച് ആദായനികുതി വകുപ്പ് . തമിഴ്നാട്ടിലെ നാമക്കൽ ജില്ലയിലെ 246 കോടി രൂപയുടെ നിക്ഷേപമുള്ളയാളാണ് കള്ളപ്പണം വെൡപ്പെടുത്താൻ ഗരീബ് കല്യാൺ യോജന ഉപയോഗപ്പെടുത്തിയത് . തുകയുടെ 45 ശതമാനമാണ് നികുതിയിനത്തിൽ അടയ്ക്കാൻ ആവശ്യപ്പെട്ടിട്ടുള്ളത് . നോട്ട് നിരോധന പ്രഖ്യാപനം കഴിഞ്ഞ 15 ദിവസത്തിന് ശേഷം നടത്തിയ അസാധുനോട്ടുകൾ ഇന്ത്യൻ ഓവർസീസ് ബാങ്കിലെ അക്കൌണ്ടിൽ നിക്ഷേപിച്ച പണമാണ് ഇയാൾ വെളിപ്പെടുത്തിയിട്ടു വരവിൽക്കവിഞ്ഞ പണമാണ് വെളിപ്പെടുത്തിയിട്ടുള്ളത് . ആദ്യം കയ്യിലുള്ള പണം ഒളിപ്പിയ്ക്കാൻ ശ്രമിച്ച ഇയാൾ പിന്നീട് പാവപ്പെട്ടവരെ സഹായിക്കുന്നതിനുള്ള കേന്ദ്രപദ്ധതിയായ ഗരീബ് കല്യാൺ യോജന വഴി കള്ളപ്പണം വെളിപ്പെടുത്താൻ തയ്യാറായത് . ചെക്ക് , ഡിഡി , പണം , ഇ പേയ്മെന്റ് , എന്നിവ വഴിയായിരിക്കും നികുതി സ്വീകരിക്കുക . നോട്ട് നിരോധനത്തിന് ശേഷം 200ലധികം വ്യക്തികളും കമ്പനികളും 600 കോടി രൂപയോളം തമിഴ്നാട്ടിലെയും പുതുച്ചേരിയിലും നിക്ഷേപിച്ചിട്ടുണ്ടെന്ന് ആദായനികുതി വകുപ്പ് കണ്ടെത്തിയിട്ടുണ്ട് . ഇവരിൽ ഏറെപ്പേരും പദ്ധതിയിൽ ചേർന്ന് കള്ളപ്പണം വെളിപ്പെടുത്തിയിട്ടുണ്ട് . മാർച്ച് 31വരെയാണ് പണം വെളിപ്പെടുത്താൻ കേന്ദ്രം സമയം അനുവദിച്ചിട്ടുള്ളത് . മാർച്ചിനുള്ളിൽ പണം വെളിപ്പെടുത്തത്തവർക്കെതിരെ നടപടി സ്വീകരിക്കുമെന്ന് നേരത്തെ തന്നെ കേന്ദ്രസർക്കാറും ആദായനികുതി വകുപ്പും മുന്നറിയിപ്പും നൽകിയിരുന്നു . എന്നാൽ ക്രിമിനൽ നടപടികൾ വഴി സമ്പാദിച്ചിട്ടുള്ള പണം പദ്ധതി വഴി നിക്ഷേപിക്കാനാവില്ലെന്ന് നേരത്തെ കേന്ദ്രസർക്കാർ നേരത്തെ തന്നെ വ്യക്തമാക്കിയിരുന്നു .


ഒരു കായികതാരത്തിന്റെ കരിയർ പൂർണതയിലെത്തണമെങ്കിൽ അയാൾക്ക് മികച്ച കുടുബസാഹചര്യങ്ങൾ കൂടി ഉണ്ടാവണമെന്ന് ഇന്ത്യൻ ക്രിക്കറ്റ് ടീം മുൻ നായകൻ കപിൽ ദേവ് . കുടുംബത്തിന്റെ പിന്തുണയിലാണ് ഒരു കായിക പ്രതിഭ താരമായി മാറുന്നതെന്നും കപിൽ പറഞ്ഞു . പൂനെയിൽ കായികതാരങ്ങളുടെ മാതാപിതാക്കളെ അനുമോദിക്കുന്ന ചടങ്ങിൽ പങ്കെടുത്തു സംസാരിക്കുകയായിരുന്നു കപിൽ . സച്ചിൻ ടെൻഡുൽക്കറും ബാല്യകാല സുഹൃത്തായ വിനോദ് കാംബ്ലിയും ഒരുമിച്ചാണ് ക്രിക്കറ്റ് കളിക്കാൻ തുടങ്ങിയത് . ഒരുപോലെ പ്രതിഭാധനരായിരുന്നു ഇരുവരും . ഒരുപക്ഷെ സച്ചിനേക്കാൾ പ്രതിഭയുള്ള കളിക്കാരനായിരുന്നു കാംബ്ലി . എന്നാൽ കാംബ്ലിയുടെ കുടുംബ സാഹചര്യവും സുഹൃത്തുക്കളും സച്ചിന്റേതിൽ നിന്ന് തീർത്തും വ്യത്യസ്തമായിരുന്നു . പിന്നീടെന്ത് സംഭവിച്ചുവെന്ന് നമുക്കെല്ലാം അറിയാം . സച്ചിൻ 24 വർഷത്തോളം രാജ്യാന്തര ക്രിക്കറ്റിൽ കളിച്ചു . കാംബ്ലിയാകട്ടെ മിന്നുന്ന തുടക്കത്തിനുശേഷം മറവിയിലേക്കാണ്ടുപോയി . പ്രതിഭ പ്രധാനമാണ് , പക്ഷെ അതിനേക്കാൾ പ്രധാനമാണ് കുടുംബത്തിന്റെയും സുഹൃത്തുക്കളുടയും രക്ഷിതാക്കളുടെയും സ്കൂൾ , കോളജ് അധികൃതരുടെയുമെല്ലാം പിന്തുണ . എന്നാൽ മാതാപിതാക്കളുടെ ആഗ്രഹ സാക്ഷാത്കരത്തിനായി കുട്ടികളെ നിർബന്ധിക്കരുത് . അവർക്കിഷ്ടമില്ലാത്ത കാര്യം ചെയ്യാൻ നിർബന്ധിക്കുയുമരുത് - കപിൽ പറഞ്ഞു . തന്റെ നായകത്വത്തിൽ നേടിയ 1983ലെ ലോകകപ്പ് ജയത്തിന്റെ നേട്ടം കൊയ്തത് ക്രിക്കറ്റിലെ അടുത്ത തലമുറയാണെന്നും കപിൽ പറഞ്ഞു . അതിനുശേഷമാണ് ക്രിക്കറ്റ് ബോർഡ് ഇത്രത്തോളം സമ്പന്നമായതും വളർന്നതും . അതിന്റെ നേട്ടം ഇന്നത്തെ കളിക്കാരാണ് അനുഭവിക്കുന്നതെന്നും കപിൽ പറഞ്ഞു .


ഇത്രയും നാൾ വില്ലന് വേണ്ടിയുള്ള കാത്തിരിപ്പിലായിരുന്നു ആരാധകർ . തിയേറ്ററുകളിൽ എത്തും മുൻപേ റെക്കോർഡുകൾ സൃഷ്ടിച്ച ചിത്രം കൂടിയാണ് വില്ലൻ . മോഹൻലാലിനെ നായകനാക്കി ബി ഉണ്ണികൃഷ്ണൻ സംവിധാനം ചെയ്യുന്ന ക്രൈം ത്രില്ലർ ബിഗ് ബജറ്റ് ചിത്രമായ വില്ലൻ നാളെ തിയേറ്ററുകളിലെത്തുന്നതിൻറെ ആവേശത്തിലാണ് പ്രേക്ഷകർ . മറ്റു ചിത്രങ്ങളിൽ നിന്നും വ്യത്യസ്തമായി തമിഴ് താരങ്ങൾ അണിനിരക്കുന്ന ചിത്രം കൂടിയാണ് വില്ലൻ . അതുകൊണ്ട് തന്നെ തമിഴിലെ സംവിധായകർക്കും താരങ്ങൾക്കുമായി വില്ലൻ പ്രത്യേക പ്രിവ്യു ഷോ ചെന്നൈയിൽ ഒരുക്കിയിരുന്നു . സംവിധായകൻ മിഷ്കിൻ ഉൾപ്പെടെയുള്ളവർ വില്ലനെ കാണാൻ എത്തിയിരുന്നു . വില്ലന് മികച്ച പ്രതികരണമാണ് അദ്ദേഹം നൽകിയത് . തമിഴിലെ ഏറ്റവും ശ്രദ്ധേയമായ സംവിധായകരിൽ ഒരാളായ മിഷ്കിൻ വില്ലൻ കണ്ടതിന് ശേഷം എൻറെ എഫ്ബി പേജിൽ പങ്കുവെയ്ക്കണമെന്ന് ആവശ്യപ്പെട്ട് എനിക്കയച്ച സന്ദേശം .


മലയാളത്തിന്റെ സൂപ്പർതാരങ്ങൾ ചരിത്ര സിനിമകളുടെ ഭാഗമാക്കുന്നതിന്റെ ത്രില്ലിലാണിപ്പോൾ . മാമാങ്കത്തിന്റെയും കായംകുളം കൊച്ചുണ്ണിയുടെയും ചിത്രീകരണം ഒരേസമയം മംഗാലാപുരത്ത് പുരോഗമിക്കുകയാണ് . റോഷൻ ആൻഡ്രൂസ് സംവിധാനം ചെയ്യുന്ന ചിത്രം കായംകുളം കൊച്ചുണ്ണിയിൽ ഇത്തിക്കര പക്കിയായി മോഹൻലാൽ ഈയടുത്താണ് എത്തിയത് . മാമാങ്കത്തിന് വേണ്ടിയാണ് മമ്മൂട്ടി മംഗാലാപുരത്ത് എത്തിയത് . ചിത്രങ്ങൾക്ക് വേണ്ടി മോഹൻലാലും മമ്മൂട്ടിയും അടുത്തടുത്ത മുറിയിലാണ് താമസമെന്നാണ് സൂചന . താരരാജാക്കന്മാരോടൊപ്പമുള്ള ചിത്രം റോഷൻ ആൻഡ്രൂസ് കഴിഞ്ഞ ദിവസം പങ്കുവച്ചിരുന്നു . സ്വപ്ന തുല്യമായ ഒരാഗ്രമാണ് ഇതിലൂടെ സാധിച്ചതെന്ന് സംവിധായകൻ കുറിച്ചിരുന്നു . ഇപ്പോഴിതാ കായംകുളം കൊച്ചുണ്ണിയായി എത്തുന്ന നിവിൻ പോളിയും ഇവർക്കൊപ്പമുള്ള ചിത്രം ആരാധകർക്കായി പങ്കുവച്ചിരിക്കുകയാണ് . രണ്ട് ഇതിഹാസങ്ങൾക്കൊപ്പം ചേർന്നതിന്റെ സന്തോഷത്തിലാണ് നിവിനിപ്പോൾ . മാമാങ്കത്തിൽ ചാവേറിന്റെ വേഷമടക്കം നാല് ഗെറ്റപ്പുകളിയാലാണ് മമ്മൂട്ടി പ്രത്യക്ഷപ്പെടുന്നത് .


ഓസ്ട്രേലിയൻ താരങ്ങളായ സ്റ്റീവൻ സ്മിത്തിനേയും ഡേവിഡ് വാർണറേയും ഐപിഎൽ കളിക്കുന്നതിൽ നിന്നും ബിസിസിഐ വിലക്കി . ഇതോടെ ഐപിഎല്ലിന്റെ ഈ സീസണിൽ ഇരുതാരങ്ങൾക്കും കളിക്കാൻ സാധിക്കില്ല . പന്തിൽ കൃതിമം കാണിച്ചതുമായി ബന്ധപ്പെട്ട വിവാദങ്ങളെ തുടർന്ന് ക്രിക്കറ്റ് ഓസ്ട്രേലിയ ഇരുതാരങ്ങൾക്കും ഒരു വർഷത്തെ വിലക്കേർപ്പെടുത്തിയിരുന്നു . ഇതിന് പിന്നാലെയാണ് ഇന്ത്യൻ ക്രിക്കറ്റ് ബോർഡും ഐപിഎല്ലിൽ നിന്നും ഇരുവരേയും വിലക്കിയത് . ഇരുവർക്കും വിലക്കേർപ്പെടുത്തിയതായി ഐപിഎൽ ചെയർമാൻ രാജീവ് ശുക്ല സ്ഥിരീകരിച്ചിട്ടുണ്ട് . ഐപിഎല്ലിൽ രാജസ്ഥാൻ റോയൽസിന്റെ ക്യാപ്റ്റനായിരുന്നു സ്റ്റീവൻ സ്മിത്ത് , ഡേവിഡ് വാർണർ ഹൈദരബാദ് സൺറൈസേഴ്സിന്റെ നായകനായിരുന്നു . എന്നാൽ സാൻഡ്പേപ്പർ വിവാദത്തെ തുടർന്ന് ഇരുടീമുകളും തങ്ങളുടെ ക്യാപ്റ്റൻ സ്ഥാനത്ത് നിന്ന് ഇരുവരേയും മാറ്റിയിരുന്നു . ഈ സീസണിൽ കളിക്കാൻ സാധിക്കാതെ വരുന്നതോടെ 2.5 മില്ല്യൺ ഡോളർ വരുമാനമാണ് ഇരുവർക്കും നഷ്ടമാക്കുന്നത് .


അനശ്വര പ്രണയത്തിൻറെ കഥപറയുന്ന ചിത്രമായിരുന്നു ടൈറ്റാനിക് . ജാക്കിൻറെയും റോസിൻറെയും പ്രണയത്തിൽ അലിഞ്ഞു ചേരാത്തവരാരുമുണ്ടാവില്ല . ഒടുവിൽ ആ പ്രണയ ലോകം ഒരു കപ്പൽ ദുരന്തമായി പ്രേക്ഷകരെ ദുഃ ഖത്തിലാഴ്ത്തികൊണ്ടാണ് പര്യവസാനിക്കുന്നത് . എന്നാൽ ചിത്രത്തിലെ ജാക്കിൻറെയും റോസിൻറെയും പ്രണയം ഇന്നും ഓരോ സിനിമാ പ്രേമികളുടെയും ഉള്ളിലുണ്ട് . മാത്രമല്ല സിനിമയിലൂടെ ലോകം മുഴുവൻ ജയിംസ് കാമറൂൺ എന്ന പേര് വാഴ്ത്തപ്പെട്ടു . എന്നാൽ ഇപ്പോൾ പുറത്ത് വരുന്ന റിപ്പോർട്ടുകൾ ടൈറ്റാനിക് വീണ്ടും പ്രേക്ഷകരിലേക്ക് എത്തുന്നുവെന്നതാണ് . ടൈറ്റാനിക് പുറത്തിറക്കിയതിൻറെ 20 ാം വാർഷികത്തോടനുബന്ധിച്ച് സിനിമ വീണ്ടും വരാൻ പോകുന്നുവെന്ന റിപ്പോർട്ട് പുറത്തു വരുന്നത് . ഇതിൻറെ ട്രെയിലറും പുറത്തുവിട്ടിരിക്കുകയാണ് . ഡിസംബർ ഒന്നിനാണ് സിനിമ വീണ്ടും പ്രദർശനത്തിന് എത്തുന്നതെന്നാണ് ട്രെയിലർ പറയുന്നത് . ആദ്യം പുറത്തിറക്കിയതിൽ നിന്നും വ്യത്യസ്തമായി ഏറ്റവും പുതിയ ഡോൾബി ആറ്റംസ് സാങ്കേതി വിദ്യ പ്രയോജനപ്പെടുത്തിയാണ് ചിത്രം വീണ്ടും പുറത്തിറക്കുന്നത് . 912 ൽ സതാംപ്ടണിൽ നിന്ന് ന്യൂയോർക്കിലേക്ക് പോയ ആർ എം എസ് ടൈറ്റാനിക് കപ്പൽ അറ്റ്ലാന്റിക് സമുദ്രത്തിൽ നിന്നും ഭീമൻ മഞ്ഞുപാളിയിൽ ഇടിച്ച് തകരുകായിരുന്നു . ഇത് ടൈറ്റാനിക് എന്ന സിനിമയിലൂടെ പ്രേക്ഷകർക്ക് മുന്നിലെത്തിച്ചു . കപ്പൽ ദുരന്തത്തിന്റെ വ്യാപ്തി ലോകം തിരിച്ചറിഞ്ഞത് ഈ സിനിമയിലൂടെയാണ് .


സർവീസ് ചാർജ് ഈടാക്കാതെ പണം നൽകാൻ വ്യാപാരികളുമായി ധാരണയിൽ എത്തിയെന്ന് എസ്ബിഐ അറിയിച്ചു . അതായത് അടുത്തുള്ള വ്യാപാര സ്ഥാപനത്തിലെത്തി ഡെബിറ്റ് കാർഡ് സ്വൈപ്പ് ചെയ്താൽ പണം ലഭിക്കും . ദില്ലി , മുംബൈ തുടങ്ങിയ വലിയ നഗരങ്ങളിൽ പണം പിൻവലിക്കാനുള്ള പരിധി ആയിരമായി നിജപ്പെടുത്തിയിട്ടുണ്ട് . പ്രതിസന്ധി ഉടൻ പരിഹരിക്കുമെന്നും 86 ശതമാനത്തോളം എടിഎമ്മുകളിലും പണമുണ്ടെന്നും കേന്ദ്രധനമന്ത്രാലയം അറിയിച്ചു . ബിഹാറിലേക്ക് 1000 കോടി രൂപയുടെ നോട്ടുകൾ ഉടൻ എത്തിക്കും . എന്നാൽ നോട്ട് ക്ഷാമം ക്ഷാമം പരിഹരിക്കാൻ 70,000 കോടി രൂപയുടെ നോട്ടുകൾ കൂടി വേണ്ടിവരുമെന്നാണ് എസ്ബിഐ ഗവേഷക വിഭാഗത്തിൻറെ വിലയിരുത്തൽ . വിപണിയിൽ 1.9 ലക്ഷം കോടി രൂപയുടെ നോട്ടുകൾ കുറവുണ്ടെന്നാണ് കണക്കാക്കുന്നത് . മൈസൂരുവിലും ബംഗാളിലുള്ള കമ്മട്ടങ്ങളിൽ 500 രൂപയുടെ നോട്ടുകൾ കൂടുതലായി അച്ചടിച്ച് രണ്ടാഴ്ചക്കുള്ളിൽ പ്രശ്നം പരിഹരിക്കാനാണ് ശ്രമം .


ഇന്ത്യൻ താരങ്ങളായ മൊഹമ്മദ് ഷമിയും അശോക് ഡിൻഡയും പന്തെറിയാൻ എത്തിയപ്പോൾ , സ്ലിപ്പിൽ അണിനിരന്നത് ഒമ്പത് ഫീൽഡർമാർ . രഞ്ജിട്രോഫിയിൽ ഛത്തിസ്ഗഢിനെതിരായ മൽസരത്തിലാണ് ബംഗാൾ സ്ലിപ്പിൽ ഒമ്പത് ഫീൽഡർമാരെ നിർത്തിയത് . വിക്കറ്റ് കീപ്പർ , ബൌളർ എന്നിവരൊഴികെയുള്ള ടീമിലെ കളിക്കാരെല്ലാം സ്ലിപ്പിൽനിന്നത് അത്യപൂർവ്വ കാഴ്ചയായി . അതിന്റെ ഗുണവും ടീമിന് ലഭിച്ചു . ഷമിക്ക് ആറു വിക്കറ്റും ഡിൻഡയ്ക്ക് മൂന്നു വിക്കറ്റും ലഭിച്ചു . ഛത്തിസ്ഗഢിനെതിരെ ബംഗാൾ ഇന്നിംഗ്സിന് ജയിക്കുകയും ചെയ്തു . ആദ്യ ഇന്നിംഗിസിൽ ഏഴുവിക്കറ്റെടുത്ത ഡിൻഡയ്ക്ക് മൽസരത്തിൽ 10 വിക്കറ്റ് നേട്ടം സ്വന്തമായി . ഷമിക്ക് മൽസരത്തിൽ എട്ടുവിക്കറ്റ് ലഭിച്ചു . സ്കോർ - ഛത്തിസ്ഗഢ്ഃ 110 & 259 ( അഭിമന്യു ചൌഹാൻ 115 , അഷുതോഷ് സിങ് 71 ; മൊഹമ്മദ് ഷമി 6/61 , അശോക് ഡിൻഡ 3/26 ) .


ഇന്ധനവില വീണ്ടും കുറഞ്ഞു . ദില്ലിയിൽ പെട്രോളിന് ഞായറാഴ്ച്ച ലിറ്ററിന് 40 പൈസയും ഡീസലിന് 33 പൈസയും കുറഞ്ഞു . ദില്ലിയിൽ പെട്രോളിന് 80.05 രൂപയാണ് ഇന്നത്തെ നിരക്ക് . ഡീസലിന് 74.05 രൂപയും . മുംബൈയിൽ ഞായറാഴ്ച്ച പെട്രോളിന് ലിറ്ററിന് 39 പൈസയും ഡീസലിന് 35 പൈസയും കുറഞ്ഞു . മുംബൈയിൽ പെട്രോളിന് 85.54 രൂപയും ഡീസലിന് 77.61 രൂപയുമാണ് നിരക്ക് . അന്താരാഷ്ട്ര വിപണിയിൽ തുടർച്ചയായി ബ്രൻറ് ക്രൂഡിൻറെ വിലയിടിയുന്നതാണ് രാജ്യത്തെ ഇന്ധന വില കുറയാനിടയാക്കിയത് . നിലവിൽ ബാരലിന് 77.57 ഡോളറാണ് അന്താരാഷ്ട്ര എണ്ണവില .


ബോൾ ചുരണ്ടലിൽ നിർണ്ണായകമായ ഡാരൻ ലേമാൻറെ പ്രതികരണം പുറത്ത് . ഓസ്ട്രേലിയൻ ടീം കോച്ചിൻറെ നിരപാരാധിത്വം തെളിയിക്കാൻ ക്രിക്കറ്റ് ഓസ്ട്രേലിയ തന്നെയാണ് സംഭാഷണം പുറത്ത് വിട്ടത് . കേപ് ടൌൺ ടെസ്റ്റിലെ വിവാദ സംഭാഷണങ്ങൾ നടക്കുമ്പോഴാണ് ലേമാൻ ഓസ്ട്രേലിയൻ ടീമിലെ ടീമിലെ 12 - ാമൻ ഹാൻകോമ്പിന് നിർദേശം നൽകിയത് . പന്തിൽ കൃത്രിമം കാട്ടിയ സംഭവം ടിവിയിൽ പതിഞ്ഞപ്പോൾ ടീമിന് ആദ്യം നിർദേശം നൽകിയത് ഓസ്ട്രേലിയൻ പരിശീലകൻ ഡാരൺ ലെമാനാണ് . പന്തിൽ കൃത്രിമം കാട്ടിയ സംഭവത്തിൽ ലെമാനും പങ്കുണ്ടെന്ന് ഈ ദൃശ്യങ്ങൾ വച്ച് ആരോപണം ഉയർന്നിരുന്നു . ലേമാൻ നിർദേശം നൽകിയതിന് പിന്നാലെ ഗ്രൌണ്ടിലെത്തിയ ഹാൻകോമ്പ് ബാൻക്രോഫ്റ്റിനോട് സംസാരിക്കുന്നത് ദൃശ്യങ്ങളിൽ കാണാമായിരുന്നു . എന്നാൽ തെറ്റ് തിരുത്താനാണ് ഹാൻകോമ്പ് ചെയ്തത് എന്നാണ് റിപ്പോർട്ട് . സ്റ്റേഡിയത്തിലെ സ്ക്രീനിൽ ക്രിക്കറ്റിൽ നടന്ന ഏറ്റവും വലിയ ചതി പതിഞ്ഞപ്പോൾ എന്തു മണ്ടത്തരമാണ് ബാൻക്രോഫ്റ്റ് ഫീൽഡിൽ കാണിക്കുന്നതെന്നായിരുന്നു ലെമാകൻ വാക്കിടോക്കിയിലൂടെ ഹാൻകോമ്പിനോട് പറഞ്ഞത് . ഇതേതുടർന്ന് ഹാൻകോമ്പ് ഗ്രൌണ്ടിലെത്തി നിർദേശം കൈമാറുകയായിരുന്നു . നിർദേശം കിട്ടിയതിനു പിന്നാലെയാണ് പന്ത് ചുരണ്ടാൻ ഉപയോഗിച്ച മഞ്ഞ ടേപ്പ് പാന്റിനുള്ളിൽ ഒളിപ്പിച്ചത് .


രണ്ടാം ക്രിക്കറ്റ് ടെസ്റ്റിലും ഇന്ത്യയ്ക്കെതിരേ ശ്രീലങ്ക ദയനീയമായി തകർന്നടിഞ്ഞു . ഇന്ത്യയുടെ കൂറ്റൻ ഒന്നാം ഇന്നിംഗ്സ് സ്കോർ പിന്തുടർന്ന ലങ്ക മൂന്ന് ദിനം ആദ്യ ഇന്നിംഗ്സിൽ 183 റൺസിന് പുറത്തായി . അഞ്ച് വിക്കറ്റ് വീഴ്ത്തിയ ആർ . അശ്വിൻറെ നേതൃത്വത്തിലാണ് ഇന്ത്യൻ ബൌളർമാർ ലങ്കയെ തകർത്തത് . രവീന്ദ്ര ജഡേജ , മുഹമ്മദ് ഷമി എന്നിവർ രണ്ടു വീതം വിക്കറ്റുകൾ നേടി . ആദ്യ ഇന്നിംഗ്സിൽ 622 റൺസ് അടിച്ചുകൂട്ടിയ ഇന്ത്യയ്ക്ക് ഇതോടെ 439 റൺസിൻറെ കൂറ്റൻ ലീഡ് ലഭിച്ചു . എന്നാൽ മത്സരത്തിൽ രസകരമായ സംഭവം ശ്രീലങ്കയുടെ ഓപ്പണർ ഉപുൽ തരംഗയുടെ വിക്കറ്റ് ഇന്ത്യ ആഘോഷിച്ച വിധമാണ് . ഫുട്ബോൾ താരം പോൾ പോഗ്വയിലൂടെ വളരെ ശ്രദ്ധേയമായ ഡാബ് രീതിയിലായിരുന്നു ആഘോഷം . തരംഗയുടെ ക്യാച്ച് എടുത്ത കെഎൽ രാഹുലാണ് ആദ്യം ഈ രീതി എടുത്തതെങ്കിൽ ക്യാപ്റ്റൻ കോലിയും രാഹുലിന് കൂട്ടായി . ഇതിൻറെ വീഡിയോ കാണാം


ഫേസ്ബുക്ക് മേധാവി മാർക് സുക്കർബർഗിൻറെ ആസ്തിയിൽ വൻ തിരിച്ചടി . അദ്ദേഹത്തിന്റെ ആസ്തി 55.3 ബില്ല്യൻ ഡോളറായി ഇടിഞ്ഞു . ബ്ലൂംബർഗിന്റെ റാങ്കിങ്ങിൽ ഇപ്പോൾ അദ്ദേഹത്തിന്റെ സ്ഥാനം ആറാമതാണ് . ഫെയ്സ്ബുക്കിന്റെ ഓഹരി മൂന്നു ശതമാനം തകർന്ന് 139.53 ഡോളറായപ്പോൾ സുക്കർബർഗിന് നഷ്ടമായത് ഒരു ദിവസം ഏകദേശം 1.25 ലക്ഷം കോടി രൂപയാണ് . അതേ സമയം ഫേസ്ബുക്ക് ബോർഡ് ചെയർമാൻ സ്ഥാനത്ത് നിന്നും രാജിവയ്ക്കാൻ മാർക്ക് സുക്കർബർഗിനോട് നിക്ഷേപകർ ആവശ്യപ്പെട്ടതായി റിപ്പോർട്ട് പുറത്ത് വരുന്നുണ്ട് . തങ്ങളുടെ എതിരാളികൾക്കെതിരെ പ്രവർത്തനം നടത്താൻ ഫേസ്ബുക്ക് ഒരു പിആർ ഏജൻസിയെ വാടകയ്ക്ക് എടുത്തു എന്ന റിപ്പോർട്ട് ന്യൂയോർക്ക് ടൈംസ് പുറത്ത് വിട്ടതിന് പിന്നാലെയാണ് ഈ ആവശ്യം ഉയർന്നത് എന്നാണ് റിപ്പോർട്ട് . ശനിയാഴ്ച ഇത് സംബന്ധിച്ച് ഗാർഡിയൻ പത്രവും റിപ്പോർട്ട് പുറത്തുവിട്ടിട്ടുണ്ട് . ഇത് പ്രകാരം ഫേസ്ബുക്കിലെ പ്രമുഖ നിക്ഷേപകരിൽ ഒരാളായ ജോനാസ് ക്രോൺ പുതിയ റിപ്പോർട്ടിൻറെ അടിസ്ഥാനത്തിൽ മാർക്ക് ഫേസ്ബുക്ക് ബോർഡ് ചെയർമാൻ സ്ഥാനം ഒഴിയണം എന്നാണ് പറയുന്നത് . നിക്ഷേപസ്ഥാപനമായ ട്രില്ല്യം അസറ്റിൻറെ മേധാവിയാണ് ജോനാസ് . ഫേസ്ബുക്ക് ഒരു പ്രത്യേക ചട്ടക്കൂടിലാണ് എന്ന നിലയിലാണ് പ്രവർത്തിക്കുന്നത് , അത് അങ്ങനെയാകരുത് . ഇത് ഒരു കമ്പനിയാണ് , അതിനാൽ തന്നെ ചെയറും , സിഇഒയും തമ്മിൽ ഒരു മാറ്റം ആവശ്യമാണ് ജോനാസ് ക്രോൺ പറയുന്നു . അതേ സമയം ന്യൂയോർക്ക് ടൈംസിൻറെ റിപ്പോർട്ട് പ്രകാരം തങ്ങളുടെ എതിരാളികളെയും വിമർശകരെയും ഒതുക്കാൻ വാഷിംങ്ടൺ ആസ്ഥാനമാക്കിയുള്ള ഡിഫനെർസ് പബ്ലിക്ക് അഫയേർസ് സ്ഥാപനത്തെ വാടകയ്ക്ക് എടുത്തത് എന്നാണ് പറയുന്നത് . എന്നാൽ ഇത് തൻറെ അറിവോടെ അല്ലെന്നാണ് മാർക്ക് സുക്കർബർഗ് പറയുന്നത് . ഈ ലേഖനം താൻ വായിച്ചെന്നും . അതിന് ശേഷം നടത്തിയ അന്വേഷണത്തിൽ ഈ കമ്പനിയുമായി ഒരു ബന്ധവും ഇല്ലെന്നാണ് അറിഞ്ഞതെന്നും സുക്കർബർഗ് പറയുന്നു .


എ . ടി . എം ഇടപാടുകൾക്ക് ഈ മാസം മുതൽ ബാങ്കുകൾ സർവ്വീസ് ചാർജ്ജ് ഈടാക്കുന്നുണ്ട് . ഒരു മാസം മെട്രോ നഗരങ്ങളിൽ മൂന്നും മറ്റ് സ്ഥലങ്ങളിൽ അഞ്ചും ഇടപാടുകൾ മാത്രമാണ് സൌജന്യമായി നടത്താനാവുന്നത് . അതിന് ശേഷമുള്ള ഇടപാടുകൾക്ക് ബാങ്കുകൾ 20 രൂപ വരെ സർവ്വീസ് ചാർജ്ജ് ഈടാക്കും . ബാലൻസ് പരിശോധന അടക്കം ഇടപാടായി കണക്കാക്കുകയും ചെയ്യും . ഇപ്പോഴത്തെ സാഹചര്യത്തിൽ 4500 രൂപ മാത്രമാണ് എ . ടി . എം വഴി പ്രതിദിനം ലഭിക്കുന്നത് . അതുകൊണ്ടുതന്നെ സർവ്വീസ് ചാർജ്ജ് നൽകാതെ ആവശ്യത്തിനുള്ള പണം പിൻവലിക്കാൻ കഴിയില്ലെന്ന് ഉറപ്പ് . ഒരാഴ്ച പിൻവലിക്കാവുന്ന പരമാവധി തുകയായ 24,000 രൂപ കിട്ടണമെങ്കിൽ തന്നെ അറ് തവണ എ . ടി . എമ്മിൽ പോകേണ്ടി വരും . അല്ലെങ്കിൽ ബാങ്കിൽ പോയി വാങ്ങണം . ഗ്രാമീണ മേഖലകളിൽ ഇപ്പോഴും വൻ തിരക്കാണ് ബാങ്കുകളിൽ അനുഭവപ്പെടുന്നത് . ഇതിന് പുറമെ ബാങ്ക് അക്കൌണ്ടുകളിൽ നിന്ന് ഓൺലൈനായി മറ്റുള്ളവർക്ക് പണം ട്രാൻസ്ഫർ ചെയ്യാനും ബാങ്കുകൾ നിശ്ചിത തുക സർവ്വീസ് ചാർജ്ജ് ഈടാക്കുന്നുണ്ട് . പെട്രോൾ പമ്പുകളിൽ നിന്ന് ഇന്ധനം നിറയ്ക്കുന്നതിനും കാർഡ് വഴി കടകളിൽ നിന്ന് സാധനം വാങ്ങുന്നതിനുമെല്ലാം സർവ്വീസ് ചാർജ്ജുണ്ട് . ഇന്ധനം നിറയ്ക്കുന്നതിന് കാർഡ് വഴി പണം നൽകിയാൽ 0.75 ശതമാനം കിഴിവ് നൽകുമെന്ന് പ്രഖ്യാപിച്ചിരുന്നെങ്കിലും ആർക്കും അത് ലഭിച്ചിട്ടില്ല . എന്നു മാത്രമല്ല അധിക സർവ്വീസ് ചാർജ്ജ് ഈടാക്കുകയും ചെയ്യുന്നു . ചുരുക്കത്തിൽ ഓൺലൈൻ വഴി നടത്തുന്ന ഇടാപാടുകൾക്കൊപ്പം ഉപഭോക്താവിന്റെ പണവും ചോർന്നു പോയിക്കൊണ്ടിരിക്കുമെന്നർത്ഥം . ബാങ്കുകളെല്ലാം കോർ ബാങ്കിങ് സംവിധാനത്തിലാണെങ്കിൽ പോലും അക്കൌണ്ടുള്ള ശാഖകളിൽ അല്ലാതെ മറ്റെവിടെയെങ്കിലും പണം നിക്ഷേപിച്ചാലും സർവ്വീസ് ചാർജ്ജുണ്ട് . മറ്റ് ചാർജ്ജുകളേക്കാൾ ഉയർന്ന തുകയാണ് സ്വന്തം അക്കൌണ്ടുകളിലേക്ക് മറ്റൊരു ശാഖയിൽ നിന്ന് പണം നിക്ഷേപിച്ചാൽ ഈടാക്കുന്നത് . കോർ ബാങ്കിങ് സംവിധാനമുള്ള ബാങ്കുകൾക്ക് ഇത്തരം നിക്ഷേപങ്ങൾ സ്വീകരിക്കാൻ ഒരു അധിക പ്രയത്നവും ആവശ്യമില്ലെന്നിരിക്കെ പരസ്യമായി ഉപഭോക്താക്കളെ കൊള്ളയടിക്കുകയാണ് ബാങ്കുകൾ . മുമ്പ് അധിക നിരക്കില്ലാതെ ക്യാഷ് ഡെപ്പോസിറ്റ് മെഷീനുകൾ വഴി പണം നിക്ഷേപിച്ചിരുന്നെങ്കിലും ഇപ്പോൾ ഒരു ബാങ്കുകളുടെയും സി . ഡി . എമ്മുകൾ പ്രവർത്തിക്കുന്നില്ല . സർവ്വീസ് ചാർജ്ജുകൾ എടുത്തുകളയണമെങ്കിൽ അതിന് റിസർവ് ബാങ്കിന്റെ ഇടപെടൽ ഉണ്ടാവണം . ഇപ്പോഴത്തെ സാഹചര്യത്തിൽ ബാങ്കുകൾക്കൊപ്പമാണ് റിസർവ് ബാങ്കിന്റെ നിലപാട് . ക്യാഷ് ലെസ് ഇടപാടുകൾ കീശ ചോർത്തുമെന്ന് വന്നതോടെ ആളുകൾ പഴയ കറൻസി ഇടപാടിലേക്ക് തന്നെ തിരിച്ചു പോകാൻ നിർബന്ധിതമാകും . എന്നാൽ ആവശ്യത്തിന് കറൻസി ലഭ്യമാവാത്ത സാഹചര്യത്തിൽ ജനജീവിതം കൂടുതൽ ദുസ്സഹമായി മാറും .


സെൽഫി സാങ്കേതികതയിൽ അതിനിപുണരും നേതൃത്വനിരയിൽ നിലകൊള്ളുന്നതുമായ ഓപ്പോ അതിന്റെ നവീനവും ആകർഷകവുമായ ഹാൻഡ്സെറ്റുകൾകൊണ്ട് വിപണിയെ കൊടുങ്കാറ്റുപോലെ കൈയിലെടുക്കുന്നതിൽ പരാജയപ്പെട്ടിട്ടില്ല . ഇതിൽനിന്നെല്ലാം വ്യത്യസ്ഥമായി തികച്ചും ഒച്ചപ്പടോടുകൂടി ഓപ്പോ സൃഷ്ടിച്ച കാര്യം എന്ന് പറയുന്നത് ഇന്ത്യൻ ക്രിക്കറ്റ് ടീമിന്റെ ആഗ്രഹിച്ചിരുന്ന സ്പോൻസർഷിപ്പ് നേടിയെടുക്കുക എന്നതാണ് . ഇന്ത്യയിൽ വളരെയധികം അപ്പുറത്ത് നിലകൊള്ളുന്ന വിഖ്യാതമായ സ്പോർട്സാണ് ക്രിക്കറ്റ് . ആയാലും ബി . സി . സി . ഐ . ആയാലും , കമ്പനിയുടെ ക്രിക്കറ്റുമായുള്ള ബന്ധം , തങ്ങളുടെ സങ്കീർണ്ണമായ ഉല്പന്നങ്ങളും സേവനങ്ങളും നൽകുന്നതിന് പുറമെ , രാജ്യത്തിലെ യുവജനങ്ങളുമായി ബന്ധപ്പെടുന്നതിന് സഹായിക്കും . ബോളിവുഡ്ഡിലെ താരങ്ങളായ ദീപികാ പദുക്കോൺ , സിദ്ധാർദ്ധ് മൽഹോത്ര എന്നിവർ തുടങ്ങി ഇന്ത്യൻ ക്രിക്കറ്റ് ടീമിന്റെ ക്യാപ്റ്റനായ വിരാട് കോഹ്ലിവരെ , സമ്പൂർണ്ണതയുടെ ആവേശവും പരിശ്രമവും ആഘോഷിച്ചുകൊണ്ട് മാർഗ്ഗഭ്രംശമില്ലാത്ത ഒരു അജണ്ടയാണ് ഓപ്പോയ്ക്കുള്ളത് . ഇന്ത്യൻ ക്രിക്കറ്റിന്റെ കൂടുതലായുള്ള ആവേശത്തെ പ്രോത്സാഹിപ്പിക്കുന്നതിനായി ഓപ്പോ എഫ്7 എന്ന ക്രിക്കറ്റ് ലിമിറ്റഡ് പതിപ്പ് അടുത്തകാലത്തായി ഓപ്പോ അവതരിപ്പിച്ചു . വിശേഷപ്പെട്ട പതിപ്പിലുള്ള ഈ ഹാൻഡ്സെറ്റുകൾ ക്രിക്കറ്റർമാരായ ഹാർദിക് പാണ്ഡ്യ , ആർ . അശ്വിൻ , രോഹിത് ശർമ്മ എന്നിവരുടെ ഒപ്പുകൾ പുറംചട്ടയിൽ പതിപ്പിച്ച് ഐ . പി . എൽ . ജ്വരം അലയടിക്കുമ്പോൾ വളരെ നല്ലവണ്ണം പണമാക്കിമാറ്റി . പരിമിതമായി നിർമ്മിക്കപ്പെട്ട ഈ ഫോണുകളെ ലഭിക്കാൻ നിങ്ങൾക്ക് കഴിയില്ലങ്കിലും , കൌതുകകരമായ പുതിയ പുറംചട്ടയോടുകൂടി അവശേഷിക്കുന്ന ഹാൻഡ്സെറ്റുകൾ വിപണിയിൽ എത്തും എന്നതുകൊണ്ട് വിഷമിക്കേണ്ടതില്ല . ഓപ്പോ എഫ്7 - നിൽ അടങ്ങിയിരിക്കുന്ന അതേ സവിശേഷതകൾ തന്നെയായിരിക്കും ഇതിനും ഉണ്ടായിരിക്കുക . അടുത്ത കാലത്തായി , ക്രിക്കറ്റുമായുള്ള അതിന്റെ ബന്ധത്തെ ബലപ്പെടുത്തിക്കൊണ്ട് , മുംബായുടെ ഹൃദയഭാഗത്ത് അദ്വിതീയമായ ഒരു വിശേഷസംഭംരം ഓപ്പോ സംഘടിപ്പിച്ചു . ഈ സംരംഭത്തിൽ , ചെറുപ്പക്കാരായ 20 ക്രിക്കറ്റ് തല്പരരുടെ പേരുവിവരം വിവിധ തിരഞ്ഞെടുപ്പ് റൌണ്ടുകളിലൂടെ ഉൾപ്പെടുത്തി . ഏറ്റവും മികച്ച കഴിവുകൾ വെളിപ്പെടുന്നതിനുവേണ്ടി രണ്ടോ അതിൽക്കൂടുതലോ വർഷങ്ങൾ അവരെ പരിശീലിപ്പിക്കുകയും ചെയ്യും . ഇന്ത്യയുടെ ക്രിക്കറ്റ് പ്രതീക്ഷകളെ ഉയരത്തിലെത്തിക്കുന്നതിനുവേണ്ടിയുള്ള കമ്പനിയുടെ പ്രതിബദ്ധതയെയാണ് ഓപ്പോയുടെ ഈ പ്രയത്നം അടിവരയിടുന്നത് . അത് മാത്രവുമല്ല , രാജ്യത്തിലെ ഏറ്റവും മികച്ച ക്രിക്കറ്റ് അക്കാഡമിയിൽ പരിശീലിക്കാൻ അവരസം കിട്ടിയ ചെറുപ്പക്കാർക്ക് ഇപ്പോൾ ഇന്ത്യൻ ക്രിക്കറ്റ് ടീമിന്റെ മുൻപന്തിയിലുള്ള ആളുകളോടാപ്പം ആയിരക്കണക്കിന് അവസരങ്ങളുടെ വാതിലുകളാണ് ഇതിലൂടെ് തുറന്നുകിട്ടുന്നത് . ഓപ്പോ എഫ്7 സംരംഭത്തിന് സ്പോർട്സ് ബ്രാൻഡ് അംബാസഡർമാരും , ഇപ്പോഴത്തെ ഇന്ത്യൻ ക്രിക്കറ്റ് നിരയിലെ കേന്ദ്ര സത്ംഭങ്ങളായ രവിചന്ദ്രൻ അശ്വിനും ഹൃദിക് പാണ്ഡ്യയും ഉണ്ടായിരുന്നു . ഈ യുവ നിപുണരെ കൂടുതൽ പ്രോത്സാഹിക്കുവാനായി ഇന്ത്യയുടെ യു - 19 ക്യാപ്റ്റനായ പ്രിഥ്വി ഷാ വേദിയിലേക്ക് വരുന്നതും ഇപ്പോൾ ഞങ്ങൾ കണ്ടു . 5 - ാം വയസ്സുമുതൽ ക്രിക്കറ്റ് കളിക്കുന്ന പ്രിഥ്വി , നാളത്തെ ക്രിക്കറ്റ് താരങ്ങളായ ആ യുവ സംഘത്തിന് തീർച്ചയായും ഉയർന്ന അളവിലുള്ള പ്രചോദനമാണ് കുത്തിവച്ചിരിക്കുന്നത് . ഓപ്പോ മൊബൈൽ ഇന്ത്യ പ്രൈവറ്റ് ലിമിറ്റഡിന്റെ ബ്രാൻഡ് മോധാവിയായ വിൽ യാംഗ് പറഞ്ഞു , ' കുട്ടികളാണ് സമൂഹത്തിന്റെ നട്ടെല്ല് , മാത്രമല്ല നിസ്സഹായരായ ഈ കുട്ടികളുടെ സ്വപ്നത്തെ സഹായിക്കുവാനും , ക്രിക്കറ്റിന്റെ തലത്തിൽ വൈവിധ്യങ്ങൾ സൃഷ്ടിക്കുവാനുള്ള അവരുടെ ലക്ഷ്യങ്ങളെ നേടുവാൻ സഹായിക്കുവാനുമുള്ള ഒരു വലിയ അവസരമാണ് ഇത് . ഏതൊരു ഫീൽഡിനെ തിരഞ്ഞെടുത്താലും അതിൽ ഇന്ത്യ വളരെ കഴിവുള്ളതാണ് എന്ന് ഒരു കമ്പനിയായ ഓപ്പോ വിശ്വസിക്കുന്നു , മാത്രമല്ല ഈ വലിയ കാരണത്തെ പിന്താങ്ങിക്കൊണ്ട് ഈ കുട്ടികളുടെ പരിശീലനത്തിനുവേണ്ടിയുള്ള വിഭവങ്ങളെ നൽകുവാൻ ഞങ്ങൾക്ക് കഴിയും . ' ഇന്ത്യയിൽ ക്രിക്കറ്റ് ഒരു സ്പോർട്സ് മാത്രമല്ല - അത് ഒരു മതമാണ് . ക്രിക്കറ്റിനുവേണ്ടിയുള്ള ശാശ്വതമായ ഞങ്ങളുടെ സ്നേഹം മരിക്കാതെ നിലകൊള്ളുന്നു എന്നത് അസന്നിഗ്ദമായും സത്യമാണ് . ഇക്കാര്യങ്ങൾ മനസ്സിൽ നിലനിറുത്തിക്കൊണ്ട് , ഓപ്പോ എന്ന ചൈനീസ് സ്മാർട്ട്ഫോൺ നിർമ്മാണക്കമ്പനി രാജ്യത്തിന്റെ മുഴുവൻ ക്രിക്കറ്റ് സംവിധാനത്തെയും മെച്ചപ്പെടുത്തുവാൻ രൂപകല്പനചെയ്ത പുതിയതും ആവേശകരവുമായ സംരംഭങ്ങളുമായിട്ടാണ് വന്നിരിക്കുന്നത് . ഭാവിയിൽ ദേശീയ ക്രിക്കറ്റ് ടീമിനെ സേവിക്കുവാനാകുന്ന യുവ കഴിവുകളിലിലെ ഏറ്റവും മികച്ച നൈപുണ്യത്തെ വെളിവാക്കുന്നതിനും അതിനെ പോഷിപ്പിക്കുന്നതിനുനേർക്കുള്ള ഒരു മുഖ്യ ചുവടുവയ്പുമാണ് ഏറ്റവും പുതുതായി ഓപ്പോ സംഘടിപ്പിച്ച ഈ സംരംഭം .


പഴയ ശക്തിമാൻ അവസാനിപ്പിച്ചയിടത്ത് നിന്ന് തന്നെയായിരിക്കും പുതിയ ശക്തിമാനും യാത്ര തുടങ്ങുന്നത് . പക്ഷേ ആളെ അത്ര പരിചയമില്ലാത്ത ന്യൂ ജനറേഷൻ കുഞ്ഞുങ്ങൾക്കായി ശക്തിമാന്റെ കുട്ടിക്കാലം കൂടി കുറച്ച് എപ്പിസോഡുകളിൽ വിശദീകരിക്കും . തന്റെ ഏഴ് ഗുരുക്കന്മാരിൽ നിന്നുള്ള ശിക്ഷണം സ്വീകരിച്ച് കഠിന പരിശീലനത്തിലൂടെ ശക്തിമാൻ പിറവിയെടുത്ത ആ പഴയ കഥ പൂർണ്ണമായും വിശദീകരിക്കുമെന്ന് മുകേശ് ഖന്ന അറിയിച്ചിട്ടുണ്ട് . ശക്തിമാന്റെ പൂർവ്വകാലം ചിത്രീകരിക്കണമെന്ന് തനിക്ക് നേരത്തെ തന്നെ അഭിപ്രായമുണ്ടായിരുന്നെങ്കിലും കുറേ എപ്പിസോഡുകളിലെങ്കിലും സ്ക്രീനിൽ ശക്തിമാനെ കാണാനാവാത്ത ആരാധകർ നിരാശരാകുമെന്ന് പറഞ്ഞ് അന്ന് പ്രൊഡ്യൂസർ തന്നെ നിരുത്സാഹപ്പെടുത്തുകയായിരുന്നെന്ന് മുകേശ് ഖന്ന പറഞ്ഞു . കുഞ്ഞ് ശക്തിമാനായി വേഷമിടാൻ ഏതാനും കുട്ടികളെയും കണ്ടെത്തിയിട്ടുണ്ട് . കുട്ടി ശക്തിമാൻ വളർന്ന് വലുതാകുന്പോൾ മുകേശ് ഖന്ന തന്നെയായിരിക്കും മുതിർന്ന ശക്തിമാനായി വേഷമിടുന്നത് . 58കാരനായ മുകേശ് ഖന്ന ഇതിനായി എട്ട് കിലോ തൂക്കം കുറച്ചിട്ടുണ്ടത്രെ . ഒപ്പം മാധ്യമ പ്രവർത്തക ഗീതാ വിശ്വാസ് , തംരാജ് കിൽവിഷ് , ഡോ . ജൈകൽ എന്നീ പഴയ കഥാപാത്രങ്ങളെല്ലാം പുതിയ പരന്പരയിലും അണിനിരക്കും . ദിവസവും വൈകുന്നേരം ആറു മണി മുതൽ ആറര വരെ ശക്തിമാൻ സംപ്രേക്ഷണം ചെയ്യാൻ ദൂരദർശനുമായി ചർച്ച നടത്തിവരികയാണെന്നും മുകേശ് ഖന്ന അറിയിച്ചു . ആ സമയം തന്നെ കിട്ടിയാൽ ദൂരദർശനിലൂടെത്തന്നെ ശക്തിമാനെത്തും . ഏതായാലും ശക്തിമാനെ വീണ്ടും അവതരിപ്പിക്കാൻ പറ്റിയ സമയമാണിതെന്നാണ് മുകേശ് ഖന്നയുടെ അഭിപ്രായം .


ഓഹരിവിപണി ഇന്ന് നേട്ടത്തോടെയാണ് വ്യാപാരം തുടങ്ങിയത് . സെൻസെക്സ് 150 പോയിന്റ് നേട്ടത്തിലും നിഫ്റ്റി 50 പോയിൻറ് നേട്ടത്തിലുമാണ് ഇപ്പോൾ വ്യാപാരം നടക്കുന്നത് . സെൻസെക്സ് 34900 ന് മുകളിലാണ് വ്യാപാരം നടത്തുന്നത് . നിഫ്റ്റി 10500 ന് മുകളിലെത്തി . ഭാരതി എയർടെൽ , ഏഷ്യൻ പെയിന്റ്സ് , എച്ച്ഡിഎഫ്സി ബാങ്ക് എന്നിവ നേട്ടമുണ്ടാക്കിയ ഓഹരികളാണ് . യെസ് ബാങ്ക് , ഒഎൻജിസി , സൺഫാർമ്മ എന്നിവയുടെ ഓഹരികളിൽ ഇന്ന് നഷ്ടം നേരിട്ടു . രൂപ നില മെച്ചപ്പെടുത്തിയിട്ടുണ്ട് . ഡോളറിനെതിരെ രൂപയുടെ മൂല്യം 21 പൈസ ഉയർന്ന് 70 രൂപ 46 പൈസ എന്ന നിരക്കിലെത്തി . കഴിഞ്ഞ വ്യാഴാഴ്ച 70 രൂപ 67 പൈസയായിരുന്നു ഡോളറിനെതിരെ രൂപയുടെ മൂല്യം .


യൂറോപ്പിലെ മികച്ച ഫുട്ബോളർക്കുള്ള പുരസ്കാരം ക്രിസ്റ്റ്യാനോ റൊണാൾഡോയ്ക്ക് നൽകാത്തതിനെതിരെ താരത്തിൻറെ ഏജൻറ് . ' റോണോ റയലിന് തുടർച്ചയായ മൂന്നാം ചാമ്പ്യൻസ് ലീഗ് കിരീടം നേടിക്കൊടുത്തു . 15 ഗോളുമായി ടോപ് സ്കോററായി . റൊണാൾഡോയാണ് മികച്ച താരമെന്നതിൽ സംശയമില്ല . പുരസ്കാരം നൽകാത്തത് അധിക്ഷേപം ' താരത്തിൻറെ ഏജൻറ് ജോർജ് മെൻഡസ് പറഞ്ഞു . റയലിൽ ക്രിസ്റ്റ്യാനോയുടെ സഹതാരവും ലോകകപ്പിൽ ക്രൊയേഷ്യയെ ഫൈനലിലെത്തിച്ച നായകനുമായ ലൂക്കാ മോഡ്രിച്ചിനായിരുന്നു യൂവേഫയുടെ മികച്ച താരത്തിനുള്ള പുരസ്കാരം . റോണയെക്കാൾ 90 പോയിൻറുകൾ അധികം നേടി 313 എന്ന വമ്പൻ ടോട്ടലുമായാണ് മോഡ്രിച്ച് യൂറോപ്പിലെ മികച്ച താരമായത് . ലിവർപൂളിൻറെ ഈജിപ്ഷ്യൻ സ്ട്രൈക്കർ മുഹമ്മദ് സലായെയും മോഡ്രിച്ച് പിന്നിലാക്കി .


ഇന്ത്യൻ പ്രീമിയർ ലീഗ് അടിമുടി മാറ്റവുമായാണ് ഇക്കുറി എത്തുന്നത് . പുതിയ താരലേലവും ചെന്നൈ - രാജസ്ഥാൻ ടീമുകളുടെ തിരിച്ചുവരവും ഡിആർഎസുമെല്ലാം ഐപിഎല്ലിൻറെ രൂപം പൊളിച്ചെഴുതി . മത്സരങ്ങളുടെ സംപ്രേക്ഷണത്തിലും ഇക്കുറി മാറ്റമുണ്ട് . സോണി സിക്സിനു പകരം സ്റ്റാർ സ്പോർട്സാണ് സംപ്രേക്ഷണാവകാശം സ്വന്തമാക്കിയത് . എന്നാൽ സ്റ്റാർ സ്പോർട്സിന് പുറമെ ദൂരദർശനിലും ഇത്തവണ മത്സരങ്ങൾ കാണാം എന്നതും പ്രത്യേകതയാണ് . ഐപിഎൽ ചരിത്രത്തിലാദ്യമായി മത്സരങ്ങൾ സംപ്രേക്ഷണം ചെയ്യാൻ ഒരുങ്ങുകയാണ് ദേശീയ ടെലിവിഷനായ ദൂരദർശൻ . ഇതുസംബന്ധിച്ച് സ്റ്റാർ സ്പോർട്സുമായി ദൂരദർശൻ കരാർ ഒപ്പിട്ടു . എന്നാൽ ചില നിയന്ത്രണങ്ങളോടെയാണ് ദൂരദർശനിൽ മത്സരം സംപ്രേക്ഷണം ചെയ്യുന്നത് . ഒരു മണിക്കൂർ വൈകി എല്ലാ ഞാറാഴ്ച്ചകളിലും ഒരു മത്സരം മാത്രമാണ് സംപ്രേഷണം ചെയ്യുക . എന്നാൽ ഞാറാഴ്ച്ചകളിൽ രണ്ട് മത്സരങ്ങളാണ് നടക്കുക . സംപ്രേക്ഷണാവാകാശം പങ്കുവെക്കുന്നതിലൂടെ സ്റ്റാർ സ്പോർട്സിന് അധിക വരുമാനം ലഭിക്കുമെന്നാണ് പ്രതീക്ഷിക്കുന്നത് . വരുമാനത്തിൻറെ അമ്പത് ശതമാനം തുക ദൂരദർശൻ നൽകേണ്ടിവരും . അഞ്ച് വർഷത്തേക്കാണ് ഐപിഎൽ സംപ്രേക്ഷണാവകാശം 16347.5 കോടി രൂപയ്ക്ക് സ്റ്റാർ നേടിയത് . എന്നാൽ കേബിൾ സംവിധാനം എത്താത്ത ഗ്രാമങ്ങളിൽ കൂടുതൽ പേർക്ക് മത്സരങ്ങൾ കാണാൻ ദൂരദർശൻറെ നീക്കം ഗൂണം ചെയ്യും .


അടുത്തിടെ സോഷ്യൽ മീഡിയയിൽ പ്രചരിക്കുന്ന ഒരു വാർത്ത കൂടി വ്യാജമാണെന്ന് തെളിയുന്നു . ലോകത്തിലെ ഏറ്റവും അഴിമതി നടത്തുന്ന പ്രധാനമന്ത്രിമാരിൽ ഇന്ത്യയുടെ മോദി രണ്ടാം സ്ഥാനത്ത് എന്നതാണ് ആ വാർത്ത . യാഥാർത്ഥ വസ്തുകൾ പരിശോധിക്കപ്പെടാതെ അതിവേഗം വൈറലാകുന്നുണ്ട് ഈ വാർത്ത . പബ്ലിക്ക് വോയ്സ് എന്ന ഫേസ്ബുക്ക് പേജിലാണ് ഈ വാർത്ത ആദ്യം പ്രത്യക്ഷപ്പെട്ടത് . ഫോക്സ് ന്യൂസ് പോയന്റ് ഡോട്ട് കോം എന്ന സൈറ്റിൻറെ പേരിലാണ് അഴിമതി പ്രധാനമന്ത്രിമാരുടെ ലിസ്റ്റ് . ഈ വെബ്സൈറ്റിന് അമേരിക്കൻ ന്യൂസ് ചാനലായ ഫോക്സ് ന്യൂസുമായി യാതൊരു ബന്ധവുമില്ല . ഈ പേര് തന്നെയാണ് പലരെയും ഇത് പ്രചരിപ്പിക്കാൻ പ്രേരിപ്പിച്ചത് . ഈ ലിങ്കിൽ തന്നെ വലിയൊരു തെറ്റ് കടന്നുകൂടിയിരുന്നു . നരേന്ദ്ര മോദിയെ നരീന്ദർ മോദിയെന്നാണ് സൂചിപ്പിച്ചിരിക്കുന്നത് ഈ ലിസ്റ്റിൽ . ഇനി ലിസ്റ്റ് പരിശോധിച്ചാൽ പാക്കിസ്ഥാൻ പ്രധാനമന്ത്രി നവാസ് ഷെരീഫാണ് ഒന്നാം സ്ഥാനത്ത് . വ്ളാദിമിർ പുട്ടിൻ ( റഷ്യ ) , ഷിൻസോ അബെ ( ജപ്പാൻ ) , ദിമിത്രി മെദ്വദേവ് ( റഷ്യ ) , ഡേവിഡ് കാമറോൺ ( യു . കെ ) , തിയോഡോറോ ഒബിയാങ് എൻഗുവേമ എംബസോഗോ ( ഇക്വറ്റോറിയൽ ഗിനി ) സിഗ്മുണ്ടർ ഡേവിഡ് ഗുണ്ണലോഗ്സൺ ( ഐസ്ലൻഡ് ) , കിം ജോങ് ഉൻ ( ഉത്തരകൊറിയ ) എന്നിങ്ങനെ പോകുന്നു പട്ടിക . ഇതിൽ വ്ലാഡമീർ പുടിൻ റഷ്യൻ പ്രസിഡൻറാണ് . കിം ജോങ് ഉൻ പ്രധാനമന്ത്രിയല്ല , ഉത്തരകൊറിയയുടെ സുപ്രീംലീഡറാണ് . ഡേവിഡ് കാമറോൺ ബ്രിട്ടന്റെ പ്രധാനമന്ത്രി പദവി ഒഴിഞ്ഞിട്ട് വർഷങ്ങളായി അതിന് ഒപ്പം തന്നെ നവാസ് ഷെറീഫ് ഇപ്പോൾ പാക് പ്രധാനമന്ത്രിയല്ല . വാട്സാപ്പിലൂടെയും ഫേസ്ബുക്കിലൂടെയുമൊക്കെ ആധികാരികമെന്ന് തോന്നിപ്പിക്കും വിധം പ്രചരിപ്പിക്കാൻ ആണ് ഇത്തരം വാർത്തകൾക്ക് ഇത്തരം സ്വഭാവം നൽകുന്നത് എന്നാണ് റിപ്പോർട്ട് . ലോകത്തെ അഴിമതിക്കാരായ കുടുംബങ്ങളുടെ പട്ടികയിലും മോദിക്ക് രണ്ടാം സ്ഥാനം കൊടുത്തുകൊണ്ട് മറ്റൊരു പട്ടികയും ഈ സൈറ്റിൽ കാണാം . അടുത്തിടെ തിരഞ്ഞെടുപ്പ് അട്ടിമറികളുമായി ബന്ധപ്പെട്ട് ലോകത്തിലെങ്ങും ഉയരുന്ന വാർത്തകളിൽ ഇത്തരം സൈബർ നുണകൾക്ക് വലിയ പ്രധാന്യമുണ്ടെന്നാണ് സൈബർ വിദഗ്ധർ പറയുന്നത് . സോഷ്യൽ മീഡിയ സൈറ്റുകളെക്കുറിച്ചും , വാർത്ത സൈറ്റുകളെക്കുറിച്ചും ധാരണയില്ലാത്തവരെ ഇത്തരം വാർത്തകൾ സ്വദീനിക്കാൻ കഴിയുമത്രെ .


അടുത്തിടെ ഇറങ്ങിയ ഇര എന്ന ചിത്രത്തിൽ വളരെ ഏറെ ശ്രദ്ധിക്കപ്പെട്ട വേഷമാണ് ഡോ . ആര്യൻ . ഗോകുൽ സുരേഷ് ചെയ്തതാണ് ഈ വേഷം . മാസ്റ്റർപീസ് എന്ന ചിത്രത്തിലും ഗോകുൽ സുരേഷ് ശ്രദ്ധേയമായ വേഷം ചെയ്തിരുന്നു . എന്നാൽ അടുത്തിടെയായി തന്നെ ഒതുക്കാനുള്ള ശ്രമം അരങ്ങേറുന്നു എന്നാണ് സൂപ്പർതാരം സുരേഷ് ഗോപിയുടെ മകനായ താരം പറയുന്നത് . മനോരമ ഓൺലൈനിന് നൽകിയ അഭിമുഖത്തിലാണ് താരം ഇത് തുറന്നു പറയുന്നത് . തന്നെ ഒതുക്കാനുള്ള ശ്രമങ്ങൾ സജീവമായി നടക്കുന്നതിനിടെ തന്നെ തേടി എത്താൻ നിർമ്മാതാക്കൾ പോലും മടി കാണിച്ചു . . ഞാൻ നടനായ ഒരു ചിത്രത്തിൻറെ ഷൂട്ടിംഗ് വൈകിയപ്പോഴാണ് സംഭവം പക്ഷേ , എനിക്കതിലൊന്നും കുഴപ്പമില്ല . ആരൊക്കെ മോശമാക്കാൻ ശ്രമിച്ചാലും കഴിവുള്ളയാൾക്ക് ഉയർന്നുവരാൻ ബുദ്ധിമുട്ടുണ്ടാകില്ലെന്നു ഞാൻ വിശ്വസിക്കുന്നു . പ്രേക്ഷകരെ വഞ്ചിക്കാത്ത സിനിമ ചെയ്യണമെന്നതാണ് ആഗ്രഹം . ഓരോ സിനിമ തിരഞ്ഞെടുക്കുമ്പോഴും പുതുമയുടെ ഏതെങ്കിലും അംശം ഉണ്ടോ എന്നു നോക്കാറുണ്ട് . വിചാരിച്ചതുപോലെ വരുന്നില്ലെന്നു കണ്ടപ്പോൾ ഒരിക്കൽ ഒരു സിനിമ പാതിവഴിയിൽ നിർത്തിപ്പോന്നിട്ടുമുണ്ട് . ആ സിനിമയുടെ പേര് ഞാൻ പറയില്ല . സിനിമയുടെ ചിത്രീകരണം ഏകദേശം തീരാറായപ്പോഴാണ് ഇതു വേറൊരു തരത്തിലുള്ള ചിത്രമാണെന്നു മനസ്സിലായത് . അപ്പോൾത്തന്നെ ആ പടം ചെയ്യുന്നതു നിർത്തിയെന്ന് ഗോകുൽ സുരേഷ് പറയുന്നു .


ഇന്ത്യക്കെതിരായ ഏകദിനപരമ്പരയ്ക്ക് ദക്ഷിണാഫ്രിക്കയ്ക്ക് വൻ തിരിച്ചടി . ദക്ഷിണാഫ്രിക്കൻ സൂപ്പർ താരം എ ബി ഡിവില്ലിയേഴ്സിന് പരുക്കേറ്റതാണ് അതിഥേയർക്ക് തിരിച്ചടിയാകുന്നത് . കൈവിരലിനേറ്റ പരുക്ക് കാരണം ഡിവില്ലിയേഴ്സ് ആദ്യത്തെ മൂന്നു ഏകദിനങ്ങളിൽ കളിക്കുകയില്ലെന്നാണ് റിപ്പോർട്ട് . എന്നാൽ ദക്ഷിണാഫ്രിക്ക ഡിവില്ലിയേഴ്സിന് പകരക്കാരനെ പ്രഖ്യാപിച്ചിട്ടില്ല . ഇന്ത്യക്കെതിരെ നടന്ന മൂന്നാം ടെസ്റ്റിൽ വലത്തേ കയ്യിലെ ചൂണ്ടുവിരലിന് പരുക്കേറ്റ ഡിവില്ലിയേഴ്സിന് ഇത് ഭേദമാവാൻ രണ്ടാഴ്ച്ചകളെടുക്കും , ’ ദക്ഷിണാഫ്രിക്കൻ ക്രിക്കറ്റ് ബോർഡ് മാധ്യമങ്ങളെ അറിയിച്ചു . ഡിവില്ലിയേഴ്സിന്റെ പരുക്ക് നാലാം ഏകദിനത്തിന് മുമ്പായി ഭേദമാവുമെന്നാണ് ദക്ഷിണാഫ്രിക്കൻ സെലക്ടർമാർ പ്രതീക്ഷ പ്രകടിപ്പിച്ചത് . എ ബി ഡിയ്ക്ക് പകരക്കാരനെ പ്രഖ്യാപിക്കാത്തതും അതുകൊണ്ടുതന്നെയാണ് . ആറ് ഏകദിനമത്സരങ്ങളടങ്ങുന്ന പരമ്പരയിലെ ആദ്യമത്സരം നടക്കുന്നത് ഫെബ്രുവരി ഒന്നിനാണ് . നേരത്തെ , ഇന്ത്യയും ദക്ഷിണാഫ്രിക്കയും തമ്മിലുള്ള ടെസ്റ്റ് പരമ്പര 2 - 1ന് ദക്ഷിണാഫ്രിക്ക സ്വന്തമാക്കിയിരുന്നു . ദക്ഷിണാഫ്രിക്കയ്ക്കെതിരായ ടെസ്റ്റ് പരമ്പര 2 - 1ന് കൈവിട്ട ഇന്ത്യയ്ക്ക് ഏകദിന പരമ്പര സ്വന്തമാക്കി പകരം വീട്ടുകയായിരിക്കും ലക്ഷ്യം


ഇന്ത്യൻ ക്യാപ്റ്റൻ വിരാട് കോലി പക്വതയാർന്ന ഒരു ക്രിക്കറ്റ് താരമല്ലെന്ന അഭിപ്രായം ക്രിക്കറ്റ് ലോകത്ത് തന്നെ ഉണ്ടായിട്ടുണ്ട് . ഈയടുത്ത് ബോളിവുഡ് താരം നസറുദ്ദീൻ ഷാ പോലും കോലിയെ വിമർശിച്ച് രംഗത്തെത്തിയിരുന്നു . എന്നാൽ സുനിൽ ഗവാസ്കർക്ക് ഇക്കാര്യത്തിൽ വ്യത്യസ്ഥ അഭിപ്രായമാണ് . വിരാട് കോലി പഠിച്ചുക്കൊണ്ടിരിക്കുകയാണെന്നാണ് ഗവാസ്കർ അഭിപ്രായപ്പെടുന്നത് . ഗവാസ്കർ തുടർന്നു . . . കോലി അതിവേഗം പഠിച്ചുക്കൊണ്ടിരിക്കുന്നു . ക്യാപ്റ്റനെന്ന നിലയിൽ ഇപ്പോഴും പിഴവുകൾ സംഭവിക്കുന്നുണ്ട് . എന്നാൽ അയാൾ അതിവേഗം പഠിച്ചുക്കൊണ്ടിരിക്കുന്നു . ഇന്ത്യയുടെ ക്രിക്കറ്റ് ചരിത്രത്തിൽ ലഭിച്ച ഏറ്റവും മികച്ച ക്യാപ്റ്റൻ എന്ന പേരിലേക്കാണ് കോലി യാത്ര ചെയ്തുക്കൊണ്ടിരിക്കുകയാണെന്നും ഗവാസ്കർ പറഞ്ഞു . നേരത്തെ , ഇംഗ്ലണ്ട് പരമ്പരയിൽ ഇന്ത്യ പരാജയപ്പെട്ടപ്പോൽ വിമർശനമുന്നയിച്ച ആളാണ് ഗവാസ്കർ . അന്ന് , ടീം സെലക്ഷനെ കുറിച്ചും ഗവാസ്കർ കുറ്റപ്പെടുത്തിയിരുന്നു . കോലിക്ക് പിച്ച് മനസിലാക്കാനും അതിനനുസരിച്ചുള്ള താരങ്ങളെ ടീമിൽ ഉൾപ്പെടുത്താനും സാധിക്കുന്നില്ലെന്നും ഗവാസ്കർ കുറ്റപ്പെടുത്തിയിരുന്നു .


പ്രധാനമന്ത്രിയുടെ സമ്മതമില്ലാതെ ചിത്രം പരസ്യത്തിന് വേണ്ടി ഉപയോഗിച്ച സംഭവത്തിൽ മാപ്പപേക്ഷിച്ച് റിലയൻസ് ജിയോയും പേടിഎമ്മും . വെള്ളിയാഴ്ചയാണ് ഇരു കമ്പനികളും മാപ്പപേക്ഷിച്ച് രംഗത്തെത്തിയത് . അനുമതിയില്ലാതെ പ്രധാനമന്ത്രിയുടെ ചിത്രം ഉപയോഗിച്ച വിഷയത്തിൽ കേന്ദ്രം ഇരു കമ്പനികൾക്കും കാരണം കാണിക്കൽ നോട്ടീസ് അയച്ചിരുന്നു . 1950ലെ പ്രിവൻഷൻ ഓഫ് ഇംപ്രോപ്പർ യൂസ് ആക്ട് പ്രകാരം പ്രസിഡന്റ് ഉൾപ്പെടെയുള്ള ഉന്നത വ്യക്തികളുടെ പേരുകൾ ചിത്രങ്ങൾ , എംബ്ലങ്ങൾ എന്നിവയുടെ കസ്റ്റോഡിയൻ ഉപഭോക്തൃകാര്യ മന്ത്രാലയമാണ് . ഇത് പ്രകാരം വ്യാവസായിക ആവശ്യങ്ങൾക്ക് പ്രധാനമന്ത്രിയുടെ പേര് , ചിത്രം എന്നിവ ഉപയോഗിക്കുന്നത് കർശനമായി വിലക്കിയിട്ടുണ്ട് . നിയമം ലംഘിക്കുന്നവരിൽ നിന്ന് പ്രധാനമന്ത്രിയുടെ പേരും ചിത്രങ്ങളും ഉപയോഗിച്ചതിന് പിഴ ഈടാക്കാനും വകുപ്പുണ്ട് . അനുമതിയില്ലാതെ പ്രധാനമന്ത്രിയുടെ ചിത്രവും പേരും ഉപയോഗിച്ചതിന് കമ്പനികളിൽ നിന്ന് പിഴ ഈടാക്കുമെന്നും കേന്ദ്ര ഉപഭോക്തൃ മന്ത്രാലയം മുന്നറിയിപ്പ് നൽകിയിട്ടുണ്ട് . സെപ്തംബറിൽ ഇന്ത്യയിൽ പ്രവർത്തനമാരംഭിച്ച ജിയോ 4ജി സേവനത്തിന്റെ പ്രചരണാർത്ഥവും പേടിഎം നോട്ട് നിരോധനത്തെ തുടർന്ന് ഡിജിറ്റൽ പണമിടപാടുകളെ പ്രോത്സാഹിപ്പിക്കുന്നതിന്റം ഭാഗമായാണ് പ്രധാനമന്ത്രിയുടെ ചിത്രത്തോടെ മുഴുവൻ പേജ് പരസ്യം നൽകിയത് .


സെലിബ്രിറ്റികളെ കുറിച്ച് ഇടയ്ക്കിടെ ഗോസിപ്പുകളും മറ്റ് വ്യാജ വാർത്തകളും ഇടയ്ക്കിടെ പ്രചരിക്കാറുണ്ട് . ചില വാർത്തകളോട് ചിലർ പ്രതികരിക്കാറുമുണ്ട് . ഇത്തരം ഒരു വാർത്തയ്ക്കെതിരെ ആഞ്ഞടിച്ചിരിക്കുകയാണ് നടി മെറീന മൈക്കിൾ . ഒരു അഭിമുഖത്തിൽ താൻ പറഞ്ഞ കാര്യങ്ങൾ വളച്ചൊടിച്ച് പ്രസിദ്ധീകരിച്ച ഓൺലൈൻ മാധ്യമങ്ങൾക്കെതിരെയാണ് നടിയുടെ വിമർശനം . താൻ പറയാത്ത കാര്യങ്ങൾക്ക് കൂടിയാണെങ്കിലും ആർക്കെങ്കിലും വിഷമം ഉണ്ടായിട്ടുണ്ടെങ്കിൽ ഖേദം പ്രകടിപ്പിക്കുന്നെന്നും മെറീന പറയുന്നു . രണ്ട് ദിവസമായി എൻറെ പേരിൽ ഒരു പോസ്റ്റ് പ്രചരിക്കുന്നത് കണ്ടിട്ടാണ് ഞാൻ ലൈവിൽ വന്നത് . മോഡലിങ് രംഗത്തെയും അവിടെ പ്രവർത്തിക്കുന്നവരെയും ഞാൻ മോശമായിപ്പറഞ്ഞു എന്ന തരത്തിലാണ് വാർത്തകൾ നൽകിയിരിക്കുന്നത് . കുറച്ച് നാളുകൾക്ക് മുൻപ് ഞാൻ ഒരു അഭിമുഖം നൽകിയിരുന്നു . ആ അഭിമുഖം വളച്ചൊടിച്ച് ചില ഓൺലൈൻ മാധ്യമങ്ങൾ റിപ്പോർട്ട് ചെയ്തിരുന്നു . മോഡലിങ്ങിൽ നിന്ന് സിനിമയിലേക്ക് വന്നയാളാണ് ഞാൻ . എനിക്ക് കൃത്യമായ മാർഗനിർദേശങ്ങൾ ലഭിച്ചിരുന്നതിനാൽ ചില അപകടങ്ങളിൽ നിന്ന് രക്ഷപ്പെട്ടിട്ടുണ്ട് എന്നാണ് ഞാൻ പറഞ്ഞത് . ഇപ്പോൾ തന്നെ മോഡലിങ്ങിൽ ഒരുപാട് നല്ല കുടുംബങ്ങളിൽ നിന്നുള്ള കുട്ടികൾ പ്രവർത്തിക്കുന്നുണ്ട് . പക്ഷെ ഏത് ഓൺലൈൻ മീഡിയയിലെ പൊന്നു ചേട്ടനാണ് ഇങ്ങനെ ചെയ്തതെന്ന് അറിയില്ല . എൻറെ കൂടെ ജോലി ചെയ്യുന്നവരെയെല്ലാം ഞാൻ മോശക്കാരായി ചിത്രീകരിക്കുന്ന തരത്തിലായിരുന്നു അവർ എഴുതിയത് . ഞാൻ എൻറെ കൂടെ ജോലി ചെയ്യുന്നവരെ കുറിച്ച് മോശമായി പറഞ്ഞിട്ടില്ല പറയുകയുമില്ലെന്നും നടി പറയുന്നു . അതിന് ആ വാർത്തയിൽ വേദനിച്ചിട്ടുണ്ടെങ്കിൽ മാപ്പ് ചോദിക്കുന്നുവെന്നും നടി പറയുന്നു . മെറീനയുടെ ലൈവ് വീഡിയോ കാണാം


ഷവോമി പോക്കോ F1 റെക്കോർഡ് വിൽപ്പനയുമായി കുതിക്കുന്നു . വിൽപ്പനക്കെത്തി മിനിറ്റുകൾക്കുള്ളിലാണ് കാലിയായത് . 200 കോടിക്ക് മുകളിൽ വിൽപ്പന നടത്തിയെന്നാണ് റിപ്പോർട്ട് . 90 , 000 യൂണിറ്റുകൾ ആണ് ആദ്യ വിൽപ്പനയ്ക്ക് എത്തിയത് . അഞ്ചു മിനിറ്റിൽ അവയെല്ലാം തന്നെ തീരുകയായിരുന്നു . പോക്കോ എഫ്1 20,000 രൂപയ്ക്ക് 30,000 രൂപയ്ക്കും ഇടയിലാണ് ഫോണിൻറെ വില . മുൻപ് ഫ്ലാഗ്ഷിപ്പ് കില്ലർ എന്ന് വിശേഷിക്കപ്പെട്ട വൺപ്ലസ് 6നെക്കാൾ വിലകുറവാണ് ഈ ഫോണിന് എന്നതാണ് ഇതിൻറെ പ്രത്യേകത . മൂന്ന് പതിപ്പായാണ് പോക്കോ എഫ്1 എത്തുന്നത് . 6ജിബിറാം , 64ജിബി പതിപ്പ് , 6ജിബി റാം 128 ജിബി പതിപ്പ് , 8ജിബി 256 ജിബി പതിപ്പ് . ഒരു 20,000 - 30,000 റേഞ്ചിൽ ഉൾപ്പെടുന്ന സാധാരണ ഫോണുകളെക്കാൾ മികച്ചതാണ് ഈ ഫോണിൻറെ ബിൽഡ് . പോളി കാർബണേറ്റ് ബോഡിയാണ് ഫോണിനുള്ളത് . ഇതിന് ഒപ്പം തന്നെ വിലകൂടിയ കെവ്ലർ ബോഡി പതിപ്പും ലഭിക്കും . 40 , 00 എംഎഎച്ചാണ് ഫോണിൻറെ ബാറ്ററി . 12എംപി + 5എംപി ഇരട്ട ക്യാമറ സംവിധാനമാണ് ഫോണിനുള്ളത് . ഇതിൽ ആർട്ടിഫിഷൽ ഇൻറലിജൻസ് മോഡും ലഭിക്കും . ഇപ്പോൾ ആൻഡ്രോയ്ഡ് ഓറീയോ ഓപ്പറേറ്റിംഗ് സിസ്റ്റത്തിൽ ഷവോമിയുടെ എംഐ യൂസർ ഇൻറർഫേസ് 9.1 ഓടെയാണ് ഫോണിൻറെ ഓപ്പറേറ്റിംഗ് സിസ്റ്റം . ഇത് എംഐ യുഐ 10 ലേക്ക് കയറ്റം ലഭിക്കും . ഇതിന് ഒപ്പം തന്നെ ആൻഡ്രോയ്ഡ് പൈ അപ്ഡേറ്റും ഈ ഫോണിന് ലഭിച്ചേക്കും .


സാധാരണക്കാർക്കും വിമാനത്തിൽ സഞ്ചരിക്കാൻ അവസരമുണ്ടാക്കുകയെന്ന ലക്ഷ്യത്തോടെ ആവിഷ്കരിച്ച ഉഡാൻ പദ്ധതിയെക്കുറിച്ച് കേന്ദ്ര ബജറ്റിൽ കാര്യമായ പ്രഖ്യാപനങ്ങളാണുണ്ടായത് . വ്യോമയാന രംഗത്തെ അടിസ്ഥാന സൌകര്യ വികസനത്തിനാണ് പദ്ധതികളെല്ലാം . അതേസമയം വിമാന ടിക്കറ്റ് നിരക്കിൽ കുറവുണ്ടാകില്ല . വിമാന ഇന്ധനത്തിന്റെ നികുതി കുറയ്ക്കാനുള്ള പ്രഖ്യാപനം ബജറ്റിൽ പ്രതീക്ഷപ്പെട്ടിരുന്നെങ്കിലും അതുണ്ടായില്ല . അതുകൊണ്ടുതന്നെ വിമാന ടിക്കറ്റ് നിരക്കിലും കുറവുണ്ടാകുമെന്ന പ്രതീക്ഷയും വെറുതെയാകുന്നു . എന്നാൽ പ്രതിവർഷം 100 കോടി യാത്രക്കാരെ കൈകാര്യം ചെയ്യാവുന്ന തരത്തിൽ വിമാനത്താവളിലെയും ഹെലിപാഡുകളിലെയും സൌകര്യം അഞ്ചിരട്ടിയാക്കുന്നത് ലക്ഷ്യമിട്ടുള്ള പദ്ധതികളുണ്ട് . പുതുതായി 56 വിമാനത്താവളങ്ങളും 31 ഹെലിപാഡുകളും ഉഡാൻ പദ്ധതിയിൽ കൂട്ടിച്ചേർക്കും . കണ്ണൂർ ഉൾപ്പെടെയുള്ള വിമാനത്താവളങ്ങൾക്ക് ഇതിന്റെ പ്രയോജനം ലഭിക്കും .


നിരോധിച്ച നോട്ടുകൾ വീണ്ടും മാറിയെടുക്കാൻ ഇന്ത്യാക്കാർക്ക് ഒരവസരം കൂടി കിട്ടിയേക്കും . ഇക്കാര്യത്തിൽ ഒരവസരം കൂടി നൽകാൻ കഴിയുമോയെന്ന് സുപ്രീംകോടതി കേന്ദ്ര സർക്കാരിനോട് ചോദിച്ചു . കൃത്യമായ കാരണം അറിയിക്കുന്നവർക്ക് ഒരവസരം കൂടി നൽകേണ്ടതാണെന്ന് വ്യക്തമാക്കിയ കോടതി ഇക്കാര്യത്തിൽ രണ്ടാഴ്ചയ്ക്കുള്ളിൽ മറുപടി നൽകണമെന്നും കേന്ദ്രത്തോട് ആവശ്യപ്പെട്ടു . സുപ്രീംകോടതിയുടെ ബഞ്ചാണ് കേന്ദ്രസർക്കാരിനോട് മറുപടി പറയാൻ പറഞ്ഞത് . കള്ളപ്പണവും കള്ളനോട്ടും തടയുക എന്ന ലക്ഷ്യത്തിൽ 2016 നവംബർ 8നാണ് കേന്ദ്രസർക്കാർ പണ നിയന്ത്രണം നടപ്പാക്കിയത് . എന്നാൽ കേന്ദ്രം നൽകിയ സമയത്തിനുള്ളിൽ നോട്ട് നിക്ഷേപിക്കാൻ കഴിയാതെ പോയ അനേകരുണ്ടെന്നും അവർക്ക് വേണ്ടി പഴയ 500,1000 നോട്ടുകൾ മാറിയെടുക്കാൻ ഒരവസരം കുടി നൽകണമെന്നും കോടതി ആവശ്യപ്പെട്ടു . കേസ് ജൂലൈ 18 ന് വീണ്ടും കേൾക്കുന്നുണ്ട് . ആ സമയത്ത് കേന്ദ്ര സർക്കാർ ഇക്കാര്യത്തിൽ മറുപടി നൽകണം . തീവ്രവാദ സംഘടനകളിലേക്ക് ഒഴുകുന്ന കള്ളപ്പണവും കള്ളനോട്ടും തടയുക എന്ന ലക്ഷ്യത്തോടെയാണ് പ്രധാനമന്ത്രി 500 ന്റെയും 1000 ന്റെയും നോട്ടുകൾ നിരോധിച്ചത് . പിന്നീട് പഴയ നോട്ടുകൾ മാറിയെടുക്കാൻ 50 ദിവസം ജനങ്ങൾക്ക് നൽകുകയും ചെയ്തു . എന്നാൽ ബാങ്കുകളിൽ നീണ്ടു നിന്ന ക്യൂ മൂലം പലർക്കും നോട്ടുകൾ മാറിയെടുക്കാൻ കഴിഞ്ഞില്ല . അതുകൊണ്ട് തന്നെ ആർബിഐ യുടെ ഹെഡ് ക്വാർട്ടേഴ്സിന് മുന്നിൽ ശക്തമായ പ്രതിഷേധം നടക്കുകയും ചെയ്തു . പുതിയ നീക്കത്തിൽ കേന്ദ്രസർക്കാർ വീണ്ടും അവസരം നൽകിയാൽ അനേകർക്ക് ഗുണകരമായേക്കുമെന്നാണ് വിലയിരുത്തൽ .


കോർപ്പറേറ്റ് കമ്പനികളുടെ 2.41 ലക്ഷം കോടി രൂപയുടെ വായ്പ പൊതുമേഖല ബാങ്കുകൾ എഴുതിതള്ളിയെന്ന് സ്ഥിരീകരിച്ച് കേന്ദ്ര സർക്കാർ . രാജ്യസഭയിൽ രേഖാമൂലം നൽകിയ മറുപടിയിലാണ് കേന്ദ്ര ധനകാര്യസഹമന്ത്രി ശിവപ്രതാപ് ശുക്ള ഇക്കാര്യം അറിയിച്ചത് . 12 , 000 കോടി രൂപയുടെ വായ്പയെടുത്ത് രാജ്യംവിട്ട നീരവ് മോദി ഉൾപ്പടെയുള്ള വ്യവസായികളുടെ പേരിൽ വലിയ ആരോപണമാണ് മോദി സർക്കാരിന് കേൾക്കേണ്ടിവരുന്നത് . ഇതിനിടെയാണ് കോർപ്പറേറ്റ് കമ്പനികളുടെ 2.41 ലക്ഷം കോടി രൂപയുടെ വായ്പ പൊതുമേഖല ബാങ്കുകൾ എഴുതി തള്ളിയെന്ന് കേന്ദ്ര ധനമന്ത്രാലയം തന്നെ സ്ഥിരീകരിച്ചിരിക്കുന്നത് . പശ്ചിമബംഗാളിൽ നിന്നുള്ള പാർലമെൻറ് അംഗം റിഥബ്രദ ബാനർജിയുടെ ചോദ്യത്തിന് കേന്ദ്ര ധനകാര്യ സഹമന്ത്രി ശിവപ്രതാപ് ശുക്ളയാണ് രാജ്യസഭയിൽ രേഖാമൂലം മറുപടി നൽകിയത് . 2015 മുതൽ 2017 വരെ മൂന്നുവർഷകാലയളവിൽ റിസർവ് ബാങ്ക് ഓഫ് ഇന്ത്യയുടെ കണക്കനുസരിച്ച് 2.41 ലക്ഷം കോടിയിൽ 911 കോടിരൂപയാണ് എഴുതി തള്ളിയതെന്ന് മന്ത്രി അറിയിച്ചു . ഇത് ബാങ്കുകളുടെ സാധാരണ നടപടിക്രമം മാത്രമാണെന്നും മറുപടിയിൽ പറയുന്നു . ബാങ്കുകളുടെ റവന്യു വരുമാനത്തെ ബാധിക്കാതിരിക്കാൻ ബാങ്ക് രേഖകളിൽ നിന്ന് കിട്ടാകടം ഒഴിവാക്കുക മാത്രമാണ് ചെയ്ത് .


ജേക്കബിന്റെ സ്വർഗരാജ്യം എന്ന വിനീത് ശ്രീനിവാസൻ ചിത്രത്തിൽ നിവിൻ പോളിയുടെ അനുജത്തിയായി വന്ന് മലയാളികളുടെ മനംകവർന്ന താരമാണ് ഐമ സെബാസ്റ്റ്യൻ . മുന്തിരിവള്ളികൾ തളിർക്കുമ്പോൾ എന്ന ചിത്രത്തിൽ മോഹൻലാലിന്റെ മകളായും ഐമ ഇഷ്ടം പിടിച്ചുപറ്റി . ഐമ സെബാസ്റ്റ്യൻ വിവാഹിതയാകുകയാണ് . മലയാളത്തിലെ പ്രമുഖ നിർമാണ കമ്പനിയായ വീക്കെൻഡ് ബ്ലോക്ബ്സ്റ്റേർസിന്റെ ഉടമസ്ഥയായ സോഫിയ പോളിന്റെ മകൻ കെവിൻ പോളാണ് ഐമയുടെ വരനായി എത്തുന്നത് . സിനിമാ മേഖലയിൽ നിന്നാണ് വരനെങ്കിലും പ്രണയവിവാഹമല്ല . ഇരുവരുടേതും വീട്ടുകാർ തമ്മിൽ ഉറപ്പിച്ച വിവാഹമാണ് . ഡിസംബറിൽ വിവാഹനിശ്ചയം നടക്കും . അടുത്തവർഷം ജനുവരിയിലാണ് വിവാഹം .


പ്രീപെയ്ഡ് പ്ലാനുകളുടെ കാലാവധി ഉയർത്തി ബിഎസ്എൻഎൽ . പ്രീപെയ്ഡ് പ്ലാനുകളുടെ കാലാവധി 43 ശതമാനം ഉയർത്തിയ ബിഎസ്എൻഎൽ നൽകിവരുന്ന ഡാറ്റ 50 ശതമാനം ഉയർത്തുകയും ചെയ്തിട്ടുണ്ട് . ഡാറ്റാ പ്ലാനുകളിൽ റിലയൻസ് ജിയോയോടുള്ള പോരാട്ടത്തിന്റെ ഭാഗമായാണ് നീക്കം . ബിഎസ്എൻഎൽ ഹാപ്പി ഓഫർ എന്ന പേരിലാണ് 50 ശതമാനം അധിക ഡാറ്റയോടൊപ്പം ഓഫർ കാലാവധിയും ഉയർത്തുന്നത് . ഇതിനെല്ലാം പുറമേ അൺലിമിറ്റഡ് ലോക്കൽ - എസ്ടിഡി ഓഫറുകളും ലഭിക്കും . പ്രീ പെയ്ഡ് ഉപയോക്താക്കൾക്ക് സൌജന്യ റോമിംഗും ലഭിക്കുമെന്ന് ബിഎസ്എൻഎൽ പുറത്തിറക്കിയ പ്രസ്താവനയിൽ പറയുന്നു . ബിഎസ്എൻഎൽ ഹാപ്പി ഓഫറിൽ 485 രൂപയ്ക്ക് പ്രതിദിനം 1.5 ജിബി ഡാറ്റയാണ് ലഭിക്കുക . 90 ദിവസമാണ് ഓഫർ കാലാവധി . 666 രൂപയുടെ ബിഎസ്എൻഎൽ പ്രീ പെയ്ഡ് ഓഫറിൽ പ്രതിദിനം 1.5 ജിബി ഡാറ്റയ്ക്കൊപ്പം അൺലിമിറ്റഡ് ലോക്കൽ - എസ്ടിഡി കോളുകളും ലഭിക്കും . 129 ദിവസമാണ് ഈ ഓഫറിന്റെ കാലാവധി . 186 രൂപയുടെ പ്ലാൻ വൌച്ചറും 187 രൂപയുടെ സ്പെഷ്യൽ താരിഫ് വൌച്ചറും റീചാർജ് ചെയ്യുന്നവർക്ക് പ്രതിദിനം ഒരു ജിബി ഡാറ്റ വീതം ലഭിക്കും . 28 ദിവസമാണ് രണ്ട് ഓഫറുകളുടേയും കാലാവധി . 349 രൂപയുടെ പ്രീ പെയ്ഡ് പ്ലാനിലും 429 രൂപയുടെ പ്ലാനിലും പ്രതിദിനം ഒരു ജിബി ഡാറ്റ വീതം ലഭിക്കും . യഥാക്രമം 54ഉം 81 ദിവസമാണ് ഓഫർ കാലാവധി . റിലയൻസ് ജിയോ നേരത്തെ പ്രതിമാസ പദ്ധതികളുടെ താരിഫ് നിരക്കുകളിൽ 50 ശതമാനം കുറവ് വരുത്തിയിരുന്നു . ഇതിന് പിന്നാലെയാണ് ബിഎസ്എൻഎല്ലിൻറെ നീക്കം . ഇതോടെ പ്രതിദിനം 1 ജിബി ഡാറ്റ ലഭിച്ചിരുന്ന ഓഫറുകളിൽ 1.5 ജിബി ഡാറ്റയാക്കി ഉയർത്തിയിർത്തിരുന്നു . തിരഞ്ഞെടുക്കപ്പെട്ട പ്രീപെയ്ഡ് പ്ലാനുകളിൽ ജനുവരി 9 മുതലാണ് ഓഫർ ലഭ്യമായിത്തുടങ്ങിയത് . രാജ്യത്തെ ഏത് നെറ്റ് വർക്കിലേയ്ക്കും സൌജന്യ ലോക്കൽ - എസ്ടിഡി വോയ്സ് ലഭിക്കുന്ന ഓഫറും ബിഎസ്എൻഎൽ അടുത്ത കാലത്തായി പുറത്തിറക്കിയിരുന്നു . ഒരു മാസത്തെ 149 രൂപയുടെ പ്ലാനിലാണ് ഈ ഓഫർ ലഭിച്ചിരുന്നത് .


ഇന്ന് വിനിമയ വിപണിയിലെ ' ഹീറോ ' ഇന്ത്യൻ രൂപയായിരുന്നു . ഡോളറിനെതിരെ ഡോളറിൻറെ മൂല്യത്തിൽ ഇന്ന് 29 പൈസയുടെ വർദ്ധനവാണ് രേഖപ്പെടുത്തിയത് . വിദേശ നാണ്യ വരവ് കൂടിയതും , അന്താരാഷ്ട്ര തലത്തിൽ ഡോളർ നേരിടുന്ന പ്രതിസന്ധികളും ക്രൂഡ് ഓയിൽ നിരക്ക് വലിയ തോതിൽ താഴ്ന്നതുമാണ് ഇന്ത്യൻ നാണയത്തിന് കരുത്ത് പകരുന്നത് . ഇന്ത്യൻ രൂപയുടെ മൂല്യം ഡോളറിനെതിരെ 70.04 എന്ന നിലയിലാണിപ്പോൾ ഇന്ത്യൻ ഓഹരി വിപണി ഇന്നും നേട്ടത്തിലാണ് . ഡോളറിൻറെ മൂല്യത്തിൽ ഇടിവ് തുടരുന്നത് കാരണം നിക്ഷേപകർ അമേരിക്കൻ നാണയത്തോട് വലിയ രീതിയിലാണ് താൽപര്യക്കുറവ് കാട്ടുന്നത് . വ്യാഴാഴ്ച്ച വ്യാപാരം അവസാനിച്ചപ്പോൾ , ഡോളറിനെതിരെ രൂപയുടെ മൂല്യം 70.36 എന്ന നിലയിലായിരുന്നു . ഇന്ന് ഏകദേശം 0.42 ശതമാനം വളർച്ചയാണ് രൂപയുടെ മൂല്യത്തിലുണ്ടായത് . അമേരിക്കൻ ധനകാര്യ മേഖലയിൽ പ്രതിസന്ധി തുടരുന്നതാണ് ഡോളറിന് വിനയാകുന്നത് . ക്രൂഡ് ഓയിൽ നിരക്കിൽ വലിയ തോതിൽ ഇടിവ് നേരിട്ടതും ഇന്ത്യൻ നാണയത്തിൻറെ മൂല്യമുയരാൻ കാരണമായി . അന്താരാഷ്ട്ര വിപണിയിൽ ബാരലിന് 53.84 ഡോളറാണ് ഇന്നത്തെ ക്രൂഡ് ഓയിൽ നിരക്ക് . കഴിഞ്ഞ ദിവസം വില 50 ഡോളറിനടുത്ത് വരെ എത്തിയിരുന്നു . 2017 ജൂലൈയ്ക്ക് ശേഷം ആദ്യമായാണ് നിരക്ക് ഇത്രയും കുറഞ്ഞ നിരക്കിലേക്ക് ക്രൂഡ് ഓയിൽ കൂപ്പുകുത്തിയത് . കഴിഞ്ഞ ഒക്ടോബർ മാസത്തിൽ 86.29 ഡോളറായിരുന്നു നിരക്ക് . ഈ പാദത്തിൽ മാത്രം 40 ശതമാനത്തിലധികം ഇടിവാണ് ഇന്ധനവിലയിൽ സംഭവിച്ചത് . സൌദിയെയും റഷ്യയെയും മറികടന്ന് യുഎസിൻറെ എണ്ണ ഉത്പാദനം കൂടിയതാണ് വിലയിടിവിനുളള പ്രധാന കാരണം .


ബിസിസിഐയുടെ വിലക്ക് തുടരുന്ന മലയാളി പേസർ എസ് ശ്രീശാന്തിന് ഇന്ത്യൻ ടീമിൽ തിരിച്ചെത്താൻ കഴിയുമെന്ന് മുൻ നായകൻ മുഹമ്മദ് അസറുദീൻ . രാജ്യം കണ്ട മികച്ച പേസ് ബൌളർമാരിൽ ഒരാളാണ് ശ്രീശാന്തെന്ന് പറഞ്ഞ അസറുദീൻ അദേഹത്തിന് മുന്നിൽ ടീമിൻറെ വാതിലുകൾ അടഞ്ഞിട്ടില്ലെന്ന് വ്യക്തമാക്കി . ക്ഷമയോടെ കാത്തിരിക്കണമെന്നും ആത്മവിശ്വാസം കൈവിടാതിരുന്നാൽ തിരിച്ചുവരവ് സാധ്യമാകുമെന്നും അസറുദീൻ പറഞ്ഞു . 2013 ഐപിഎല്ലിലാണ് ചെന്നൈ സൂപ്പർ കിംഗ്സുമായുള്ള മത്സരത്തിൽ ഒത്തുകളി നടത്തിയെന്ന കേസിൽ ശ്രീശാന്തിനെ ദില്ലി പൊലീസ് അറസ്റ്റ് ചെയ്തത് . എന്നാൽ കേസിൽ ശ്രീശാന്തിനെയും ഒപ്പം അറസ്റ്റ് ചെയ്യപ്പെട്ടവരെയും 2015 ൽ ദില്ലി കോടതി കുറ്റവിമുക്തരാക്കിയിരുന്നു . അതേസമയം ബിസിസിഐ ശ്രീശാന്തിന് ഏർപ്പെടുത്തിയ വിലക്ക് തുടരുകയായിരുന്നു . സ്കോട്ട്ലാൻഡ് ലീഗിൽ കളിക്കാനുള്ള എൻഒസി നൽകണമെന്ന ശ്രീശാന്തിൻറെ ആവശ്യവും ബിസിസിഐ അംഗീകരിച്ചില്ല . ഇതിനെതിരെ കേരള ഹൈക്കോടതിയിൽ ശ്രീശാന്ത് നൽകിയ ഹർജി പരിഗണിച്ച് സിംഗിൾ ബെഞ്ച് വിലക്ക് എടുത്ത് കളഞ്ഞെങ്കിലും ബിസിസിഐ നൽകിയ അപ്പീലിൽ ഡിവിഷൻ ബെഞ്ച് വിലക്ക് തുടരാൻ അനുവദിച്ചു . ഇതിനെതിരെ സുപ്രീംകോടതിയെ സമീപിക്കാൻ ഒരുങ്ങുകയാണ് ശ്രീശാന്ത് . ഒത്തുകളി ആരോപണത്തെ തുടർന്ന് 2000ൽ അസറുദീനെ ബിസിസിഐ ആജീവനാന്തകാലത്തേക്ക് വിലക്കിയിരുന്നു . 2012ൽ ആന്ധ്രാപ്രദേശ് ഹൈക്കോടതി അസറുദീനെ കേസിൽ കുറ്റവിമുക്തനാക്കി . ബിസിസിഐയുടെ വിലക്ക് തുടരുന്നതിനാൽ ശ്രീശാന്തിൻറെ മടങ്ങിവരവിൽ അനിശ്ചിതത്വം തുടരുന്നതിനിടെയാണ് മുൻ നായകൻ പിന്തുണയുമായെത്തിയത് .


വിയറ്റ്നാം യുദ്ധത്തിൻറെ എല്ലാ നൊമ്പരവും പകർത്തുന്ന ആ ചിത്രം ഫേസ്ബുക്കിന് വെറും നഗ്നത പ്രദർശനമോ ? വിവാദം കനക്കുകയാണ് . വിയറ്റ്നാം യുദ്ധകാലത്ത് അമേരിക്ക നടത്തിയ ബോംബാക്രമണത്തിൻറെ ചരിത്ര അടയാളമായി നഗ്നയായി ഓടുന്ന കിം ഫുക്ക് എന്ന ഒമ്പതുവയസ്സുകാരിയുടെ ചിത്രം . 1973ൽ ചിത്രമെടുത്ത നിക് ഉറ്റിന് പുലില്റ്റർ പുരസ്കാരം ലഭിച്ചിരുന്നു . നോർവേയിലെ പ്രമുഖ പത്രമായ ആഫെൻസ്റ്റോൺ പത്രം പ്രസിദ്ധീകരിച്ച ലേഖനത്തോടൊപ്പം ഈ ചിത്രം ചേർത്തിരുന്നു . പ്രസിദ്ധീകരിച്ച് അൽപ സമയം കഴിയുന്നതിനു മുൻപേ തന്നെ ഫേസ്ബുക്ക് ഈ ചിത്രം നഗ്നതാ പ്രദർശനമാണ് എന്ന് കാണിച്ച് നീക്കം ചെയ്യുകയായിരുന്നു . ഫേസ്ബുക്കിൻറെ ഈ ചെയ്തിക്കെതിരെ ലോകമാകെ പ്രതിഷേധമുയർന്നു . നഗ്നത എന്തെന്നും യുദ്ധവിരുദ്ധ ചിത്രമെന്തെന്നും തിരിച്ചറിയാനാവാത്ത മാർക്ക് സക്കർബർകിൻറെ കഴിവുകേടാണിതെന്ന് പത്രത്തിന്റെ എഡിറ്റർ എസ്പൻ ഇജിൽ ഹാൻസൻ തുറന്ന കത്തിലൂടെ പ്രതികരിച്ചു . എന്നാൽ തെറ്റ് തിരുത്താൻ തയ്യാറാവാതെ പ്രതികരിച്ച എസ്പൻ ഇജിൽ ഹാൻസന്റെ ഫേസ്ബുക്ക് പേജ് നീക്കം ചെയ്യുകയാണ് ചെയ്തത് . ഇത് സക്കർബർഗിൻറെ അമിതാധികാര പ്രയോഗമാണെന്ന് എസ്പൻ ഇജിൽ ഹാൻസൻ ഇക്കാര്യത്തോട് പ്രതികരിച്ചു . തുടർന്ന് സോഷ്യൽമീഡിയയിലൂടെ വലിയ പ്രതിഷേധം ഉയർന്നതിനെ തുടർന്ന് ചിത്രം വീണ്ടും പ്രസിദ്ധീകരിക്കാൻ ഫേസ്ബുക്ക് തയ്യാറായി .


ടാറ്റ ഗ്രൂപ്പിൻറെ ചെയർമാൻ സ്ഥാനത്ത് നിന്ന് തന്നെ പുറത്താക്കിയത് നിയമ വിരുദ്ധമാണെന്ന് ആരോപിച്ച് സൈറസ് മിസ്ത്രി കൊടുത്ത ഹർജി കോടതി തളളി . ദേശീയ കമ്പനി ലോ ട്രൈബ്യൂണൽ കോടതിയാണ് ( എൻസിഎൽടി ) മിസ്ത്രിയുടെ ഹർജി തള്ളിയത് . ഇക്കാര്യത്തിൽ ടാറ്റ ബോർഡ് ഓഫ് ഡയറക്ടേഴ്സിൻറെ തീരുമാനം കോടതി ശരിവച്ചു . എൻസിഎൽടിയുടെ മുംബൈ ബെഞ്ചാണ് ഇത് സംബന്ധിച്ച വാദം കേട്ടത് . മിസ്ത്രി ഉയർത്തിയ വാദഗതികൾ നിലനിൽക്കില്ലെന്നും കോടതി പറഞ്ഞു . മിസ്ത്രിയെ ടാറ്റാ ഗ്രൂപ്പിൻറെ ഉടമകളായ ടാറ്റാ സൺസ് നീക്കം ചെയ്തത് അദ്ദേഹത്തിലുളള വിശ്വാസം നഷ്ടപ്പെടുവെന്നരോപിച്ചായിരുന്നു . കോടതിയുടെ വിധി പുറത്ത് വന്നതോടെ ടാറ്റാ ഗ്രൂപ്പിൻറെ ഓഹരികളുടെ മൂല്യ വലിയ തോതിൽ ഉയർന്നു . ടാറ്റയുടെ 16ാമത്തെ ചെയർമാനായ സൈറസ് മിസ്ത്രിയെ ഡയറക്ടർ ബോർഡ് നീക്കം ചെയ്തത് 2016 ഒക്ടോബറിലായിരുന്നു .


റഷ്യയിൽ ഫിഫ ഫുട്ബോൾ ലോകകപ്പ് വേദിക്ക് മുകളിലെ ' അത്ഭുത വെളിച്ചമാണ് ' റഷ്യയിലെ ചർച്ച . ലോകകപ്പ് വേദികളിലൊന്നായ നിസ്നി നോവ്ഗരഡ് സ്റ്റേഡിയത്തിനു മുകളിൽ നിന്നായിരുന്നു ആ കാഴ്ച . ജൂൺ 24ന് ഇംഗ്ലണ്ടിൻറെ മത്സരം നടക്കാനിരിക്കുന്ന ആ സ്റ്റേഡിയത്തിനു മുകളിലൂടെ പ്രത്യേകതരം വെളിച്ച വിന്യാസം പോകുന്നത് ജനങ്ങളുടെ കണ്ണിൽ പെട്ടത് . കിറോവിൽ നിന്നുള്ള യുവതി പോസ്റ്റ് ചെയ്ത വിഡിയോയാണ് ഇതിൽ ഏറ്റവും വൈറലായത് . തിരണ്ടി മത്സത്തിൻറെ ആകൃതിയിൽ ആകാശത്തിലൂടെ പോകുന്ന വെളിച്ചവിന്യാസമായിരുന്നു അത് . ലോകകപ്പ് കാണാൻ അന്യഗ്രഹ ജീവികൾ എന്ന രീതിയിൽ വാർത്തകൾ പ്രചരിച്ചു . പക്ഷെ ശരിക്കും സംഭവം പിന്നീടാണ് അറിഞ്ഞത് . സംഭവം ലോകകപ്പിൻറെ ആരവത്തിനിടയിൽ തങ്ങളുടെ ബഹിരാകാശ ശേഷിയിലെ ശക്തി റഷ്യ ഒന്ന് പരീക്ഷിച്ചതാണ് . റഷ്യയുടെ കൃത്രിമ ഉപഗ്രഹ വിക്ഷേപണത്തെയായിരുന്നു ഇതെന്നാണ് വിശദീകരണം . ഗ്ലോനസ് –എം എന്ന കൃത്രിമോപഗ്രഹത്തിൻറെ വിക്ഷേപണമായിരുന്നു അത് . സോയുസ് 2.1 ബി റോക്കറ്റിലേറി അർഹാൻഗിൽസ്ക് മേഖലയിൽ നിന്നായിരുന്നു യാത്ര . ഇവിടെ പ്ലീസെറ്റ്സ്ക് കോസ്മോഡ്രോമിൽ നിന്ന് ഞായറാഴ്ചയായിരുന്നു വിക്ഷേപണം തീരുമാനിച്ചിരുന്നത് . ജൂൺ 17നു തീരുമാനിച്ചുറപ്പിച്ചതു പ്രകാരം പ്രാദേശിക സമയം 12.45നു തന്നെ വിക്ഷേപണവും നടന്നു .


നാടകീയവും ആകാംക്ഷയും നിറഞ്ഞ എപ്പിസോഡുകളുമായി മലയാളത്തിലെ ഏറ്റവും വലിയ റിയാലിറ്റി ഷോയായ ബിഗ് ബോസ് പ്രേക്ഷകപ്രീതിയോടെ ഏഷ്യാനെറ്റിൽ സംപ്രേഷണം തുടരുകയാണ് . എലിമിനേഷൻ റൌണ്ടിലെ ആവേശക്കാഴ്ചകൾക്കിടയിൽ ബിഗ് ബോസിൽ വീണ്ടുമൊരു ട്വിസ്റ്റ് . നേരത്തെ പുറത്താക്കപ്പെട്ട മത്സരാർഥി വൈൽഡ് എൻട്രിയിലൂടെ തിരിച്ചെത്തുന്നുവെന്നാണ് ടൈംസ് ഓഫ് ഇന്ത്യ റിപ്പോർട്ട് ചെയ്യുന്നത് . ഹിമ ശങ്കർ ആണ് വീണ്ടും ബിഗ് ബോസിലേക്ക് തിരിച്ചെത്തുന്നതെന്നാണ് അവരോട് അടുത്തവൃത്തങ്ങൾ ഏഷ്യാനെറ്റ് ന്യൂസ് ഓൺലൈനോട് വെളിപ്പെടുത്തിയത് . തന്റെ അഭിപ്രായങ്ങൾ വ്യക്തമാക്കാൻ മതിയായ അവസരങ്ങൾ ലഭിച്ചില്ലെന്ന് നേരത്തെ ഹിമ ശങ്കർ പ്രതികരിച്ചിരുന്നു . എന്തായാലും ഹിമ ശങ്കർ വീണ്ടും തിരിച്ചെത്തുമ്പോൾ പോരാട്ടം കനക്കുമെന്ന് കരുതാം . അടുത്തിടെ ബിഗ് ബോസ്സിൽ പ്രവേശനം ലഭിച്ച അഞ്ജലി അമീർ ഷോയിൽ നിന്ന് പുറത്തുപോയിരുന്നു . അഞ്ജലി അമീറിന് പകരമാണ് ഇപ്പോൾ ഹിമ ശങ്കറിന് അവസരം വീണ്ടും ലഭിച്ചിരിക്കുന്നതെന്നാണ് റിപ്പോർട്ട് . ഏറ്റവും ആദ്യം ബിഗ് ബോസ്സിൽ നിന്ന് പുറത്തായത് മനോജ് വർമ്മയായിരുന്നു . പിന്നീട് ശ്രീലക്ഷ്മി ശ്രീകുമാർ , ദീപൻ മുരളി , ശ്വേതാ മേനോൻ , ഡേവിഡ് ജോൺ , ദിയ സന എന്നിവരും പുറത്തുപോയി . നിലവിൽ സാബു മോൻ , അനൂപ് ചന്ദ്രൻ പേർളി മാണി , അരിസ്റ്റോ സുരേഷ് എന്നീ മത്സാർഥികൾ എലിമിനേഷൻ റൌണ്ടിലുമാണ് . അതിനിടയിലാണ് വലിയൊരു ട്വിസ്റ്റുമായി ഹിമ ശങ്കർ ബിഗ് ബോസ്സിലേക്ക് തിരിച്ചെത്തുന്നത് . അതേസമയം മറ്റൊരു സർപ്രൈസ് കൂടി ഇത്തവണത്തെ ബിഗ് ബോസ്സിലുണ്ടാകും . ഉലകനായകൻ കമൽഹാസൻ ബിഗ് ബോസിൽ അതിഥിയായി എത്തുന്നുവെന്നതാണ് ആ പ്രത്യേകത . കമൽഹാസനൊപ്പം വിശ്വരൂപം സിനിമയിലെ മറ്റ് പ്രവർത്തകരുമുണ്ടാകും .


ഇരുപത്തിരണ്ടാം വയസ്സിൽ ഒരു ത്രില്ലർ ചിത്രം ഹിറ്റാക്കി പ്രേക്ഷകരെ അമ്പരിപ്പിച്ച സംവിധായകനാണ് കാർത്തിക് നരേൻ . ധ്രുവങ്ങൾ പതിനാറ് എന്ന ചിത്രത്തിനു ശേഷം കാർത്തിക് നരേൻ പുതിയ സിനിമയുമായി എത്തുകയാണ് . നരഗസൂരൻ എന്ന ചിത്രമാണ് കാർത്തിക് നരേൻ സംവിധാനം ചെയ്യുന്നത് . ചിത്രത്തിന്റെ ടീസർ പുറത്തുവിട്ടു . ചിത്രത്തിൽ ഒരു പ്രധാന കഥാപാത്രത്തെ അവതരിപ്പിക്കുന്നത് മലയാളി താരം ഇന്ദ്രജിത്ത് ആണ് . ലക്ഷ്മണൻ എന്ന പൊലീസ് കഥാപാത്രത്തെയാണ് ഇന്ദ്രജിത്ത് അവതരിപ്പിക്കുന്നത് . അരവിന്ദ് സാമി , സുന്ദീപ് കിഷൻ , ശ്രിയ ശരൺ , ആത്മിക തുടങ്ങിയവരാണ് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത് . ഒൺട്രക എന്റർടെയ്ൻമെന്റിന്റെ ബാനറിൽ ഗൌതം വാസുദേവ് മേനോൻ ആണ് ചിത്രം നിർമ്മിക്കുന്നത് .


ഉട്ടോപ്യൻ ആശയങ്ങൾക്കു പഞ്ഞമില്ലാത്ത സ്വപ്നലോകത്തെ ബജറ്റ് അവതരണമായിരുന്നു തോമസ് ഐസക്കിന്റേതെന്നു പ്രതിപക്ഷ നേതാവ് രമേശ് ചെന്നിത്തല . മലർപ്പൊടിക്കാരന്റെ കണക്കുകളാണ് ഐസക് അവതരിപ്പിച്ചതെന്നായിരുന്നു മുൻ ധനമന്ത്രി കെ . എം . മാണിയുടെ പ്രതികരണം . യുഡിഎഫ് സർക്കാരിന്റെ സാമ്പത്തിക അച്ചടക്കമില്ലായ്മയുണ്ടാക്കിയ സാമ്പത്തിക ബാധ്യതകളിൽനിന്നു കരയേറാനുള്ള ബജറ്റാണിതെന്നായിരുന്നു ധനമന്ത്രി തോമസ് ഐസക്കിന്റെ മറുപടി 800 കോടിയുടെ അധിക ഭാരം ജനത്തെ അടിച്ചേൽപിച്ച ജനവിരുദ്ധ ബജറ്റെന്നായിരുന്നു പ്രതിപക്ഷ വിമർശനം . വിലക്കയറ്റം ഉണ്ടാകും . രാഷ്ട്രീയ ലക്ഷ്യത്തോടെയുള്ള ബജറ്റ് . ജില്ലാ സഹകരണ ബാങ്കുകളെ സംസ്ഥാന സഹകരണ ബാങ്കുമായി ലയിപ്പിക്കാനുള്ള നീക്കം യുഡിഎഫിന്റെ കയ്യിലുള്ള ബാങ്കുകൾ പിടിക്കാനുള്ള തന്ത്രമാണെന്നും ഇതിനെ രാഷ്ട്രീയമായി നേരിടുമെന്നും രമേശ് ചെന്നിത്തല പറഞ്ഞു . കഴിഞ്ഞ സർക്കാരിന്റെ സാമ്പത്തിക ധൂർത്ത് കാരണം ദൈനംദിന ചെലവും വരുമാനവും ഒത്തുപോകാത്ത സ്ഥിതിയാണെന്നും നികുതി വരുമാനം വർധിപ്പിച്ചാലും മിച്ചം പിടിക്കാനാകില്ലെന്നും ധനമന്ത്രി തിരിച്ചടിച്ചു .


സ്കൂൾ കാലം മുതലെ കളിക്കൂട്ടുകാരായിരുന്ന സച്ചിൻ ടെൻഡുൽക്കറും വിനോദ് കാംബ്ലിയും വീണ്ടും നേരിൽക്കാണുമ്പോൾ എങ്ങനെയായിരിക്കും പരസ്പരം അഭിവാദ്യം ചെയ്യുക . പരസ്പരം ആലിംഗനം ചെയ്തോ കൈ കൊടുത്തോ എന്നെല്ലാം ധരിക്കുന്നവർക്ക് തെറ്റി . കഴിഞ്ഞദിവസം മുംബൈ ടി20 ലീഗിന്റെ ഫൈനലിനുശേഷം നടന്ന സമ്മാനദാന ചടങ്ങിൽവെച്ച് ഇരുവരും പരസ്പരം കണ്ടുമുട്ടിയപ്പോൾ സച്ചിന്റെ കാൽതൊട്ട് വണങ്ങിയാണ് കാംബ്ലി ആദരവ് പ്രകടിപ്പിച്ചത് . ടൂർണമെന്റിൽ കളിച്ച ശിവാജി പാർക്ക് ലയൺസിന്റെ പരിശീലകൻകൂടിയായിരുന്നു കാംബ്ലി . ഫൈനലിൽ കാംബ്ലിയുടെ ടീം മുംബൈ നോർത്ത് ഈസ്റ്റിനോട് മൂന്ന് റൺസിന് തോറ്റിരുന്നു . സുനിൽ ഗവാസ്കറായിരുന്നു സമ്മാനദാനച്ചടങ്ങിൽ റണ്ണേഴ്സ് അപ് മെഡൽ സമ്മാനിക്കേണ്ടിയിരുന്നത് . എന്നാൽ ഗവാസ്കർ ഈ അവസരം സച്ചിന് നൽകുകയായിരുന്നു . മെഡൽ കഴുത്തിലണിഞ്ഞ് കാൽതൊട്ട് വണങ്ങാനൊരുങ്ങിയ കാംബ്ലിയെ ഉടൻ പിടിച്ചെഴുന്നേൽപ്പിച്ച സച്ചിൻ അദ്ദേഹത്തെ ആശ്ലേഷിച്ചു . സ്കൂൾ കാലഘട്ടത്തിൽ ഹാരിസ് ഷീൽഡ് ട്രോഫിയിൽ സച്ചിനും കാംബ്ലിയും ചേർന്ന് 664 റൺസിന്റെ കൂട്ടുകെട്ടുയർത്തിയതോടെയാണ് ക്രിക്കറ്റ് ലോകം ഇരുവരെയും ശ്രദ്ധിച്ചുതുടങ്ങിയത് . പിന്നീട് ഇന്ത്യൻ ടീമിലും ഇരുവരും ഒരുമിച്ച് കളിച്ചു .